
BVLLA sev LITTERAE APOSTOLICAE 



ERECTIONIS TRIVM NOVARVM PAROECIARVM 
ID EST 

SANCTI FRANCISCI AD RIPAM MAIOREM 
SANCTAE THERESIAE AD PORTAM SALARIAM 
SANCTI IOSEPH IN VIA NOMENTANA 



PIVS EPISCOPVS 

SERVVS SERVORVM DEI 

AD PERPETVAM REI MEMORIAM 



K*fi&5B° mana s aequabilius distribuere et componere Paroe- 
11111 cias. quemadmodum pro adaucta recens amplitudine et 
civitatis et Urbis exposcere animarum salus videbatur, supe- 
riore Nos quidem anno ingressi sumus; quum, binis e paroe- 
ciarum numero expunctis, binas item earum loco instituimus, 
alteram scilicet ad Aedem, ut aiunt, Novam sive Sanctae 
Mariae in ValKceUa et S. Gregorio I dicatam, alteram Sancti 
Ioachimi in Pratis. Idem nunc persequi incoeptum, atque 
alium quodammodo gradum facere ad id quod Nobis propo- 
situm est, quandoquidem huius rei sese dedit maturitas, his 
Litteris volumus. — Nos igitur, de Apostolicae potestatis 
plenitudine, paroecias Urbis Romae duas, id est SS. Salva- 
toris de Curte et S. Bartholomaei in insula tiberina, abolemus 

et extinguimus: simul autem iu earum locum duas sufficimus 
et constituimus paroecias, id est Sanctae Theresiae extra 
pomoerium ad Portam Salariam , et Sancti Francisci vico 
Ripae maioris. Ad has propterea novas paroecias omnia et 
singula exstinctarum bona, reditus et iura transferenda erunt: 
atque ita, ut ad paroeciam S. Theresiae ea spectent', quae 
SS. Salvatoris paroecia obtinuit, ad paroeciam autem S. Fran- 
cisci, quae S. Bartholomaei paroeciae fuerunt. Aliam prae- 
terea paroeciam ex integro novam fundamus, Sancti Iosephi 
via Nomentana. — Ad fines vero quod .attinet , quibus 
tres hae paroeciae contineri debeant, potestatem facimus 
Dilecto filio Nostro , Cardinali vice sacra Antistiti Urbis , 
eos auctoritate et nomine Nostro terminandi, itemque con- 
tiguarum paroeciarum terminos , si res postulaverit , defi- 
niendi. 

Praesentes Litteras et in eis contenta et statuta quae- 
cuinque, nulla unquam ex causa, colore et capite, etiam ex 
eo quod Paroeciarum Patroni sive Ecclesiastici sive Laici 
vel alii quilibet in praemissis seu in eorum aliquo, ius aut 
interesse, quamvis ex fundatione, dotatione vel ex alio quo- 
vis titulo habentes vel habere praetendentes etiam quomo- 
dolibet in futurum, illis non consenserint, seu ad ea vocati 
et auditi non fuerint, de subreptionis, obreptionis aut nul- 
litatis vitio seu aliquo defectu inexcogitato et substantiali 
notari, impugnari aut in controversiam et iudicium vocari 
posse: sed tamquam ex Pontificiae Providentiae officio, et 
Motu proprio, certa scientia, matura deliberatione, deque 
Nostrae Apostolicae Potestatis plenitudine editas omnimoda 
firmitate perpetuo validas et efficaces existere , et fore , 

suosque plenarios et integros effectus sortiri et obtinere 
atque ab omnibus inviolabiliter observari volumus et decer- 
nimus, sublata cuicumque, etiam Cardinalitia dignitate ful- 
genti, quavis aliter iudicandi et interpretandi facultate ; irri- 
tum quoque et inane decernentes quidquid in contrarium 
scienter vel ignoranter contigerit attentari. 

Non obstantibus de iure quaesito non tollendo aliisque 
Nostris et Cancellariae Apostolicae Regulis, Praedecessorum 
Nostrorum Constitutionibus et Ordinationibus et quarum- 
cumque Ecclesiarum etiam Patriarchalium seu Ordinum et 
Congregationum, iuramento et confirmatione Apostolica vel 
quavis alia firmitate roboratis, statutis et consuetudinibus, 
etiam Motu proprio aliisque quibuslibet in contrarium prae- 
missorum concessis, de illis eorumque totis tenoribus prae- 
sentibus pro expressis habentes , pari Motu , scientia et 
Apostolicae Auctoritatis Nostrae plenitudine , plenissime et 
latissime specialiter derogamus. 

Praesentium vero Transumptis seu exemplis etiam im- 
pressis, manu tamen Notarii Apostolici subscriptis et sigillo 
Personae in ecclesiastica dignitate constitutae munitis, eam- 
dem fidem in Iudicio et extra haberi volumus quae ipsis 
praesentibus haberetur si originaliter exhiberentur. 

Nulli ergo omnino hominum liceat hanc paginam No- 
strae suppressionis et extinctionis erectionis et translationis 
derogationis Indulti, decreti, statuti, mandati et voluntatis 
infringere vel ei ausu temerario contraire. Si quis autem 
hoc attentare praesumpserit, indignationem Omnipotentis Dei 
ac Beatorum Apostolorum Eius Petri et Pauli se noverit 
incursurum. 

Datum Romae apud S. Petrum, Anno Incarnationis Do- 
minicae Millesimo Nongentesimo Sexto, viii Idus Ianuarii, 
Pontificatus Nostri anno tertio. 

A. Card. DI PIETRO Pro-Dat. — A. Card. MACCHI 



VISA 

De Cvria I. De Aqvila e Vicecomitibvs 



Loco Plumbi 

Reg. in Secret. Brevium 



V. Cvgnonivs 

LITTERAE APOSTOLICAE 



QVIBVS 

PONTIFICALI HELVETIORVM COHORTI 
NVMISMA DECERNIT VR OB MEMORIAM EXPLETI QVARTVM SAECVLI 
A COHORTE COSTITVTA 

PIVS PP. X 

AD PERPETVAM REI MEMORIAM 

KSfllelvetios Pontificalis Domus praesidium et Nostrum 
liSyl celebraturos mox esse accepimus natalem Cohortis 
suae quadringentis ipsis ante annis providentia et aucto- 
ritate Iulii PP. II Decessoris inclyti constitutae. Equidem 
occasionem adeo opportunam omittere non possumus No- 
strum erga dilectos eos filios animum significandi, praeser- 
tim cum singularis haec eventus faustitas praeclaras ad 
commemorandum res multas obiiciat. Sane, quo nobilissimo 
praeconio gentem Helvetiam ornavit Leo PP. X, quum 
« Defensores Ecclesiae Ubertatis * dixit , eo se dignam in 
primis haec praestitit Helvetiorum cohors. Longum est per- 
sequi quae et quanta dederit virtutis egregiae hoc toto inter- 
vallo documenta ; sed ad memoriam maxime insigne est quod 
in Borbonia illa caede ac direptione Urbis contigit. Nam 
si tum Clementi per circumfusa capiti discrimina incolumi 
licuit se recipere in arcem, Helvetiorum praecipue custodum 
robore ac fide licuit, qui quidem sua omnium fere interne- 
cione id Pontifici perfugium compararunt. Nec minus illud 

praedicandum, navali pugna ad Echinadas subductam ex hoc 
numero perexiguam manum tam se fortiter gessisse, ut bis 
a Tureis vexilla abstulerit. Ceterum praeter validam in acie 
firmitatem, immotam etiam in omni fortunae varietate con- 
stantiam fidei Romano Pontifici semper hi probarunt: quae 
ipsorum laus vel recentiori memoria, patrum et nostra, De- 
cessoribus nominatim Piis VI, VII, et IX, turbulenta deve- 
xatis vi hominum ac temporum, praeclare constitit. Haec 
Nos reputantes promerita, quae profecto qui Nobis hodie 
adstant Helvetii tamquam receptam a maioribus haeredita- 
tem non modo servant, sed impigre officii religione atque 
obsequio cumulant, saeculares hasce augere laetitias Ponti- 
ficia auctoritate volumus, ita quidem ut perenne aliquod extet 
benevolentiae Nostrae monumentum. Quare tundi ex argento 
numisma iubemus, cuius in adversa fronte effigies Nostra 
exprimatur, in aversa autem inter laureas frondes bina effin- 
gantur coniuncta stemmata Iulii II et Nostrum, eisque tiara 
sacris cum clavibus immineat, hac circum inscriptione mdv 

HELVETIORVM COHORTI MCMV PRO FIDE AC VIRTVTE. Quod nU- 

misma serico aptum lemnisco crocei coloris albo marginati 
honoris causa gestandum in pectore singulis attribuimus, qui 
nunc in Helvetica Nostra Cohorte merent, item emeritis, qui 
gradum in ea decurianatu maiorem obtinuerunt, item si qui 
ex emeritis ceteris per celebriores dies addere sese Cohorti 
consueverint. Contrariis non obstantibus quibuscumque. 

Datum Romae , apud S. Petrum, sub annulo Piscatoris, 
die x Ianuarii mcmvi Pontificatus Nostri anno tertio. 

A. Card. MACCHI 

EPISTOLA 



AYGVSTO SERENISSIMOQVE PRINCIPI 
GVLIELMO 

IMPERATORI GERMANIAE 
REGI BORVSSIAE 



PIVS PP. X 

SERENISSIME AC POTENTISSIME IMPERATOR SALVTEM. 



^ 11111311^16111 Maiestatis Tuae multis nobis testatam argu- 
mentis, novo nuper splendidoque munere confirmatam 
vidimus. Volumen alterum intelligimus ad Xistinae Cellae 
picturas illustrandas editum , adiectasque tabulas , quibus 
picturae eaedem, arte maxima ac fidelissima, vel referun- 
tur, vel etiam coloribus exprimuntur. Equidem ad ceteras 
laudes quibus Maiestas Tua apud omnes floret, ea quoque 
merito adiicienda est, quod bonarum artium aestimator exi- 
mius et amator, illas imperatoria magnificentia sapientissi- 
moque cultu provehas foveasque. Delatum porro Tuo nomine 
volumen , magni profecto pretii summique artificii , dum 
versabamus, illud etiam gratulandum magnopere occurrebat 
quod Maiestatis Tuae studium cum Romanorum Pontificum 
studio coniungi pulcherrime videbamus. Quod enim Deces- 
sores Nostri ad Aedium Vaticanarum splendorem fieri cura- 

verunt, id Tu ad utilitatem omnium gentium publicari ma- 
gnifice voluisti. Maximas igitur Maiestati Tuae agimus 
gratias, Tibique in extentum aevum fausta omnia optantes, 
Deum rogamus ut Te perfecta Nobiscum caritate coniungat. 

Datum Romae apud S. Petrum, die xii lanuarii anno 
mcmvi, Pontificatus Nostri tertio. 

PIVS PP. X 

LITTERAE APOSTOLICAE 



QVIBVS 

IN HODIERNO IMPERIO GERMANICO VNIVERSO 
LEGI CAPITIS TAMETSI CONCILII TRIDENTINI 
VIS INDITVR 



PIVS PP. X 

AD PERPETVAM REI MEMORIAM 

rovida sapientique cura quavis aetate Sancta Ecclesia 
legibus latis ea disposuit quae ad Christianorum con- 
nubiorum firmitatem et sanctitatem pertinerent. In quibus 
legibus illa eminentem locum habet, qua Sancta Synodus 
Tridentina 1 clandestinorum matrimoniorum pestem abolere 
et ex populo christiano extirpare contendit. Magnam ex hoc 
Tridentino Decreto utilitatem in universam rempublicam Chri- 
stianam promanasse et hodie quoque promanare apud omnes 
in confesso est. Nihilominus, ut sunt res humanae, contigit 
alicubi, et praesertim in Imperio Germanico, propter lamen- 
tabilem maximamque in religione divisionem et catholicorum 
cum haereticis permixtionem in dies augescentem, ut cum 
praedictae legis observantia incommoda etiam quaedam nec 
levia coniungerentur. Nimirum cum ex voluntate Concilii 

1 Sess. XXIV, cap. I, de Ref. Matr. 

caput Tametsi non antea in singulis paroeciis vim obligandi 
habere coeperit quam in illis rite esset promulgatum, et cum 
haec ipsa promulgatio an facta sit multis in locis dubitetur, 
incertum quoque non raro sit an lex Concilii obliget etiam 
acatholicos uno aliove in loco morantes, maxima inde ac 
molestissima in plurimis Imperii Germanici locis nata est 
iuris diversitas et dissimilitudo, plurimaeque et spinosae 
exortae sunt quaestiones quae in iudicibus quidem persaepe 
perplexitatem, in populo fideli quamdam legis irreverentiam, 
in acatholicis perpetuas cierent querelas et criminationes. 
Non omisit quidem Sedes Apostolica pro nonnullis Germaniae 
dioecesibus opportunas edere dispositiones et declarationes, 
quae tamen iuris discrepantiam minime sustulerunt. 

Atque haec moverunt complures Germaniae Episcopos 
ut iterum iterumque Sedem Apostolicam adirent communibus 
precibus, huic rerum conditioni remedium petentes. Quorum 
preces Decessor Noster f. r. Leo XIII benigne excipiens, prae- 
cepit ut ceterorum quoque Germaniae Praesulum vota exqui- 
rerentur. Quibus acceptis et toto negotio in Suprema Con- 
gregatione Sacrae Romanae et Universalis Inquisitionis 
mature discusso, Nostrum esse officium intelleximus praesenti 
rerum statui efficax et universale levamen afferre. Itaque 
ex certa scientia et plenitudine Nostrae potestatis, ut con- 
sulamus sanctitati firmitatique matrimonii, disciplinae unitati 
et constantiae, certitudini iuris, faciliori reconciliationi poeni- 
tentium, ipsi quoque paci et tranquillitati publicae, decla- 
ramus, decernimus ac mandamus: 

I. - In universo hodierno Imperio Germaniae caput 
Tametsi Concilii Tridentini quamvis in pluribus locis, sive per 

expressam publicationem sive per legitimam observantiam, 
nondum fuerit certo promulgatum et inductum, tamen inde 
a die festo Paschae (idest a die decimaquinta Aprilis) huius 
anni millesimi nongentesimi sexti omnes catholicos, etiam 
hucusque immunes a forma Tridentina servanda, ita ad- 
stringat ut inter se non aliter quam coram parocho et 
duobus vel tribus testibus validum matrimonium celebrare 
possint. 

II. - Matrimonia mixta quae a catholicis cum hae- 
reticis vel schismaticis contrahuntur, graviter sunt ma- 
nentque prohibita, nisi accedente iusta gravique causa cano- 
nica datis integre, formiter, utrimque legitimis cautionibus 
per partem catholicam dispensatio super impedimento mixtae 
religionis rite fuerit obtenta. Quae quidem matrimonia , 
dispensatione licet impetrata, omnino in facie Ecclesiae coram 
parocho ac duobus tribusve testibus celebranda sunt, adeo 
ut graviter delinquant qui coram ministro acatholico vel 
coram solo civili magistratu vel alio quolibet modo clan- 
destino contrahunt. Imo si qui catholici in matrimoniis istis 
mixtis celebrandis ministri acatholici operam exquirunt vel 
admittunt, aliud patrant delictum et canonicis censuris sub- 
iacent. 

Nihilominus matrimonia mixta in quibusvis Imperii 
Germanici provinciis et locis, etiam in iis quae iuxta Roma- 
narum Congregationum decisiones vi irritanti capitis Tametsi 
certo hucusque subiecta fuerunt, non servata forma Triden- 
tina iam contracta vel (quod Deus avertat) in posterum 
contrahenda, dummodo nec aliud obstet canonicum impedi- 
mentum, nec sententia nullitatis propter impedimentum clan- 

destinitatis ante diem festum Paschae huius anni legitime 
lata fuerit, et mutuus coniugum consensus usque ad dictam 
diem perseveraverit, pro validis omnino haberi volumus, 
idque expresse declaramus, definimus atque decernimus. 

III. - Ut autem iudicibus Ecclesiasticis tuta norma 
praesto sit, hoc idem iisdemque sub conditionibus et restri- 
ctionibus declaramus, statuimus ac decernimus de matrimoniis 
acatholicorum, sive haereticorum sive schismaticorum, inter se 
in iisdem regionibus non servata forma Tridentina hucusque 
contractis vel in posterum contrahendis; ita ut si alter vel 
uterque acatholicorum coniugum ad fidem catholicam con- 
vertatur, vel in foro ecclesiastico controversia incidat de vali- 
ditate matrimonii duorum acatholicorum cum quaestione 
validitatis matrimonii ab aliquo catholico contracti vel con- 
trahendi connexa, eadem matrimonia, ceteris paribus, pro 
omnino validis pariter habenda sint. 

IV. — Ut demum Decretum hoc Nostrum ad publicam 
notitiam perveniat, praecipimus Imperii Germanici Ordinariis 
ut illud per ephemerides dioecesanas aliosque opportuniores 
modos ante diem Paschae anni currentis cum clero popu- 
loque fideli communicent. 

Datum Romae apud S. Petrum, die xviii Ianuarii mdccccvi, 
Pontificatus Nostri anno tertio. 

PIYS PP. X 

EPISTOLA 



VENERABILI FRATRI 
EMMANVELI ARCHIEPISCOPO LIMANO 

LIMAM 



PIVS PP. X 

VENERABILIS FRATER 

SALVTEM ET APOSTOLICAM BENEDICTIONEM 



untium sane gratum dilectus Filius Michael Rua, magi- 
ster maximus Sodalium Salesianorum, Nobis attulit, 
in martium mensem proximum ob saecularem memoriam 
Sancti Turibii, de America vestra divinitus meriti, adiutores 
seu Cooperatores Salesianos istius reipublicae universos Limam 
conventuros. Rogabat autem, ut sollemnem eum conventum 
aliquo voluntatis Nostrae testimonio ornare vellemus, atque 
etiam, bene precando, auspicatiorem facere. Nos vero, quum 
probe habeamus compertum, quam utilem Religioni operam 
homines navent, qui Ioannis Bosco alumnos eorumque labores 
adiuvant, perlibentes induximus animum roganti annuere. 
Quare hoc tibi, Venerabilis Frater, mandamus officii, ut in 
primo ipso Cooperatorum coetu, significes, et Nobis cordi 
esse ipsorum institutum, et valde Nos cupere ut eorumdem 
in dies diligentia numerusque crescat, et spe teneri bona, 

conventum istum admodum fore. Dei beneficio, frugiferum. 
Cuius auspicem rei, ac testem benevolentiae Nostrae, tibi 
habeas, ad eosque perferas Benedictionem Apostolicam, quam 
quidem iam nunc peramanter in Domino impertimus. 

Datum Romae apud S. Petrum, die xxi Ianuarii anno 
mdccccvi, Pontificatus Nostri tertio. 

PIYS PP. X 

LITTERAE APOSTOLICAE 



QVIBVS 

ARCHIDIOECESIS TYRENSIS SYDONIENSIS IN DVAS DIVIDITVR 



PIVS PP. X 

AD FVTVRAM REI MEMORIAM 



H upremi Apostolatus munus Nobis divinitus commissum 
postulat, ut ea sedulo studio praestemus, quae rei 
sacrae procurationi melius gerendae faciant, atque in catholici 
nominis incrementum bene, prospere, ac feliciter eveniant. 
Iamvero Archiepiscopi Dioeceseos Tyrensis et Sydoniensis 
Petrus Bostani eiusque successor Paulus Basbus iamdiu 
pastoralibus praesertim peregrinationibus exploratum habue- 
runt se bono ipsius Archidioeceseos, quae a medio circiter 
Libano ad Palaestinam usque pertingit, ob eius vastitatem 
difficile consulere posse. Nam ingens eiusdem amplitudo 
princeps causa est ex qua innumera religioni Catholicae 
eveniant detrimenta exitialesque errores, opera praesertim 
Protestantium, in populum maroniticum propagentur, quibus 
vel arcendis vel extirpandis unius tantum Pastoris sollicitu- 
dinem haud satis valere experientia compertum est. Itaque 
animarum periculis commoti, Archiepiscopi, quos paulo ante 
memoravimus, negotium de dividenda Archidioecesi ac de 

nova erigenda ad Venerabilem Fratrem Maronitarum Patriar- 
cham detulerunt, qui exceptis caeterorum Episcoporum votis, 
collatisque consiliis cum Apostolico Syriae Delegato, enixe 
Nos flagitavit, ut quod erat in votis cleri populique Maro- 
nitarum id Nostra Actoritate benigne efficere vellemus. Nos 
autem, omnibus rei momentis mature perpensis cum DD. FF. 
NN. S. R. E. Cardinalibus Congregationi de Propaganda Fide 
pro negotiis Ritus Orientalis praepositis, hoc potissimum in 
christiani populi bonum ac spirituale emolumentum cessurum 
rati, precibus huiusmodi annuendum libenti quidem animo 
existimavimus. Quae cum ita sint, omnes et singulos, quibus 
Nostrae hae Litterae favent, peculiari benevolentia comple- 
ctentes, et a quibusvis excommunicationis et interdicti, aliis- 
que ecclesiasticis sententiis, censuris, et poenis, si quas forte 
incurrerint, huius tantum rei gratia absolventes, et absolutos 
fore censentes, Motu proprio atque ex certa scientia et matura 
deliberatione Nostris deque Apostolicae Nostrae potestatis 
plenitudine praesentium vi Dioecesim Tyrensem et Sydo- 
niensem in duas dividimus, Sydoniensem scilicet, ab actuali 
Archiepiscopo Paulo Basbus retinendam, alteram autem a 
civitate Tyro Tyrensem nuncupandam et pastoralibus alterius 
Episcopi curis committendam. Confinia noviter sic constitutae 
Tyrensis Maronitarum dioeceseos ita reguntur: ad occasum 
habeat mare internum sive Mediterraneum; ad aquilonem 
flumen vulgo dictum Al-zahrani, quod in mare internum 
influit prope Sydonem urbem, ita ut in Dioecesi Tyrensi inclu- 
dantur districtus et loca nuncupata Gebel-el-Rihan, Nabatid 
et Bilad-el-Scehif; ad orientem Iordanum flumen a lacu Huly 
usque ad mare Mortuum; ad meridiem Palaestinae fines, qui 

eam ab Arabia separant. Decernentes praesentes Literas 
firmas, validas, et efficaces existere et fore, suosque plenarios 
et integros effectus sortiri et obtinere, iliisque ad quos spectat 
et spectare poterit in omnibus et per omnia plenissime suf- 
fragari, sicque in praemissis per quoscumque iudices ordi- 
narios et delegatos iudicari et definiri debere, atque irritum 
et inane si secus super his a quoquam, quavis auctoritate, 
scienter vel ignoranter, contigerit attentari. Non obstantibus 
Nostra et Gancellariae Apostolicae regula de iure quaesito 
non tollendo, aliisque Constitutionibus et Ordinationibus Apo- 
stolicis, ceterisque omnibus, etiam speciali atque individua 
mentione et derogatione dignis, in contrarium facientibus 
quibuscumque. 

Datum Hornae apud S. Petrum sub annulo Piscatoris, 
die xxvi Ianuarii mdccccvi, Pontificatus Nostri anno tertio. 

A. Card. MACCHI 

EPISTOLA 



DILECTO FILIO NOSTRO 

ANTONIO IOSEPH TIT. S. MARIAE ANGELORVM IN THERMIS 
S. R. E. PRESBYTERO CARDINALI GRVSCHA 
ARCHIEPISCOPO VINDOBONENSIVM 

VINDOBONAM 



PIVS PP. X 

DILECTE FILI NOSTER 
SALVTEM ET APOSTOLICAM BENEDICTIONEM 



BESBluem catholici ex Austria viri celebrarunt, brevi ante 
lisjl tempore, sollemnem frequentia et gravitate conventum, 
multos certum est, eosque vere fecundos attulisse rei catho- 
licae fructus, in quibus illum prae ceteris salubrem ac diutius 
expetitum, qui e consociatis coniunctisque viribus progres- 
surae actioni catholicae paratur. Unum tamen est, unde 
quotquot alunt christianum iptime sensum, non minorem, 
quam ex animorum conciliata concordia, capiant laetitiam 
oportet, eam praesertim si praecipiant mente utilitatem, quae, 
si non proxima ad experiendum adest, erit certe, supra quam 
dici potest, profutura in posterum. Consilio nimirum vestro 
delectentur opus est, in memorata congressione inito, obsi- 
stendi, bonarum ephemeridum ope, pervaganti usquequaque 

malorum diariorum veneno. Quam quidem ad rem sodali- 
tatem scimus constitutam a vobis, quae a S. Pio V Pim- 
verein nuncupetur, habeatque illud propositum sibi, diaria 
et ephemeridas omne genus, tum in omni Austria, tum 
maxime Vindobonae edere, ad religionis normam spiritum- 
que informata. Commodum ista etiam in caussa agnoscimus 
e decreta vobis consensione latum, quam quidem consen- 
sionem pari animi vi et Nos commendandam et vos ample- 
ctendam in Vindobonensi coetu existimavimus. Quanti Nos 
praestantissimae utilitatis rem faciamus, pluries verbis, pluries 
etiam scriptis aperuimus, Leonis XIII f. r., Decessoris, secuti 
studiose exemplum, qui, in tam fructuoso Pontificatus cursu 
nihil impensiore censuit sollicitudine commendandum, quam 
ut scripta scriptis, in publica recti et pravi dimicatione, oppo- 
nerentur. Est enimvero illud nostrae aetatis ingenium ut, qui 
ratione sua cogitandi et agendi cupiant imbuere multitudi- 
nem, praesidio utantur potissimum isto, commentarios libros- 
que disseminandi in vulgus suasque fere inserendi opiniones 
in mente legentium: norunt enim usuvenire per hanc viam 
ut, qui legit, suum sensim intellectum subdat dominatui 
ephemeridum. Pronum inde est intelligere id quod dolenter 
agnoscitis ipsi, huiusmodi derivari ex caussa luctuosissimam 
perniciem tum in mentes tum in animos ab osoribus fidei 
catholicae illatam, optimis obnitentibus saepe perperam, quod 
scilicet aetatis huius indoles non esset ipsis perspecta semper, 
nec paria huc usque arma tractarent. Huius igitur perva- 
dentis publice privatimque calamitatis omni studio cohibenda 
et propulsanda est vis: quod quidem si debet in omni gente 
et natione quaeri, multo tamen magis curandum vestratibus 

est, penes quos angustioribus finibus, quam apud ceteras 
catholicas gentes, commentariorum catholici nominis emissio 
et lectio constringitur. Quapropter catholico Vindobonensi 
congressui non immerito gratulamur, quod iniecerit Nobis 
spem, pro virtute et gravitate eius certam, repellendi et 
resarciendi damni, atque etiam ampli et uberis comparandi 
Austriae profectus. Non equidem latet Nos, multa posse 
praecellenti rei obstare; quod tamen nunquam adimat catho- 
lico viro animum. Ad vos vero quod attinet, quae erant 
assequendae rei metuenda impedimenta magis, ea sunt prae- 
repta feliciter; nam prosper congressionis exitus hinc iubet 
plene confidere dissensiones opinionum, civilium partium 
studium aut nationis discrimina non fore dissipatura vires 
nec interceptura opus; inde vero virtus fidelitasque Episco- 
porum securum animum Nostrum efficiunt non defuturos 
sapientes ac necessarios operi duces. Utrumque vehementer 
cupimus; utrumque pro defensione et incremento catholici 
gregis optamus, nihil simul ambigentes, quin clariores loco 
fortunisque fideles honori sibi atque officio vertant sodali- 
tatem iuvare tam nobilem, studiumque fidei catholicae, cuius 
tam varia benefacta persentiunt, honestissima munificentiae 
laude cumulare. Sed Nostra haec spes et adhortatio non 
Episcopos modo aut praestantiores fideles spectat, verum 
etiam catholicam omnem Austriam attingit; malis adhuc 
ephemeridum lacerata scriptis, sane quanto cum desiderio 
tota debet in praesens e Piana sodalitate quaerere salutem. 
Detrimentis tantis e pravarum lectione ephemeridum insi- 
dentibus, tam multaque ex adverso per commentarios bonos 
praebita utilitate, grave omnes officium tenet tum ab ini- 

micis abstinendi diariis, tum catholicis succurrendi, nomen 
maxime dando, opemque, pro sua quisque facultate, ferendo. 
Illud interim Nobis solatio maximo est, bonam meritamque 
posse de natione vestra expectationem fovere: habemus enim 
pro certo, ibi publicam incolumitatem iri expergefactum, 
ibique non defuturam omnino victoriam, ubi nec antiquum 
robur militum iacet, nec virtus et prudentia ducum, tua 
nimirum aliorumque Praesulum, minore praestantia perse- 
verat. Quo vero liberalius caelestium donorum thesauri nationi 
vestrae reserentur, auspicem gratiae divinae, testemque prae- 
cipuae dilectionis Nostrae Apostolicam Benedictionem quum 
Pianae Sodalitati, tum iis universis, qui eidem re et gratia 
favebunt, Tibi vero in primis ac ceteris Austriae Pastoribus 
peramanter in Domino impertimus. 

Datum Komae apud S. Petrum, die xxvn mensis Ianuarii 
anno mdccccvi, Pontificatus Nostri tertio. 

PIVS PP. X 

EPISTOLA 



VENERABILI FRATRI 
AVGVSTINO EPISCOPO S. GALLI 

S. GALLVM 



PIVS PP. X 

VENERABILIS FRATER 

SALVTEM ET APOSTOLICAM BENEDICTIONEM 



JSHRHovum Beati Alberti Magni Collegium, Sodalitatis a 
S. Pio V curis, exstructum perfectumque Friburgi esse, 
magna consolatione animi accepimus. Auctus enim aetate 
hac nostra est disciplinarum omnium cultus et prolata vis; 
nemoque propterea rectus aestimator temporum oportere non 
intelligat institutionem adolescentium foveri quotidie magis, 
ac novis praesidiis fulciri. Id quidem, si ad omnium ordinum 
consociationis humanae commodum accurare necesse est, at 
maiore certe enitendum est studio pro sacri incremento ordi- 
nis. Quamobrem tibi collegisque in Episcopatu tuis, de pro- 
fectu religioso populi ac de amplificando catholici nominis 
decore valde sollicitis, itemque laudatae Sodalitati gratula- 
mur, quod nova istic pateat incumbentibus in studia clericis 
domus, ad omnem recentioris humanitatis sanaeque doctrinae 
progressionem informata. Nec minus gratum est, invitari ad 

celebrandas Athenaei scholas non vestrarum modo dioecesum 
iuvenes, sed etiam exterarum; id quod, in Helvetiis, plane 
pulcreque congruit cum tradita a maioribus consuetudine 
hospitii, cum christianaeque libertatis sensu, unde eorum, 
qui rempublicam civitatemque administrant, instructi animi 
sunt. Est autem memoratu heic iucundum, voluisse Nos theo- 
logiae in Collegio studia a sodalibus Dominicanis tradi, qui 
honestissimas scientiae, in primis sacrae, consecuti laudes, 
securitatem iniiciunt magisterii, habentque domesticum in 
theologia lumen, divum Thomam Aquinatem, quem non prin- 
cipem solum, sed scholarum sacrarum ducem magistrumque 
et Leo XIII, Decessor, iussit esse, et Nos, cum uberrimi cer- 
titudine emolumenti, confirmavimus. Nullum ad haec dubium 
esse potest, cordi futurum tibi laudatisque Pastoribus, doctri- 
narum tam bene sollicitis, simul pietati enutriendae adole- 
scentium sedulam dare operam; quippe non prodest in sacro 
clero sine pietate scientia; prodest autem et nullam reperit 
meliorem sui ad lucrandas animas artem, si comitem habeat 
religionem. 

Testem benevolentiae Nostrae, divinorum que munerum 
auspicem, Apostolicam Benedictionem tibi, Episcopis Hel- 
vetiae singulis ac Pianae Sodalitati peramanter in Domino 
impertimus. 

Datum Romae apud S. Petrum, die vi mensis Februarii 
anno mdccccvi, Pontificatus Nostri tertio. 

PIVS PP. X 

EPISTOLA ENCYCLICA 



DILECTIS FILIIS NOSTRIS 

FRANCISCO MARIAE S. R. E. PRESB. CARD. RICHARD 
ARCHIEPISCOPO PARISIENSI 

VICTORI LVCIANO S. R. E. PRESB. CARD. LECOT 
ARCHIEPISCOPO BVRDIGALENSI 

PETRO HECTORI S. R. E. PRESB. CARD. COVLLlfi 
ARCHIEPISCOPO LVGDVNENSI 

IOSEPH GVILELMO S. R. E. PRESB. CARD. LABOVRfi 
ARCHIEPISCOPO RHEDONENSI 

CETERISQVE VENERABILIBVS FRATRIBVS 
ARCHIEPISCOPIS ET EPISCOPIS 
ATQVE VNIVERSO CLERO ET POPVLO GALLIAE 



PIVS PP. X 

VENERABILES FRATRES ET DILECTI FILII 
SALVTEM ET APOSTOLICAM BENEDICTIONEM 



Vehementer Nos esse sollicitos et praecipuo quodam 
pQm dolore angi , rerum vestrarum caus& , vix attinet 
dicere; quando ea perlata lex est, quae quum pervetustam 
civitatis vestrae cum Apostolica Sede necessitudinem vio- 
lenter dirimit, tum vero indignam miserrimamque Ecclesiae 
in Gallia conditionem importat. Gravissimum sane facinus, 
idemque, ob ea quae civili societati allaturum est aeque ac 
religioni detrimenta, omnibus bonis deplorandum. Quod tamen 

nemini arbitramur inopinatum accidisse, qui quidem postre- 
mis temporibus, quemadmodum sese adversus Ecclesiam rei 
publicae moderatores gererent, attenderit. Vobis certe nec 
subitum accidit nec novum, Venerabiles Fratres; quibus ipsis 
testibus, cbristiana instituta plagas tam multas tamque ma- 
gnas, alias ex aliis, accepere publice. Vidistis violatam legibus 
christiani sanctitudinem ac stabilitatem coniugii; dimotam 
de scholis de valetudinariis publicis religionem; abstractos a 
sacra studiorum et virtutum disciplina clericos et sub arma 
compulsos; disiectas spoliatasque bonis religiosas Familias, 
earumque sodales ad inopiam plerumque redactos rerum 
omnium. Illa etiam decreta nostis : ut aboleretur consuetudo 
vetus vel auspicandi, propitiato Deo, legumlatorum ac iudicum 
coetus, vel ob memoriam mortis Christi lugubria induendi 
navibus; ut sacramentis in iure dicendis forma speciesque 
abrogaretur religiosae rei; ut in iudiciis, in gymnasiis, in 
terrestribus maritimisque copiis, in rebus denique omnibus 
ditionis publicae, ne quid esset aut fieret, quod significationem 
aliquam christianae professionis daret. Iamvero ista quidem et 
id genus cetera, quum ab Ecclesia sensim rem publicam seiun- 
gerent, nihil fuisse aliud apparet, nisi gradus quosdam con- 
sulto iactos ad plenum discidium lege propria inducendum : 
id quod ipsi harum rerum auctores profiteri plus semel et 
prae se ferre non dubitarunt. — Huic tanto malo ut occur- 
reret Apostolica Sedes, quantum in se habuit facultatis, totum 
eo contulit. Nam ex una parte admonere atque hortari guber- 
natores Galliae non destitit, etiam atque etiam considerarent, 
hunc quem instituissent discessionis cursum, quanta esset 
incommodorum consecutura moles; ex altera autem suae in 

Galliam indulgentiae benevolentiaeque singularis illustria 
duplicavit documenta ; non absurde confisa, se ita posse, qui 
praeerant, tamquam iniecto officii gratiaeque vinculo, retinere 
in declivi, atque ab incoeptis demum abducere. — At huius- 
modi studia, officia, conata et Decessoris et Nostra recidisse 
ad nihilum omnia cernimus; siquidem inimica religioni vis, 
quod contra iura catholicae gentis vestrae ac vota recte 
sentientium diu contenderat, expugnavit. Hoc igitur tam 
gravi Ecclesiae tempore, ut conscientia Nos officii sanctis- 
simi iubet, Apostolicam vocem tollimus, et mentem animum- 
que Nostrum vobis, Venerabiles Fratres et dilecti Filii, pate- 
facimus: quos quidem universos omnes semper consuevimus 
peculiari quadam caritate prosequi, nunc vero, uti par est, 
eo vel amantius complectimur. 

Civitatis rationes a rationibus Ecclesiae segregari oportere, 
profecto falsissima, maximeque perniciosa sententia est. — 
Primum enim, quum hoc nitatur fundamanto, religionem nullo 
pacto debere civitati esse curae, magnam infert iniuriam Deo: 
qui ipse humanae societatis non minus quam hominum singu- 
lorum conditor et conservator est ; proptereaque non privatim 
tantummodo colatur necesse est, sed etiam publice — Deinde, 
quidquam esse supra naturam, non obscure negat. Etenim 
actionem civitatis sola vitae mortalis prosperitate metitur, in 
qua consistit causa proxima civilis societatis: causam ultimam 
civium, quae est sempiterna beatitudo extra hanc brevitatem 
vitae hominibus proposita, tamquam alienam reipublicae, 
plane negligit. Quod contra, ad adeptionem summi illius 
absolutique boni, ut hic totus est fluxarum rerum ordo 

dispositus, ita verum est rempublicam non modo non obesse, 
sed prodesse oportere. — Praeterea descriptionem pervertit 
rerum humanarum a Deo sapientissime constitutam, quae 
profecto utriusque societatis, religiosae, et civilis, concor- 
diam requirit. Nam, quoniam ambae, tametsi in suo quae- 
que genere, in eosdem tamen imperium exercent, necessi- 
tate fit, ut causae inter eas saepe existant eiusmodi, quarum 
cognitio et diiudicatio utriusque sit. Iamvero, nisi civitas 
cum Ecclesia cohaereat, facile ex illis ipsis causis concer- 
tationum oritura sunt semina, utrinque acerbissimarum ; quae 
iudicium veri, magna cum animorum anxietate, perturbent. — 
Postremo maximum importat ipsi societati civili detrimen- 
tum; haec enim florere aut stare diu, posthabita religione, 
quae summa dux ac magistra adest homini ad iura et officia 
sancte custodienda, non potest. 

Itaque Komani Pontifices huiusmodi refellere atque 
improbare opiniones, quae ad dissociandam ab Ecclesia rem- 
publicam pertinerent, quoties res tempusque tulit, non desti- 
terunt. Nominatim Decessor illustris, Leo XIII, pluries magni- 
ficeque exposuit, quanta deberet esse, secundum christianae 
principia sapientiae , alterius societatis convenientia cum 
altera: inter quas « quaedam, ait, intercedat necesse est 
« ordinata colligatio, quae quidem coniunctioni non immerito 
« comparatur, per quam anima et corpus in homine copu- 
« lantur ». Addit autem: « Civitates non possunt, citra scelus, 
« gerere se tamquam si Deus omnino non esset, aut curam 

« religionis velut alienam nihilque profuturam abiicere 

« Ecclesiam vero, quam Deus ipse Qonstituit, ab actione 
« vitae excludere, a legibus, ab institutione adolescen- 

« tium, a societate domestica, magnus et perniciosus est 
« error » *. 

Iamvero, si contra omne ius fasque agat quaevis Chri- 
stiana civitas, quae Ecclesiam ab se segreget ac removeat, 
quam non est probandum, egisse hoc ipsum Galliam, quod 
sibi minime omnium licuit! Galliam dicimus, quam longo 
saeculorum spatio haec Apostolica Sedes praecipuo quodam 
ac singulari semper amore dilexerit ; Galliam, cuius fortuna 
omnis et amplitudo nominis et gloriae religioni humanita- 
tique christianae cognata semper fuerit! Apte idem Pon- 
tifex: « Illud Gallia meminerit, quae sibi cum Apostolica 
« Sede sit, Dei providentis numine, coniunctio, arctiorem 
« esse vetustioremque, quam ut unquam audeat dissolvere, 
« Inde enim verissimae quaeque laudes, atque honestissima 

« decora profecta Hanc velle turbari necessitudinem idem 

« foret sane, ac velle de auctoritate gratiaque nationis Gal- 
« licae in populis non parum detrahi » 2 . 

Accedit autem quod haec ipsa summae necessitudinis 
vincula eo sanctiora iubebat esse sollemnis pactorum fides. 
Nempe Apostolicam Sedem inter et Rempublicam Gallicam 
conventio eiusmodi intercesserat, cuius ultro et citro consta- 
ret obligatio; cuiusmodi eae plane sunt, quae inter civitates 
legitime contrahi consueverunt. Quare et Romanus Pontifex 
et rei Gallicae moderator se et suos quisque successores 
sponsione obstrinxere, in iis quae pacta essent, constanter 
permansuros. Consequebatur igitur, ut ista pactio eodem iure, 

1 Epist. Enc. Immortale Dei data die i Nov. an. mdccclxxxv. 

* In alloc. ad peregr. Gallos hab. die xm Apr. an. mdccclxxxvui. 

ac ceterae quae inter civitates fiunt, regeretur, hoc est, iure 
gentium; ideoque dissolvi ab alterutro dumtaxat eorum qui 
pepigerant, nequaquam posset. Apostolicam autem Sedem 
summa semper fide conditionibus stetisse, omnique tempore 
postulasse, ut fide pari staret eisdem civitas, nemo prudens 
suique iudicii homo negaverit. Ecce autem Respublica pactio- 
dem adeo sollemnem et legitimam suo tantum arbitrio rescin- 
dit; violandaque religione pactorum, nihil quidquam pensi 
habet, dum sese ab Ecclesiae complexu amicitiaque expediat, 
et insignem Apostolicae Sedi iniuriam imponere, et ius gen- 
tium frangere, et ipsam commovere graviter disciplinam socia- 
lem et politicam ; siquidem nihil tam interest humani con- 
victus et societatis ad secure explicandas rationes populorum 
mutuas, quam ut pacta publica sancte inviolateque serventur. 

Ad magnitudinem autem iniuriae, quam Apostolica Sedes 
accepit, accessionem . non mediocrem factam esse liquet, si 
modus inspiciatur, quo modo Respublica pactum resolvit. Est 
hoc ratum similiter iure gentium atque in moribus positum 
institutisque civilibus, ut non ante liceat conventa inter civi- 
tates solvi, quam civitas altera, quae hoc velit, alteri se id 
velle clare aperteque ipsi legitime denuntiarit. Iamvero hic 
voluntatis buiusmodi apud Apostolicam ipsam Sedem legi- 
tima, non modo denuntiatio, sed ne ulla quidem significatio 
intercessit. Ita non dubitarunt gubernatores Galliae adversus 
Apostolicam Sedem communia urbanitatis officia deserere, 
quae vel minimae cuique minimique momenti civitati prae- 
stari solent ; neque iidem veriti sunt, quum nationis catho- 
licae personam gererent, Pontificis, summi Ecclesiae catho- 
licae Capitis, dignitatem potestatemque contemnere; quae 

quidem potestas eo maiorem ab iis verecundiam, quam civilis 
ulla potestas postulabat, quod aeterna animorum bona spectat, 
neque ullis locorum finibus circumscribitur. 

Sed iam ipsam in se legem considerantibus, quae modo 
promulgata est, novae Nobis multoque gravioris querelae 
nascitur causa. Principio Respublica quum revulsis pactionis 
vinculis ab Ecclesia discederet, consequens omnino erat, ut 
eam quoque missam faceret et concessa iure communi frui 
libertate sineret. At nihil minus factum est: nam plura hic 
videmus esse constituta, quae, odiosum privilegium Ecclesiae 
irrogando, eam civili imperio subesse cogant. Nos vero cum 
graviter molesteque ferimus, quod hisce sanctionibus civilis 
potestas in eas res invasit, quarum iudicium et arbitrium unius 
est sacrae potestatis; tum etiam eoque magis dolemus, quod 
eadem, aequitatis iustitiaeque oblita, Ecclesiam Gallicam in 
conditionem ac fortunam coniecit duram incommodamque 
maxime, atque eam sacrosanctis ipsius iuribus adversissimam. 

Nam primum huius decreta legis constitutionem ipsam 
offendunt, qua Christus Ecclesiam conformavit. Scriptura enim 
eloquitur et tradita a Patribus doctrina confirmat, Ecclesiam 
mysticum esse Christi corpus pastorum et doctorum aucto- 
ritate administratum *, id est societatem hominum, in qua 
aliqui praesunt ceteris cum plena perfectaque regendi, docendi, 
iudicandi potestate 2 . Est igitur haec societas, vi et natura 
sua, inaequalis ; duplicem scilicet complectitur personarum 
ordinem, pastores et gregem, id est eos, qui in variis hierar- 

1 Ephes. iv, 11 seqq. 

* Matth. xxvm, 18-20; xvi, 18-19; xvm, 17; Tit. ii, 15; 
II. Cor. x, 6; xm, 10, et alibi. 

chiae gradibus collocati sunt, et multitudinem fidelium: atque 
hi ordines ita sunt inter se distincti, ut in sola hierarchia 
ius atque auctoritas resideat movendi ac dirigendi conso- 
ciatos ad propositum societati finem; multitudinis autem 
officium sit, gubernari se pati, et rectorum sequi ductum 
obedienter. Praeclare Cyprianus Martyr: « Dominus noster, 
« cuius praecepta metuere et servare debemus, Episcopi hono- 
« rem et Ecclesiae suae rationem disponens, in Evangelio 
« loquitur, et dicit Petro : Ego dico tibi, quia tu es Petrus, etc. 
« Inde per temporum et successionum vices Episcoporum ordi- 
« natio et Ecclesiae ratio decurrit, ut Ecclesia super Episcopos 
« constituatur, et omnis actus Ecclesiae per eosdem praepo- 
« sitos gubernetur » ; idque ait « divina lege fundatum » *. 
Contra ea, legis huius praescripto, administratio tuitioque 
cultus publici non hierarchiae divinitus constitutae relin- 
quitur, sed certae cuidam defertur consociationi civium : cui 
quidem forma ratioque imponitur personae legitimae, quae- 
que in universo religiosi cultus genere sola habetur civi- 
libus uti instructa iuribus, ita obligationibus obstricta. Igi- 
tur ad consociationem huiusmodi templorum aedificiorumque 
sacrorum usus, rerum ecclesiasticarum tum moventium tum 
solidarum possessio respiciet ; ipsi de Episcoporum, de Curio- 
num, de Seminariorum aedibus liberum, licet ad tempus, 
permittetur arbitrium; ipsius erit administrare bona, corro- 
gare stipes, pecuniam et legata percipere, sacrorum causa. 
De hierarchia vero silentium est. Statuitur quidem, istas 
consociationes ita conflandas esse, quemadmodum cultus reli- 

1 S. Cypr. Epist. xxxm (al. xxvn, ad lapsos), n. 1. 

giosi, cuius exercendi grati & instituuntur, propria disciplina 
ratioque vult; verumtamen cavetur, ut si qua forte de ipsa- 
rum rebus controversia inciderit, eam dumtaxat apud Con- 
silium Status diiudicari oporteat. Perspicuum est igitur ipsas 
consociationes adeo civili potestati obnoxias esse, nihil ut 
in eis ecclesiasticae auctoritati loci relinquatur. Quantopere 
haec omnia sint Ecclesiae aliena dignitati, contraria iuribus 
et constitutioni divinae, nemo non videt: eo magis, quod 
non certis definitisque formulis, verum tam vagis tamque 
late patentibus perscripta lex est in hoc capite, ut iure sint 
ex eius interpretatione peiora metuenda. 

Praeterea nihil hac ipsa lege inimicius libertati Eccle- 
siae. — Etenim, si prohibentur sacri magistratus, ob inter- 
iectas consociationes quas diximus, plenam muneris sui exer- 
cere potestatem; si in easdem consociationes summa vindicatur 
Consilio Status auctoritas, eaeque parere alienissimis a iure 
communi statutis iubentur, ita ut difficile coalescere, diffici- 
lius queant consistere ; si data divini cultus exercendi copia, 
multiplici exceptione minuitur; erepta Ecclesiae studio vigi- 
lantiaeque, custodia templorum Reipublicae attribuitur; ipsum 
coercetur Ecclesiae munus de fide ac morum sanctitate con- 
cionandi, et severiores irrogantur clericis poenae ; si haec et 
talia sanciuntur, in quibus multum etiam libido interpretandi 
possit, quid hic aliud agitur, quam ut Ecclesia in humili 
abiectaque conditione locetur, et pacificorum civium, quae qui- 
dem est pars Galliae multo maxima, per speciem conservandi 
publici ordinis, sanctissimum ius violetur profitendae, uti 
velint, religionis suae ? Quamquam Civitas non comprimenda 
solum divini cultus professione, qua totam vim rationemque 

definit religionis, Ecclesiam vulnerat; sed eius etiam vel virtuti 
beneficae intercludendo aditus ad populum, vel actionem mul- 
tipliciter debilitando. Igitur satis non habuit, praeter cetera, 
Ordines submovisse religiosorum, unde in sacri ministerii per- 
functione, in institutione atque eruditione adolescentis aetatis, 
in christianae procuratione beneficentiae praeclara adiumenta 
suppetebant Ecclesiae : nam humanis eam opibus, id est neces- 
sario quodam ad vitam et ad munus subsidio, intervertit. 

Sane, ad ea quae conquesti sumus damna et iniurias, 
hoc accedit, ut ista de discidio lex ius Ecclesiae sua sibi 
habendi bona violet atque imminuat. Etenim de patrimonii, 
magnam partem, possessione, probatissimis quibusque titulis 
quaesiti, Ecclesiam, alte iustitia reclamante, deturbat ; quid- 
quid rite constitutum sit, addicta pecunia in divinum cultum 
aut in stata defunctorum solatia, tollit atque irritum iubet 
esse ; quas facultates catholicorum liberalitas christianis 
utique scholis aut variis christianae beneficentiae institutis 
sustinendis destinarat, eas ad instituta laicorum transfert, 
ubi plerumque aliquod catholicae religionis vestigium frustra 
quaeras: in quo quidem patet, una cum Ecclesiae iuribus, 
testamenta voluntatesque apertas auctorum everti. Quod vero 
per summam iniuriam edicit, quibus aedificiis Ecclesia ante 
pactum conventum utebatur, ea posthac civitatis aut pro- 
vinciarum aut municipiorum fore, singulari Nobis est solli- 
citudini. Nam si consociationibus divino cultui exercendo 
usus templorum, ut videmus, gratuitus nec definitus conce- 
ditur, concessum tamen huiusmodi tot tantisque exceptio- 
nibus extenuatur, ut reapse templorum arbitrium omne civiles 
magistratus obtineant. Vehementer praeterea timemus san- 

ctitati templorum: neque enim cernimus abesse periculum, 
ne augusta divinae maiestatis domicilia, eademque carissima 
memoriae religionique Gallorum loca, profanas in manus 
quum deciderint, profanis ritibus polluantur. In eo autem, 
quod Rempublicam lex officio solvit suppeditandi annuos 
sacrorum sumptus , simul fidem sollemni pacto obligatam , 
simul iustitiam laedit gravissime. Etenim nullam dubitatio- 
nem hoc habet, quod ipsa rei gestae testantur monumenta, 
Rempublicam Gallicam, quum pacto convento sibi suscepit 
onus praebendi Clero unde vitam decenter ipse agere, ac 
publicam religionis dignitatem curare posset, non id fecisse 
comitatis benignitatisque gratia; verum ut eam, quam pro- 
ximo tempore Ecclesia passa esset publice direptionem bono- 
rum, saltem ex parte aliqua sarciret. Similiter eodem convento, 
quum Pontifex, concordiae studens, recepit, se successoresque 
suos nullam molestiam exhibituros iis, ad quos direpta Eccle- 
siae bona pervenissent, sub ea conditione constat recepisse, 
ut per ipsam Rempublicam perpetuo esset honestae et Cleri 
et divini cultus tuitioni consultum. 

Postremo, ne illud quidem silebimus, hanc legem, prae- 
terquam Ecclesiae rebus, vestrae etiam civitati non exiguo 
futuram damno. Neque enim potest esse dubium, quin mul- 
tum habitura sit facultatis ad eam labefactandam coniun- 
ctionem et conspirationem animorum, quae si desit, nulla 
stare aut vigere queat civitas; et quam, his maxime Europae 
temporibus, quisquis est in Gallia vir bonus vereque amans 
patriae, salvam et incolumem velle debet. Nos quidem, 
exemplo Decessoris, a quo exploratissimae erga nationem 
vestram caritatis eximiae cepimus haereditatem, quum avitae 

religionis tueri apud vos integritatem iurium niteremur, 
hoc simul spectavimus semper et contendimus, communem 
omnium vestrum pacem concordiamque, cuius nullum vin- 
culum arctius quam religio, confirmare. Quapropter intel- 
ligere sine magno angore non possumus, eam auctoritate 
publica patratam esse rem, quae, concitatis jam populi stu- 
diis funestarum de rebus religiosis contentionum faces adii- 
ciendo, perturbare funditus civitatem posse videatur. 

Itaque, Apostolici Nostri officii memores, quo sacrosancta 
Ecclesiae iura a quavis impugnatione defendere ac servare 
integra debemus, Nos pro suprema, quam obtinemus divi- 
nitus, auctoritate, sancitam legem, quae Rempublicam Gal- 
licanam seorsum ab Ecclesia separat, reprobamus ac damna- 
mus ; idque ob eas quas exposuimus causas ; quod maxima 
afficit iniuria Deum, quem sollemniter eiurat, principio decla- 
rans Rempublicam cuiusvis religiosi cultus expertem; quod 
naturae ius gentiumque violat et publicam pactorum fidem ; 
quod constitutioni divinae et rationibus intimis et libertati 
adversatur Ecclesiae; quod iustitiam evertit, ius opprimendo 
dominii, multiplici titulo ipsaque conventione legitime quae- 
situm; quod graviter Apostolicae Sedis dignitatem ac per- 
sonam Nostram, Episcoporum Ordinem, Clerum et Catholicos 
Gallos offendit. Propterea de rogatione, latione, promulga- 
tione eiusdem legis vehementissime expostulamus; in eaque 
testamur nihil quidquam inesse momenti ad infirmanda Ec- 
clesiae iura, nulla hominum vi ausuque mutabilia. 

Haec ad istius detestationem facti vobis, Venerabiles 
Fratres, Gallicano populo, atque adeo christiani nominis 

universitati edicere habuimus. — Equidem molestissime, ut 
diximus, afficimur, mala prospicientes quae ab hac lege 
dilectae nationi impendent; maximeque commovemur mise- 
riis, aerumnis, laboribus omne genus, in quibus fore vos, 
Venerabiles Fratres, Clerumque vestrum cernimus. Attamen, 
ne his tantis curis affligi Nos frangique patiamur, prohibet 
divinae benignitatis providentiaeque cogitatio, atque explora- 
tissima spes, nunquam fore ut Ecclesiam Iesus Christus ope 
praesentiaque sua destituat. Itaque longe id abest a Nobis, ut 
quidquam formidemus, Ecclesiae causa. Divina est virtutis 
eius stabilitas atque constantia, eaque satis, opinamur, tot 
saeculorum experimento cognita. Nemo enim unus ignorat, 
asperitates rerum hac temporis diuturnitate in eam incubuisse 
et plurimas et maximas; atque, ubi virtutem non humana 
maiorem deficere necesse fuisset, Ecclesiam inde validiorem 
semper auctioremque emersisse. Ac de legibus in perniciem 
Ecclesiae conditis, hoc ferme usuvenire, historia teste, scimus, 
ut quas invidia conflaverit, eas postea, utpote noxias in primis 
civitati, prudentia resolvat: idque ipsum in Gallia haud ita 
veteri memoria constat contigisse. Quod insigne maiorum 
exemplum utinam sequi inducant animum, qui rerum potiun- 
tur: matureque religionem, effectricem humanitatis, fautri- 
cem prosperitatis publicae, in possessionem dignitatis liber- 
tatisque suae, omnibus plaudentibus bonis, restituant. 

Interea tamen, dum opprimendi exagitandi libido domi- 
nabitur, filii Ecclesiae, si unquam alias, oportet, induti arma 
lucis \ pro veritate ac iustitia, omni qua possunt ope nitantur. 

1 Rom. xm, 12. 

In quo vos, magistri auctoresque ceterorum, profecto, Vene- 
rabiles Fratres, omnem eam studii alacritatem, vigilantiam, 
constantiamque praestabitis, quae Galliae Episcoporum vetus 
ac spectatissima laus est. Sed hoc potissime studere vos 
volumus, quod maxime rem continet, ut omnium vestrum 
in tutandis Ecclesiae rationibus summa sit sententiarum con- 
siliorumque consensio. Nobis quidem certum deliberatumque 
est, qua norma dirigendam esse in his rerum difficultatibus 
operam vestram arbitremur, opportune vobis praescribere; 
nec dubitandum, quin praescripta vos Nostra diligentissime 
executuri sitis. Pergite porro, ut instituistis, atque eo etiam 
impensius , roborare pietatem communem ; praeceptionem 
doctrinae Christianae promovere vulgatioremque facere ; erro- 
rum fallacias, corruptelarum illecebras, tam late hodie fusas, 
a vestro cuiusque grege defendere; eidem ad docendum, 
monendum, hortandum, solandum adesse, omnia denique 
pastoralis caritatis officia conferre. — Nec vero elaboran- 
tibus vobis non se adiutorem strenuissimum praebebit Clerus 
vester: quem quidem, viris affluentem pietate, eruditione, 
obsequio in Apostolicam Sedem eximiis, promptum para- 
tumque esse novimus, se totum vobis pro Ecclesia sempi- 
ternaque animorum salute dedere. Certe autem, qui sunt 
huius Ordinis, in hac tempestate sentient sic se animatos 
esse oportere, quemadmodum fuisse Apostolos accepimus, 
« gaudentes... , quoniam digni habiti sunt pro nomine Iesu con- 
tumeliam pati » *. Itaque iura libertatemque Ecclesiae forti- 
ter vindicabunt, omni tamen adversus quempiam asperitate 

1 Act. v, 41. 

remota: quin imo, caritatis memores, ut Christi ministros 
in primis addecet, aequitate iniuriam, lenitate contumaciam, 
beneficiis maleficia pensabunt. 

Iam vos compellamus, catholici quotquot estis in Gallia; 
vobisque vox Nostra tum testimonio effusissimae benevo- 
lentiae, qua gentem vestram diligere non desinimus, tum in 
calamitosissimis rebus quae imminent, solatio sit. — Hoc 
sibi destinasse pravas hominum sectas, cervicibus vestris 
impositas, imo hoc denuntiasse insigni audacia se velle, 
nostis: delere catholicum in Gallia nomen. Eam nempe con- 
tendunt extrahere radicitus ex animis vestris fidem, quae 
avis et maioribus gloriam, patriae prosperitatem verendam- 
que amplitudinem peperit , vobis levamenta aerumnarum 
ministrat, pacem tuetur tranquillitatemque domesticam, viam 
munit ad beatitatem adipiscendam sine fine mansuram. In 
huius defensionem fidei summa vi incumbendum vobis putatis 
esse scilicet: sed hoc habete, inani vos nisu laboraturos, 
si dissociatis viribus propulsare hostiles impetus nitemini. 
Abiicite igitur, si quae insident inter vos, discordiarum 
semina ; ac date operam, ut tanta omnes conspiratione volun- 
tatum et agendi similitudine coniuncti sitis, quanta esse 
decet homines, quibus una eademque est causa propugnanda, 
atque ea causa, pro qua quisque non invite debeat, si opus 
fuerit, aliquam privati iudicii iacturam facere. — Omnino 
magna generosae virtutis exempla detis oportet, si, quan- 
tum est in vobis, vultis, ut officium est, avitam religionem 
a praesenti discrimine eripere: in quo benigne facientes 
ministris Dei, divinam peculiari modo benignitatem vobis 
conciliabitis. 

At vobis ad patrocinium religionis digne suscipiendum, 
recte utiliterque sustinendum, illa esse maxima arbitremini : 
christianae sapientiae praeceptis vosmetipsos conformari adeo, 
ut ex moribus atque omni vita professio catholica eluceat ; 
et arctissime cum iis cohaerere, quorum propria est reli- 
giosae rei procuratio, cum sacerdotibus nimirum et Episcopis 
vestris et, quod caput est, cum hac Apostolica Sede, in qua, 
tamquam centro, catholicorum fides et conveniens fidei actio 
nititur. Sic ergo parati atque instructi, ad hanc pro Ecclesia 
propugnationem fidenter accedite; sed videte, ut fiduciae 
vestrae tota ratio in Deo consistat, cuius agitis causam : eius 
idcirco opportunitatem auxilii implorare ne cessetis. Nos 
vero, quamdiu ita vobis erit periclitandum, vobiscum prae- 
sentes cogitatione animoque versabimur; laborum, curarum, 
dolorum participes: simulque prece atque obsecratione humili 
ac supplici apud Auctorem Statoremque Ecclesiae instabi- 
mus, ut respiciat Galliam misericors, eamque tantis iactatam 
fluctibus celeriter, deprecante Maria Immaculata, in tran- 
quillum redigat. 

Auspicem divinorum munerum, ac testem praecipuae 
benevolentiae Nostrae, vobis, Venerabiles Fratres ac dilecti 
Filii, Apostolicam Benedictionem amantissime in Domino 
impertimus. 

Datum Romae apud Sanctum Petrum, die xi Februarii 
anno mdccccvi, Pontificatus Nostri tertio. 

PIVS PP. X 

EPISTOLA 



DILECTO FILIO 
VALERIANO GROFFIER 

LVGDVNVM 



PIVS PP. X 

DILECTE FILI 

SALVTEM ET APOSTOLICAM BENEDICTIONEM 



KrWliiplici gratum nomine, quod scilicet et tuum testaretur 
hLEM ingenium cum singulari erga Nos humanitate ac pietate 
coniunctum, et illustria vindicaret merita expeditionum sacra- 
rum, munus habuimus abs te, librum inscriptum « Hdros 
trop oublies de notre Epopee coloniale ». Multa tuo in opere 
nitent; in primis ardens divinae gloriae desiderium; tum 
praevalidus religionis amor; honestissimus denique patriae 
tuae cultus. At non omnium putamus eam esse laudem postre- 
mam, quod opportuna prae ceteris tempestate liber propo- 
natur in vulgus. Expedit Galliae, expedit non catholicis modo 
viris, sed iis praesertim, qui, avitae immemores fidei, inimica 
Ecclesiam voluntate intuentur, attente animum advertere ad 
fortissimos illos, quorum patienti incensoque studio nomen 
Christi profertur et patriae gloria diffunditur. Praeterire 
et premere silentio illos, tam multa quaerentes religioso 

et civili cultui benefacta, perinde est a comitate atque ab 
aequitate alienum ac eos appetere contumeliis. Tui propterea 
memores sumus, cuius labore factum est ut in lumine atque 
in aestimatione, per istam potissimum aetatem, efficacitas 
collocaretur expeditionum sacrarum. Votum autem nuncupa- 
mus intimum, velint omnes, tui adiumento operis, agnoscere 
sacrorum heroum virtutem, ecclesiae et patriae, quam quae 
maxime, beneficam, velintque, si ab ingrati animi crimine 
cupiant abesse, reverentia eos et honore, pro meritis, afficere. 
Nostram vero erga te ut benevolentiam testemur, auspicem 
caelestium donorum Apostolicam Benedictionem peramanter 
tibi impertimus. 

Datum Romae apud S. Petrum, die xvm mensis Februarii, 
anno mdccccvi, Pontificatus Nostri tertio. 

PIVS PP. X 

EPISTOLA 

VENERABILI FRATRI 
VICTORIANO EPISCOPO MATRITENSIUM 
VALENTINORVM ARCHIEPISCOPO PRAECONIZATO 

MATRITVM 

PIVS PP. X 
\ 

VENERABILIS FRATER 

SALVTEM ET APOSTOLICAM BENEDICTIONEM 

nter catholicos Hispaniae concertationes quasdam novi- 
mus esse ortas, quae veteres partium discordias haud 
parum, postremis hisce mensibus, acuerunt. Concertationum 
autem occasio studiose quaesita est ex binis scriptionibus, quae 
in commentario Raz6n y Fe prodierunt de officio catholicorum 
adeundi comitia ad eligendos qui publicam rem administrent 
deque ratione in competentium electionibus habenda. 

Equidem scriptiones hasce cognosci ambas voluimus, 
nihilque in illis occurrit, quod non a plerisque nunc de re 
morum doctoribus tradatur, Ecclesia non damnante nec con- 
tradicente. Nulla igitur subest ratio cur animi adeo exar- 
descant: quamobrem optamus ac volumus ut orti dissensus 
diuque nimium nutriti penitus tollantur. — Quod profecto 
eo vel magis desideramus, quod si alias unquam, nunc certe 
maxima opus est catholicorum concordia. 

Meminerint omnes, periclitante religione aut republica, 
nemini licere esse otioso. Iamvero qui rem seu sacram seu 
civilem evertere nituntur eo maxime spectant ut, si detur, 
capessant rem pubblicam legibusque ferendis designentur. 
Catholicos idcirco periculum omni industria cavere oportet; 
atque ideo, partium studiis depositis, pro incolumitate reli- 
gionis et patriae operari strenue ; illud praecipue adnitendo 
ut tum civitatum tum regni comitia illi adeant, qui attentis 
electionis uniuscuiusque adiunctis necnon temporum loco- 
rumque circumstantiis, prout in memorati commentarii scri- 
ptionibus probe consulitur, religionis ac patriae utilitatibus 
in publica re gerenda prospecturi melius videantur. 

Haec te, Venerabilis Frater, haec ceteros Hispaniae Epi- 
scopos monere populum atque hortari cupimus atque eiusmodi 
inter catholicos concertationes in posterum cohibere pru- 
denter. 

Auspicem vero divinorum munerum Nostraeque benevo- 
lentiae testem, Apostolicam Benedictionem universis aman- 
tissime impertimus. 

Datum Romae apud S. Petrum die xx Februarii anno 
mdccccvi, Pontificatus Nostri tertio. 

P1VS PP. X 

ALLOCVTIO 



HABITA IN CONSISTORIO 
DIE XXI FEBRVARII ANNO MDCCCCVI 



VENERABILES FRATRES, 



|*|g|5Jj ravissimum apostolici muneris officium impleturi, vos 
hodierno die ad Nos convocandos censuimus. — Multa 
profecto acerba aeque atque iniusta, per calamitosissimam 
hanc tempestatem, Ecclesiae quotidie inferuntur ac Nobis, 
qui, quantumvis immeriti, illius regimen, Christi vice, tene- 
mus. At memores tamen eiusdem Christi patientiae, cer- 
tisque illius promissis tuti, adversa quaeque miti animo tole- 
rare nitimur, ut sicut ille ambulavit et Nos ambulemus in 
spe gloriae filiorum Dei. — Sed enim, tam grave atque vehe- 
mens Ecclesiae ac Nobis impositum nuperrime est vulnus, 
ut illud nequeamus silentio premere, nec, si velimus, nisi 
neglecto officio, liceret. Praecipitis plane, Venerabiles Fratres, 
de ea lege velle Nos loqui, iniuriae plena atque in per- 
niciem catholici nominis excogitata, quae paullo ante de 
seiuganda civitate ab Ecclesia in Galliis sancita est. Equidem 
in encyclicis litteris, quas paucis ante diebus ad Galliarum 
Episcopos, Clerum ac populum dedimus, fusius iam osten- 
dimus, quam ea invidiosa sit, ac Dei atque Ecclesiae infesta 
iuribus. Sed ne muneris apostolici quotamcumque praeteri- 

visse partem videamur, propositum est ea quae ediximus, in 
amplissimo conspectu vestro strictim persequi, graviterque 
confirmare. 

Enimvero qui eam non reprobare legem possimus, quam 
ipsa, quam praefert, inscriptio malitiae convincit ac damnat? 
Agitur, Venerabiles Fratres, de civitatis ab Ecclesia invehendo 
discidio. Lex igitur tota quanta est in aeterni summique 
Dei contemptu nititur, cum nullum deberi Illi a civitate 
honorem pietatis contendat. Atqui non singularium modo 
hominum dominus ac dominator, sed gentium etiam ac civi- 
tatum Deus est: quem proinde agnoscere, vereri, colere ipsas 
nationes, quique illis praesunt, oportet publice. — Quae 
si quidem oblivio ac discessio iniuriose adversus divini Numi- 
nis maiestatem ubique fieret; in Galliis vero ingrate magis 
longeque perniciosius. Nam si veteres Gallorum laudes pro 
veritate quis aestimet, eas partem longe maximam ex reli- 
gione profluxisse fatebitur atque ex perpetua, quae inde orie- 
batur, cum Sede hac Apostolica necessitudine. 

Accedit, civitatis cum Ecclesia coniunctionem solemni 
in Galliis pactorum fide fuisse firmatam. At vero, quod nulli 
civitatum fere usuvenit, tametsi dignitatis perexiguae, id 
factum est cum Apostolica Sede, cuius tanta est in orbe aucto- 
ritas et amplitudo. Etenim pactio illa, solemnis adeo ac legi- 
tima, nullo servato urbanitatis officio, nulla, quod tamen iure 
gentium cavetur atque in civilibus institutis est positum, 
nulla, inquimus, solvendae conventionis significatione, unius 
tantum partis arbitrio, violata fidei religione, rescissa est. 

Nunc autem si porro legis ipsius decreta spectamus, 
ecquis non videt eius rogatione constitutionem ipsam labe- 

factari, qua Christus acquisitam sanguine Ecclesiam con- 
formavit? Nimirum nulla in ea Romani Pontificis, nulla Epi- 
scoporum incidit mentio: e contra administratio tota publi- 
cique cultus tuitio civium consociationibus defertur, quas 
unas in universo religioso genere Respublica civilibus instru- 
ctas iuribus agnoscit. Quod si inter ipsas controversiam con- 
tigerit oriri, illa non Episcoporum iudicio, non Nostro, sed 
ab uno Status Consilio cognoscenda est ac dirimenda. 

Quid insuper, hac lege lata, de libertate Ecclesiae cen- 
sendum sit, Venerabiles Fratres, in memoratis encyclicis 
litteris uberius exposuimus. Heic autem ut pressius dica- 
mus: prohibentur, ex parte altera, Antistites sacrorum Chri- 
stianum populum pro plena muneris potestate regere; ex 
altera, christiano populo profitendae libere, uti debet, reli- 
gionis suae sanctissimum ius adimitur: actio vero Ecclesiae 
in hominum consociationem multiplici ex capite debilitatur 
aut omnino intercipitur. 

Quae profecto violatio iurium ac libertatis diminutio 
postremam inde accessionem habet non levem quod, uno legis 
imperio, frustra reclamante iustitia, frustra obsistente pacto- 
rum fide, Ecclesia de patrimonii sui legitima possessione 
deturbatur. Respublica vero omni solvitur officio annuos sup- 
peditandi religionis sumptus, quos pacto convento, ad sarcien- 
dam publicae direptionis iniuriam, suppeditandos susceperat. 

His igitur vobiscum pro gravitate rei communicatis, apo- 
stolici memores officii, quo sanctissima Ecclesiae iura tutari 
omni ope ac propugnare tenemur, sententiam Nostram de 
lege hac, in amplissimo etiam coetu vestro, solemniter pro- 
ferimus. Eam videlicet , suprema auctoritate qua Christi vice 

fungimur, uti Deo optimo maximo iniuriosam, divinae consti- 
tutioni Ecclesiae infestam, schismati faventem, Nostrae ac 
legitimorum pastorum auctoritati adversam, bonorum Ecclesiae 
direptricem, iuri gentium oppositam, Nobis et Apostolicae Sedi 
invidiosam, Episcopis, clero et catholicis Galliarum universis 
infensissimam, damnamus et reprobamus; simulque edici- 
mus et declaramus, eamdem legem nunquam nulloque in 
eventu adversus perpetua Ecclesiae iura esse valituram. 

Nunc vero ad catholicam Gallorum gentem patet cor 
Nostrum: cum afflicta affligimur, cum flente flemus. Nullus 
esto, qui, quod tam acerbe simus habiti, caritatem Nostram 
erga illos deferbuisse putet. Religiosorum familias, suis ex- 
torres aedibus et patria, sollicite cogitamus: adolescentium 
agmina, Christianam institutionem desiderantia, paterna tre- 
pidatione prosequimur: Episcopos fratres Nostros et cle- 
rum omnem in tribulatione positos et graviora metuentes, 
in oculis ferimus : fideles ea lege oppressos diligimus : uni- 
versos denique paterno amantissimoque corde complectimur. 
Praeclara, per aetates omnes, Galliarum in Religionem san- 
ctissimam merita nullorum audacia ac nequitia obliterabit 
unquam: spes autem est, mitescente tempore, praeclariora 
fore. — Interea filios dilectissimos vehementissime hortamur 
ne, per asperitates et angustias rerum, fracto demissove sint 
animo. Vigilent, stent in fide, viriliter agant, maiorum sen- 
tentiae memores : Christus amat Francos. Aderit illis semper 
Apostolica haec Sedes, quae primigenam Ecclesiae filiam pro- 
videntiam caritatemque suam desiderare nunquam permittet. 

LETTERA 

AL SIGNOR CARDINALE ANDREA FERRARI 
ARCIVESCOVO DI MILANO 



Signor Cardinale, 




e siamo grati, Signor Cardinale, dei sentimenti espressi 
nella lettera che Elia ci ha diretta insieme coi Vescovi 



raccolti a Milano per la preparazione degli atti dei Concilio 
Provinciale. Nella grande commozione pei mali, che sovra- 
stano ai cattolici della Francia, Ci sentiamo confortati al pen- 
siero, che alia Nostra voce Apostolica fanno eco i Pastori 
delle anime e si uniscono in tal modo a Noi, che non potendo 
accompagnare personalmente quei generosi fedeli disposti a 
grandi sacrifizi, abbiamo dato loro una prova dei Nostro par- 
ticolare affetto, invocando sui novelli loro Vescovi i divini 



carismi. 

Siamo poi vivamente riconoscenti a Lei, Signor Cardi- 
nale, ed ai venerandi Fratelli per la parte presa alPacerbo 
dolore, ond’& pieno 1’animo Nostro, per una recente pub- 
blicazione intorno ai rapporti fra la Chiesa e gli Stati: pub- 
blicazione veramente deplorevole in s6 e per le luttuose 
circostanze nelle quali si 6 fatta: pid deplorevole ancora per 
le tristi conseguenze, da Lei, Signor Cardinale, e dai suoi 
Colleghi con profondo rammarico lamentate nella citata let- 
tera, come pure hanno fatto non pochi altri Vescovi italiani; 

vogliamo dire pel danno gravissimo che ne deriva in mezzo 
alia grande moltitudine di coloro che, tratti dalle opinioni 
dei moderno liberalismo e alieni da distinzioni e da sotti- 
gliezze, guardano unicamente alia fonte, creduta talora auto- 
revole, donde emanano certi scritti, e bevono poscia, coi 
concorso di una stampa perversa, il veleno micidiale di certe 
massime che non potranno essere mai dalla Chiesa accettate. 

Del resto, vegliando Noi solleciti su quanto riguarda la 
retta dottrina e la disciplina ecclesiastica, tanto Elia, Signor 
Cardinale, come gli altri egregi Pastori possono essere sicuri 
che non verranno meno anche in questa circostanza le cure 
dell’apostolica Nostra provvidenza. 

Intanto con effusione di cuore impartiamo a Lei, Signor 
Cardinale, e ai Vesco vi con Lei adunati per preparare gli 
atti dei Concilio Provinciale, 1’Apostolica Benedizione. 
Roma, 27 Febbraio 1906. 

PIVS PP. X 



A 

LETTERA 

A SVA maestA cattolica ALFONSO XIII 
RE DI SPAGNA 



Diletto Figlio Nostro, 




a lettera confidenziale di Vostra Maesta, rimessami in 
questi giorni dal suo Ambasciatore, per parteciparmi 



il suo futuro matrimonio con S. A. R. Ia Principessa Vittoria 



Eugenia di Battenberg, e che cosl nobilmente riflette i sen- 



timenti cattolici e filialmente devoti di V. M. verso la Sede 



Apostolica, mi ha recato particolare letizia e consolazione. 
Benchfe di questi stessi sentimenti, profondamente radicati 
nell’animo della Maestit Vostra, io abbia gi& avuto molte e 
non dubbie prove, nondimeno sono lietissimo di possederne 
un nuovo attestato in questa straordinaria circostanza. II 
vedere poi che Vostra Maestk sente di potermi liberamente 
aprire 1’ animo suo, come figlio a padre, 6 per me anche 
di maggior conforto: ed io che per Vostra Maesta ho sempre 
avuto un affetto grandissimo e tutto paterno, godo di poteria 
assicurare che sempre ed in ogni occasione sono pronto a 
renderle servizio e ad aiutarla in tutte le vicende della vita. 



Ho altresl rilevato con mio sommo piacere che Vostra 
Maesta do vendo contrarre matrimonio, abbia perfettamente 
compreso la gravitk e 1’importanza di un atto cosl vitale, 

da cui dovril dipendere la sua felicitk, ed al quale va inti- 
mamente collegato il benessere della illustre Nazione Spa- 
gnuola. E poichfc la Maesta Vostra non ha fissato la sua 
scelta sopra di una Principessa nata ed educata cattolica, 
ne consegue che la conversione della sua futura Consorte 
alia Religione Cattolica riveste una importanza capitale, che 
non pu6 sfuggire a chicchessia, e che la Maesti Vostra 
dimostra nella sua lettera di avere bene ponderata. 

Infatti Vostra Maestk mi fa sapere che la Reale Prin- 
cipessa di Battenberg uel volere abbracciare la vera fede, 
6 mossa non dalle occasionali circostanze, ma da nobilissimi 
intendimenti e da sincera volont&, assicurandomi inoltre che 
la conversione sarci certamente un fatto compiuto prima della 
domanda ufficiale dei matrimonio. Tutto ci6 fa sperare che 
la scelta fatta da Vostra Maesta sar& copiosamente benedetta 
da Dio e che incontrera non solo 1’applauso dei sudditi cat- 
tolici di Vostra Maestsl, dei quali saranno soddisfatti i pih 
cari sentimenti religiosi, ma ancora il favore di tutti i cat- 
tolici dei mondo, che sentono concordemente per il Re Cat- 
tolico un interesse speciale. 

Vivamente mi rallegro inoltre nel sapere che 1’Augusta 
Regina Madre ha accolto con soddisfazione la scelta di 
Vostra Maestil. Auguro che il prossimo matrimonio dei Figlio 
sia largo di grandi consolazioni al cuore materno della piis- 
sima Donna, che pu6 meritamente vantarsi di avere dato alia 
Spagna un sovrano veramente cattolico, e che coi sapiente 
governo, coi luminosi e costanti esempi ha compiuto un’opera 
sommamente benefica alia Nazione ed alia Chiesa, e meri- 
tevole quindi della generale ammirazione dell’ Europa. 

Formo intanto voti fervidissimi per la unione coniugale 
della Maesta Vostra, sopra la quale invoco dal Signore spe- 
ciale assistenza e protezione, augurando che il matrimonio 
di V. M. segni non solamente un giorno di felicitk e di gioia 
per la Persona e Famiglia di. V. M. e per i fedeli suoi sud- 
diti, ma sia il preludio sicuro di una lunghissima serie di 
anni di prosperis domestica e nazionale. 

Benedico infine con effusione di animo i buoni propositi 
della giovane Principessa e fin da ora prego il Signore di 
concederle in abbondanza i suoi lumi e le piu elette sue 
grazie, in modo che possa degnamente condividere con Vostra 
Maesta il vetusto e glorioso trono di San Ferdinando. Anche 
alia Maesta Vostra, rinnovandole Tespressione della mia spe- 
ciale benevolenza, invio con affetto la mia paterna Benedi- 
zione Apostolica, coi voto che questa le sia feconda di ogni 
prosperita e della costante perseveranza nelle sante dispo- 
sizioni, da cui la Maesta Vostra e sinceramente animata. 

Roma, 28 Febbraio 1906. 

PIVS PP. X 

KPISTOLA 



DILECTO FILIO NOSTRO 
IACOBO TIT. S. MARIAE TRANS TIBERIM 
S. R. E. PRESBYTERO CARDINALI GIBBONS 
ARCHIEPISCOPO BALTIMORENSIVM 

BALTIMORAM 



PIVS PP. X 

DILECTE FILI NOSTER 
SALVTEM ET APOSTOLICAM BENEDICTIONEM 



ffiSjSuum centum ante annos primus Baltimorensium Archie- 
VlliiB piscopus primum statuebat lapidem sedi isti cathedrali 
aedificandae, lapidem enimvero collocasse dicendus est, quo 
super, in fastigium et in gloriam, deberet America sacra 
consurgere. Nam sive ad efflorescentem eorum propaginem 
intendamus animum, qui aucti sacerdotio sunt aut episcopi 
consecrati, sive coacta apud vos ad haec usque tempora con- 
cilia cogitemus, sive habita istic splendidissima quaeque sol- 
lemnia recolamus, haec videmus omnia in Cathedrali Bal- 
timorensi templo nativum quasi locum fortunate reperisse. 
Fortunate, dicimus, et cum omine meliorum quotidie rerum; 
quarum quidem argumento sunt et prolata apud gentem 
vestram hierarchia, et auctus catholicorum numerus, et tran- 

quilla religionis conditio, et firma cum Romana Sede neces- 
situdo. et solatia omne genus, quae praebita cordi Nostro 
virtutibus vestris fuere. Quapropter plurima dignum com- 
mendatione consilium arbitramur agendi communibus laetitiis 
auspicatam praeclari facinoris memoriam. Harum vero cele- 
britatum non equidem opus est enarrare quam libenti Nos 
animo et quantis cum votis partem capiamus. Nostis enim 
omnes, quaecumque maxime valerent ad decus Religionis 
Nostrae in Americano populo provehendum, ea Nos et prae- 
cipuo semper desiderio quaesiisse, et velle nunc eodem ardenti 
studio complecti. Complectimur autem idcirco cupidius, quia 
compertum exploratumque habemus responsuros fore vos 
invitationi Nostrae una et e&dem consensione voluntatum, si 
per opportunam hanc iucundamque tempestatem, eiusmodi 
impulsi sacrorum progressuum memoria, cohortemur Ameri- 
canum populum ad maiora etiam, quam usque adhuc, com- 
paranda rei catholicae incrementa. Id quidem instantissime 
facimus, eo vel magis quod non modo ad amplificandam reli- 
gionem, sed ad exaugenda etiam rei civilis commoda sciamus 
verba Nostra debere conducere. Vobis propterea universis, 
de sacris patrum memoriis ac de fidei illustranda gloria solli- 
citis, intimo ex corde gratulamur, laudemque, vere meritam, 
et pro studio, unde laetitias publicas paratis, et pro eo, qui 
inde elucet, habitu animorum, tribuimus. Tali sane animo 
vos esse demonstratis, qualem in catholicis omnibus valde 
desideremus: tali nimirum, qui firmam fecundamque conti- 
neat futuri temporis spem. Pro vestrarum felicitate eccle- 
siarum, itemque pro sollemnium saecularium exitu lectissima 
nuncupamus vota, auspicemque caelestium munerum ac testem 

praegrandis dilectionis Nostrae Apostolicam Benedictionem 
tibi, Episcopis, clero universoque populo Americae Septen- 
trionalis peramanter in Domino impertimus. 

Datum Romae apud S. Petrum, die ii mensis Martii 
anno mdccccvi, Pontificatus Nostri tertio. 

PIVS PP. X 

EPISTOLA 



DILECTO FILIO 

CAROLO LAVCHOROSKI BRZEZIC 

VINDOBONAM 



PIYS PP. X 

DILECTE FILI 

SALVTEM ET APOSTOLICAM BENEDICTIONEM 



fffaMfluas tum e nobilitate generis, tum ex eruditione et 
BSaM eloquentia, tum maxime ex amore catholici nominis 
praestantique in miseros largitate laudes apud omnes es con- 
sequutus, iis non exigua facta est accessio ex editione volu- 
minis, quod, collatis quoque studiis ab Georgio Niemann 
et Henrico Swoboda viris eruditissimis, de patriarchali Aqui- 
leiensi templo in lucem protulisti. Oblatum voluminis exem- 
plar, novum tuae fidei in Apostolicam sedem testimonium, 
quam libentissime accepimus. Inque eo, etsi editionis ditis- 
simam elegantiam magnopere laudavimus, eruditionis tamen 
copiam, cui comparandae totum decennii spatium est impen- 
sum, imprimis mirati sumus; quamobrem librum egregium, 
postquam studiose Ipsi versavimus, dignum habuimus quem 
Bibliothecae Nostrae Apostolicae asservandum destinaremus. 
Ad Te vero, Dilecte Fili, adeant gratulationes Nostrae et 

ad egregios homines, qui operam tecum contulerint. Uni- 
versis autem sit benevolentiae Nostrae pignus atque ad prae- 
clara porro agenda incitamentum Apostolica Benedictio, quam 
auspicem divinorum munerum effuso corde impertimus. 

Datura Romae apud S. Petrum, die xiv Martii anno 
mdccccvi, Pontificatus Nostri tertio. 

PIVS PP. X 

RELIGIOSIS VIRIS VNIVERSIS 
DOCTRINAE PERICVLVM CORAM EPISCOPO FACIENDVM 
PRAESCRIBITVR 

ANTEQVAM AD SACROS ORDINES PROMOVEANTVR 



PIVS PP. X 

MOT V PROPRIO 



eligiosorum Ordinum familias, utpote quae praeclaro 
i^Sfsemper et adiumento et ornamento fuerint Ecclesiae, 
peculiari quadam Nos providentia studioque prosequimur; 
in primisque dandam operam arbitramur, ut constanter per- 
gant, pro necessitatibus temporum, salutares esse ac frugi- 
ferae. Hanc ob causam, quoniam ipsae, praeterquam san- 
ctarum exercitatione virtutum, etiam doctrinae laude floreant 
necesse est, Nos e re esse haud ita pridem duximus, aliquid 
in hoc genere statuere. Etenim, noveramus quidem Sacram 
Congregationem, Episcoporum et Eegularium negotiis et 
consultationibus praepositam, auctoritate Decessoris Nostri 
fel. rec. Leonis XIII, die iv Novembris mdcccxcii, pruden- 
tissime praescripsisse, ut « professi tum votorum solemnium, 
« tum votorum simplicium ab Ordinariis locorum ad sacros 
« Ordines non admittantur, nisi, praeter alia a Iure statuta, 
« testimoniales litteras exhibeant, quod saltem per annum 
« sacrae theologiae operam dederint, si agatur de subdiaco- 

« natu ; ad minus per biennium, si de diaconatu ; et quoad 
« presbyteratum saltem per triennium, praemisso tamen regu- 
« lari aliorum studiorum curriculo ». Sed praescriptiones 
huiusmodi non aliter videbantur suos omnes fructus efferre 
posse, quam si candidati ad sacros Ordines legitimo experi- 
mento probare deberent, se in constitutis doctrinae studiis satis 
profecisse. Id quod ceteroqui sacrosancta Tridentina Synodus 
iusserat: nam Sess. xxm Cap. vn de Reform. haec habet gene- 
ratim : « Episcopus ordinandorum omnium mores et doctri- 
< nam diligenter investiget et examinet »; nominatim autem 
de Regularibus eiusd. Sess. Cap. xii : « Regulares non sine 
« diligenti Episcopi examine ordinentur, privilegiis quibus- 
« cumque quoad hoc penitus exclusis ». Opportunum igitur 
apparebat esse, hanc Tridentini Concilii legem revocari, quae 
diuturnitate obsolevisset: idque Nos anno superiore praesti- 
timus pro Urbe, quum die xvi mensis Iulii Motu-proprio 
decrevimus, ut quicumque sive de saeculari sive de regu- 
lari clero ad sacros Ordines promovendi essent, omnes, 
excepto nemine , doctrinae periculum facerent in Curia 
Cardinalis Vicarii Nostri. 

Nunc vero placet, etiam ex consulto Moderatorum Sa- 
crae Congregationis Episcoporum et Regularium, memora- 
tum Nostrum decretum per has litteras extendere. Quare 
Nos, Motu item proprio, volumus ac iubemus, ut in Italia 
et in insulis Italiae ditioni subiectis, Religiosi omnes, vel 
ad Instituta votorum simplicium, vel ad votorum solemnium 
pertinentes, ne ante ad sacros Ordines promoveantur, quam 
ab Episcopo loci, diligenti doctrinae examine probati sint 
idonei: sublato, ad hunc tantummodo effectum, quocumque 



Digitized by 



Google 




— 60 — 

contrario privilegio, etiam specialissima et individua men- 
tione digno, abrogataque quacumque contraria consuetudine, 
etiam centenaria et immemoriali, quam in futurum quoque 
induci prohibemus. Id examen qua ratione instituendum 
sit, Episcopi definient: hique vero curabunt, quemadmo- 
dum Nos eo pro Urbe Motu-proprio constituimus , ut can- 
didati non solum in iis rebus, quae ad Ordinem adeundum 
pertinent, sed in aliis quoque de theologia dogmatica tra- 
ctationibus periculum faciant. Contrariis non obstantibus 
quibuscumque. 

Datum Romae apud S. Petrum die xix Martii anno mil- 
lesimo noningentesimo sexto, Pontificatus Nostri tertio. 

PIVS PP. X 

LITTERAE APOSTOLICAE 



QVIBVS 

VENERABILI DEI FAMVLAE IVLIAE BILLIART 
BEATORVM CAELITVM HONORES DECERNVNTVR 



PIVS PP. X 

AD PERPETVAM REI MEMORIAM 



gBSBuod Ioannes vidit in monte Sion Virginum agmen sequi 
ftSfl quocumque ivisset Agnum qui inter lilia pascitur, et 
suavissimum audivit edere canticum, quod nemo poterat 
dicere, luculenter demonstrat quanti apud Deum habeatur 
intemerata virginitas, ea nimirum vivendi ratio, angelicae 
potius quam humanae naturae consentanea. Et sane provi- 
dentissimus Deus, qui investigabili sapientiae suae consilio, 
infirma mundi eligit ut fortia quaeque confundat , sanctas 
saepe foeminas, quae mundi illecebris posthabitis, sese totas 
caelesti Sponso manciparunt, ad magna et praeclara faci- 
nora peragenda excitat , et nefariis ausibus hominum pro- 
fligatorum divina et humana omnia permiscentium muliebres 
vires opponit. Ex agmine enim Virginum, quae sequuntur 
Agnum, aliae intra claustra umbratilem et solitariam vitam 
ducentes, quasi hostiae voluntariae, precibus, ieiuniis et con- 
tinenti vitae ratione illatas Deo iniurias expiare ac divinam 



Digitized by ^ooQle 




— 62 — 



iustitiam compescere student; aliae contra, actuosam in assi- 
dua bonorum operum exercitatione aetatem agentes, in noso- 
comiis, in hospitiis, in scholis et in militaribus quoque castris, 
sollicitae Marthae ministeria sortitae, in proximorum emolu- 
mentum, industria christianae caritatis, studio incumbunt. 
Has inter, admirando non minus quam iucundo spectaculo 
anxiis bonorum animis de sorte iuventutis utriusque sexus, 
tot obnoxiae periculis, ex impiorum hominum diuturno moli- 
mine, lectissimae illae sunt foeminae quae virginum animis, 
ceu teneris virgultis excolendis, et ad solidam pietatem 
doctrinamque informandis, quasi positae custodes in vineis, 
animum adiecerunt, iuxta illud Ecclesiastici (xxiv, 42): Rigabo 
hortum meum plantationum , et inebriabo prati mei fructum. 
Hanc illustrem in aciem iure enumeranda est Venerabilis 
Dei Famula Iulia Billiart, saeculo xviii Gallici coeli luci- 
dum sidus , optime de christiana republica per puellarum 
institutionem merita, et Mater legifera Congregationis Soro- 
rum Beatae Mariae Virginis. In veteris Picardiae oppidulo, 
cui vulgo nomen Cuvilly, dioecesis Bellovacensis intra fines 
nata et lustralibus aquis abluta est die xn mensis Iulii 
anno mdccli et Mariae Rosae Iuliae nomina infantulae sunt 
indita. Parentes tenuis conditionis habuit, qui agros colentes 
et exiguam mercaturam agentes victum sibi suisque quae- 
ritabant. Vix tener animus sese explicuit, constat mirificam 
in puellula enituisse virtutis indolem, quae quotidie magis 
confirmata est cum ad eam accederet optima parentum disci- 
plina, qui in Iuliam e natis dilectissimam, curas omnes suas 
diligenti studio ponebant, ut pia et laboris amans succre- 
sceret. Ea aetate, quae maxime solet ineptiis nugisque esse 

dedita, nihil ipsa pueriliter fecisse dicitur, sed genitoribus 
ac magistris obsequens et domi ad modestiam composita, 
ut ne leviter quidem de ea parentes queri possent, curavit. 
In schola tam uberes brevi progressus fecit et doctrinae 
christianae praeceptis sic est erudita , ut puella septennis 
iam eadem in curiali templo aequalibus suis annuente parocho 
facile posset tradere. Videre erat Iuliam iam zelo illo accen- 
sam, quo per vitam integram exarsit, pueros et puellas natalis 
oppidi ultro ad se accire eosque christianae fidei rudimenta 
mira patientia docere. Qua morum innocentia primam aetatem 
duxerit, ex eo facile couiici potest, quod eidem novenni et iam 
maximo caelestis convivii desiderio flagranti concessum fuerit, 
ut Sacrae Mensae particeps fieret, idque secreto, ne cetera- 
rum invidiam excitaret. Sic adolevit dulcis egregiaeque indo- 
lis puella, singulari illi Christianarum virtutum excellentiae 
praeludens, quam postea fuit consequuta. Annum agens quar- 
tumdecimum aetatis suae, quo caelesti Sponso liberius deser- 
viret, se voto castitatis obstrinxit. Interea coetibus et ludis 
etiam licitis abstinens, saepe in secretum domi seducta, divina 
mysteria meditabatur , et quotidie domesticis negotiis stu- 
diose absolutis, subsecivum tempus in Ecclesia devote ante 
Sanctissimam Eucharistiam flexis genibus orans insumebat, 
quasi in caelestium rerum contemplatione defixa, Deum fla- 
gitaret ut novas sibi vires animumque adderet ad proximos 
tribulationis dies tolerandos. Crescentibus enim rei familiaris 
angustiis, ad parentum inopiam sublevandam vel agrestes 
labores aggredi non dubitavit, ingenti cum fructu colonorum, 
quos inter ipsa versabatur, haud minus operum socia, quam 
pietatis magistra. Saepe sub diu dum intermisso labore rece- 

derent, illa rusticos homines ad divinas simul laudes con- 
cinendas compellabat. Nondum quintum aetatis lustrum 
compleverat , cum subito in ipso iuventutis flore , paralysi 
correpta in lectulo iacuit ubi duos ac viginti annos affixa 
mirae fortitudinis ac patientiae documentum extitit. Et 
saevos enim destinati morbi cruciatus aequo iugiter animo 
sustulit, et exemplo, precibus, consilio, adhortationibus nun- 
quam iuvare proximos intermisit. Pueros et puellas circa 
lectulum assidentes catechesim docebat, saepe adultos homi- 
nes, sed religionis praecepta non minus ignorantes, dulci 
eloquio ad eadem mandata servanda atque ad virtutis semi- 
tam terendam haud frustra hortabatur. Impetrata a parocho 
quotidianae Communionis venia, plures diei noctisque horas 
orationi dicabat, atque orans amore erga Deum ita inflam- 
mabatur , ut caelestis ille ignis ex ore ipso atque oculis 
emicaret. Sed brevi spirituale hoc etiam solatium Venerabilis 
Dei Famulae defuit. Nam ea tempestate in Galliis nefarie 
Rege interempto , summa rerum in manus profligatissimo- 
rum civium venit; hinc teterrima in bonos orta insectatio, 
praesertim in nobiles et ecclesiasticos viros, qui Deo Regi- 
que fideles, iuramentum reipublicae detrectabant. Pulso in 
exilium patrii oppiduli Parocho, Iulia quam iam sanctae vitae 
fama invisam christiani nominis hostibus dabat , non sine 
praesenti Dei auxilio mortem effugit. Clam elata, infirmis 
enim cruribus insistere nequibat, huc illuc saepe ad necem 
a factiosis hominibus quaesita, perfugit. Itinerum difficultate, 
caeli inclementia, morbi cruciatibus, et instantis mortis metu 
confecta, vix querulas edere voces poterat, donec fere semia- 
nimis Ambianum traducta, penes piam et nobilem foeminam 

Comitissam de Boudoin securo tandem in asylo consedit. 
Hic futuri operis sociam Mariam Ludovicam Franciscam 
Blin, nobilitate generis non minus, quam virtutum orna- 
mento praeclaram puellam repperit, quae lectulo Iuliae Chri- 
stianae chari tatis spiritu adducta dum assideret , arctis se 
cum paupere infirma spiritualis et frugiferae amicitiae vin- 
culis devinxit. Cum Venerabilis Dei Famula tot etiam ac 
tanta inter discrimina in apostolatu suo perseveraret, haec 
nobilis puella, accitis ad se quinque aliis sociis ad finem prae- 
cipuum tradendi infantibus catechesim , prima posuit reli- 
giosae familiae fundamenta , ipsa in domo quae infirmam 
luliam recipiebat; et eam, quae licet decumbens, precibus 
et consiliis inchoatum opus sospitabat, dulci ineuntis com- 
munitatis matris superiorissae nomine coepit compellare. 
Interea cum paullum civilis tumultus in Gallia resedisset, 
accidit ut Patres a Fide nuncupati sacrae Missionis causa, 
duce Patre Varin e Societate Iesu, Ambianum peterent. Hic 
auctor Venerabili Dei Famulae consilii fuit instituendae 
societatis ad christianam puellarum educationem; hoc adiutore 
atque auspice frugiferum opus continuo obediens aggressa 
est. Nam Iulia illis cum paucis, quas sibi adsciverat, soda- 
libus operam religiosis viris contulit saluberrimam de foe- 
minis populi edocendis maxime sollicita, quarum nonnullae 
in tanta temporum tristitia rudimenta religionis ignorabant. 
Quo vero utilius commisso apostolico munere fungi posset, 
pater qui missionibus praeerat, nomine Enfantin, probe noscens 
quot uberes, si convaluisset Venerabilis Dei Serva in Do- 
minico agro fructus perceptura foret, labente mense Maio 
anno mdccciv quasi divino spiritu afflatus, luliam ut noven- 

diales Sacro Cordi Iesu preces funderet , flagitavit. Quinto 
earumdem die ipsam in viridario piae domus Ambianensis 
de more sedentem adit, ut ambulet iubet, et statim dicto 
audiens Iulia e sella surgens incedit. Sic viginti ac duos 
post annos divinitus propulsata paralysi , novissimo illius 
novendialis supplicationis die Venerabilis Dei Famula firmo 
procedens gressu, mirantibus omnibus adstantibus et Soro- 
ribus puellisque, quae dulcibus consolationis lacrymis tem- 
perare non poterant, solemnes in communitatis sacello pro 
recuperata valetudine Deo gratias agere potuit. Alacrior 
effecta, restitutas sibi vires omnes, quantum vita superfuit, 
in operis suscepti propagationem effudit. Primum Instituto 
regulas ipse pater Varin dedit; iliique nomen factum est: 
Congregatio Sororum Beatae Mariae Virginis . Nec mora; Ve- 
nerabilis Dei Famula mirandum in modum nullis laboribus 
parcens, asperrima per aestus per glacies itinera suscepit, 
et ea numquam fere intermisit, sive ut suae Congregationi 
nova domicilia excitaret , sive ut iam constitutis melius 
consuleret. Sed ardua pluribus obiectis impedimentis ini- 
tia operis fuere ; verum iam tot adversis rebus exercita 
planeque erudita Fundatrix, in Deo confisa numquam animo 
cecidit, sed sparso felici semine et aucto in dies postulan- 
tium et alumnarum numero, sollicitudinis constantiaeque 
condignum brevi praemium tulit. Et sane quamvis Venera- 
bilis Dei Famula Galliam, ubi iam plures aperuerat domos, 
deserere, et in Belgium una cum Sororibus migrare coacta 
fuerit, maximos inibi, veluti uberi solo commissa arbor, Con- 
gregatio Sororum Beatae Mariae Virginis progressus nacta 
est. Florentes enim alumnarum frequentia domus pluribus 

in Belgii civitatibus, magno cum civium plausu et annuen- 
tibus Episcopis , erectae sunt , praesertim Grandavii et 
Namurci, qua in urbe Fundatrix domum Congregationis prin- 
cipem collocavit. Ipse autem Decessor Noster Pius Papa VII 
dum apud Castrum Fontebellaqueum iniqua in custodia tene- 
batur, Iuliae ad sua genua provolutae spem bonam dederat, 
futurae per universum terrarum orbem propagationis tam 
frugiferi operis pro ecclesiae iuventutis et Christianarum 
familiarum bono feliciter atque ex auspicato instituti. Ab 
anno mdcccvii ad annum mortalis aevi supremum, septem 
in Belgio Venerabilis Dei Famula domos aperuit, quarum 
pio regimini atque etiam incolumitati , licet inter maximi 
belli discrimina, mira prudentia prospexit; ac verbo, epi- 
stolis, sanctaeque vitae potissimum exemplis, in humilitatis, 
paupertatis, orationis, charitatis et christianae perfectionis 
spiritu Instituti sui religiosas sorores confirmavit , ita ut 
vere suavissimae Sororum Beatae Mariae Virginis appella- 
tioni responderent, atque in puellarum institutione, meliori 
illo uterentur magisterio quod manat ab exemplo, sicut ait 
Paulus Apostolus: Imitatores mei estote sicut et ego Christi. 
Verum tot pro gloria Dei, proximorum salute et Congre- 
gationis propagatione laboribus exantlatis simulque volun- 
tariis cruciatibus extenuata adesse sibi finem persensit. Ex- 
tremi morbi dolores tres menses aequissimo animo perpessa 
Mariae Franciscae Blin, dulcissimae amicae et apostolatus 
sociae, quae Matris a Sancto Ioseph nomen in religione 
assumpserat et pro viribus in ministerio Fundatricem adiu- 
verat , universae communitatis regimen concredidit , atque 
in obtutu Crucifixi Redemptoris haerens placidissimo exitu 

obdormivit in Domino caelestes virginum choros tandem 
assequuta et Eius aspectu potita in quem desiderant angeli 
'prospicere Namurci septimo idus Apriles anno mdcccxvi aetatis 
suae sexagesimo quinto. Vita functae vultus nova quadam 
pulchritudine nituit ; corpus aliquot post menses corruptionis 
expers repertum est. Quae autem viventem prosequuta est 
fama sanctitatis ea non defecit mortuam, sed viguit robo- 
rata miraculis quae per eius intercessionem a Deo patrata 
ferebantur. Religiosa autem communitas ab ea fundata, cui 
tot christianae familiae , temporibus difficillimis , optimam 
puellarum institutionem acceptam referre debent , haud se 
Namurci Belgiique finibus continuit, sed a Sancta Sede 
probata vel in remotissimas plagas brevi se effudit, et sic 
maternae sanctitatis odor longe lateque manavit. Quare col- 
lectis testimoniis, et iuridicis inquisitionibus rite persolutis 
penes Sacrorum Rituum Congregationem Causa agi coepta 
est. Et cum Venerabilis Serva Dei adeo multiplici virtute 
floruerit, ut exempla eius proponi cuivis ferme vitae generi 
possint, modestiam enim et mansuetudinem cum fortitudine 
et constantia sociavit , cum urbanitatis officiis patientiam , 
cum sollicitudine regiminis poenitentiam, cum pietate cha- 
ritatem, et cum assidua caelestium rerum contemplatione 
actuosam vitam, ipse Decessor Noster sanctae memoriae Leo 
Papa XIII in sollemni conventu in Vaticanis aedibus in 
sua praesentia habito plane recordatus est se quo tempore 
Nuntii Apostolici munere apud Belgas fungebatur, saepis- 
sime graves e Clero viros atque etiam Episcopos audivisse 
praeclarissimae illius foeminae sanctimoniam summis cum 
laudibus efferentes ; et per decretum octavo Idus Ianuarias 

anno mcmiii datum, Venerabilis Dei Famulae Iuliae Billiart 
virtutes heroicum attigisse fastigium asseruit. Inita est 
deinde actio super tribus miraculis , quae ea deprecante 
patrata a Deo ferebantur, omnibusque iuridicis probationi- 
bus absolutis, Nos ipsi per decretum die x mensis Decem- 
bris anno superiore datum de singulis constare diximus. Cum 
autem de virtutibus ac de tribus miraculis iam esset iudi- 
cium prolatum, unum supererat inquirendum, nimirum ut 
Dilecti Filii Nostri Sanctae Romanae Ecclesiae Cardinales 
Congregationi Sacrorum Rituum praepositi interrogarentur, 
utrum Beatorum caelitum honores Venerabili Dei Famulae 
Iuliae Billiart decerni tuto possent. Hoc praestitit dilectus 
filius Noster Dominicus Sanctae Romanae Ecclesiae Cardi- 
nalis Ferrata Causae Relator in generali conventu coram 
Nobis, in Vaticanis aedibus tertio Kalendas Februarias ver- 
tentis anni habito, omnesque tum memorati Cardinales, tum 
qui aderant Patres Consultores affirmative responderunt. Nos 
vero ab aperienda mente Nostra supersedimus, rati exorare 
Deum oportere ante edendum in re tam gravi supremum 
iudicium. Quod cum impense fecissemus, tandem Dominica 
prima Quadragesimae huius anni, Eucharistico litato Sacri- 
ficio, accitis et adstantibus Aloisio Sanctae Romanae Eccle- 
siae Cardinali Tripepi, Sacrae Rituum Congregationis Pro- 
Praefecto, et Dominico Sanctae Romanae Ecclesiae Cardi- 
nali Ferrata, Causae Ponente, una cum Venerabili Fratre 
Diomede Panici, Archiepiscopo Laodicensi eiusdem Congre- 
gationis Secretario , nec non Reverendo Patre Alexandro 
Verde, Sanctae Fidei Promotore, solemni decreto sanximus 
tuto procedi posse ad solemnem Venerabilis Dei Famulae 

Iuliae Billiart Beatificationem quarto nonas Martias anno mcmvi. 
Quae cum ita sint Nos precibus permoti universae Congre- 
gationis Sororum Beatae Mariae Virginis, auctoritate Nostra 
Apostolica harum litterarum vi facultatem facimus, ut Vene- 
rabilis Serva Dei Iulia Billiart, Institutrix eiusdem Congre- 
gationis , Beatae nomine in posterum nuncupetur eiusque 
Corpus seu Lypsana seu Reliquiae, non tamen in solemnibus 
supplicationibus deferendae, publicae fidelium venerationi 
proponantur, atque imagines radiis decorentur. Praeterea 
eadem Apostolica Nostra auctoritate concedimus, ut de Illa 
recitetur Officium, et Missa celebretur singulis annis de 
Communi Virginum cum orationibus propriis a Nobis appro- 
batis. Eiusmodi vero Missae celebrationem et Officii recita- 
tionem fieri dumtaxat concedimus in dioecesi Namurcensi et 
in omnibus ecclesiis et oratoriis, quibus ubique terrarum 
utitur Religiosa Congregatio Sororum Beatae Mariae Vir- 
ginis ab omnibus fidelibus tam saecularibus quam regula- 
ribus , qui horas canonicas recitare teneantur : et quod ad 
Missas attinet ab omnibus sacerdotibus ad templa in quibus 
Beatae eiusdem festum agitur confluentibus, servato decreto 
Sacrorum Rituum Congregationis (3862 Urbis et Orbis) 
die ix Decembris anno mdcccxcv. Denique concedimus ut 
Sollemnia Beatificationis Venerabilis Dei Famulae Iuliae Bil- 
liart in dioecesi ac templis supradictis celebrentur ad nor- 
mam decreti seu instructionis Sacrorum Rituum Congregationis 
die xvi Decembris anni mcmii de triduo intra annum a Beati- 
ficatione solemniter celebrando; quod quidem statis legitima 
auctoritate diebus fieri praecipimus intra annum postquam 
eadem sollemnia in Basilica Vaticana fuerint celebrata. Non 

obstantibus Constitutionibus et Ordinationibus Apostolicis 
ac Decretis de non cultu editis ceterisque contrariis qui- 
buscumque. Volumus autem ut harum Litterarum exemplis 
etiam impressis , dummodo manu Secretarii dictae Rituum 
Congregationis subscripta sint et sigillo Praefecti munita, 
eadem prorsus in disceptationibus etiam iudicialibus fides 
habeatur , quae Nostrae voluntatis significationi hisce lit- 
teris extensis haberetur, 

Datum Romae apud S. Petrum, sub annulo Piscatoris, 
die xix Martii mcmvi, Pontificatus Nostri anno tertio. 

A. Card. MACCHI 

LITTERAE APOSTOLICAE 



DE RATIONE STVDIORVM SACRAE SCRIPTVRAE 
IN SEMINARIIS CLERICORVM SERVANDA 



PIVS PP. X 

AD PERPETVAM REI MEMORIAM 



WjfafrW uoniam in re biblica tantum est hodie momenti, 
' Rggf quantum fortasse nunquam antea, omnino necesse est, 
adolescentes clericos scientia Scripturarum imbui diligenter; 
ita nempe, ut non modo vim rationemque et doctrinam 
Bibliorum habeant ipsi perceptam et cognitam, sed etiam 
scite probeque possint et in divini verbi ministerio versari, 
et conscriptos Deo afflante libros ab oppugnationibus horum 
hominum defendere, qui quidquam divinitus traditum esse 
negant. Propterea in Litt. Encycl. Providentissimus recte 
Decessor Noster illustris edixit: « Prima cura sit, ut in sacris 
« Seminariis vel Academiis sic omnino tradantur divinae Lit- 
« terae, quemadmodum et ipsius gravitas disciplinae et tem- 
« porum necessitas admonent ». In eamdem autem rem haec 
Nos, quae magnopere videntur profutura, praescribimus: 

I. Saerae Scripturae praeceptio, in quoque Seminario 
impertienda, ista complectatur oportet: primum, notiones 
de inspiratione praecipuas, canonem Bibliorum, textum pri- 

migenium potissimasque versiones , leges hermeneuticas ; 
deinde historiam utriusque Testamenti; tum singulorum, pro 
cuiusque gravitate, Librorum analysim et exegesim. 

II. Disciplinae biblicae curriculum in totidem annos par- 
tiendum est, quot annos debent alumni Ecclesiae intra Semi- 
narii septa commorari ob sacrarum disciplinarum studia: ita 
ut, horum studiorum emenso spatio, quisque alumnus id 
curriculum integrum confecerit. 

III. Magisteria Scripturae tradendae ita constituentur, 
quemadmodum cuiusque Seminarii conditio et facultates 
ferent: ubique tamen cavebitur, ut alumnis copia suppetat 
eas res percipiendi, quas ignorare sacerdoti non licet. 

IY. Quum ex una parte fieri non possit, ut omnium 
Scripturarum accurata explicatio in schola detur, ex altera 
necesse sit omnes divinas Litteras sacerdoti esse aliquo pacto 
cognitas, praeceptoris erit, peculiares et proprios habere 
tractatus seu introductiones in singulos Libros, eorumque 
historicam auctoritatem, si res postulaverit, asserere, ac 
analysim tradere: qui tamen aliquanto plus, quam in ceteris, 
in eis Libris immorabitur ac Librorum partibus, quae gra- 
viores sunt. 

V. Atque is ad Testamentum vetus quod attinet, fructum 
capiens ex iis rebus, quas recentiorum investigatio protu- 
lerit, seriem actarum rerum, quasque hebraeus populus cum 
aliis Orientalibus rationes habuit, edisseret; legem Moysi 
summatim exponet; potiora vaticinia explanabit. 

VI. Praesertim curabit, ut in alumnis intelligentiam et 
studium Psalmorum, quos divino officio quotidie recitaturi 
sunt, excitet: nonnullosque Psalmos exempli caus& interpre- 

tando, monstrabit, quemadmodum ipsi alumni suapte indu- 
stria reliquos interpretentur. 

VII. Quod vero ad novum Testamentum, presse dilu- 
cideque docebit, quatuor Evangelia quas habeant singula 
proprias tanquam notas, et quomodo authentica esse osten- 
dantur; item totius evangelicae historiae complexionem, 
ac doctrinam in Epistolis ceterisque Libris comprehensam 
exponet. 

VIII. Singularem quandam curam adhibebit in iis illu- 
strandis utriusque Testamenti locis, qui ad fidem moresque 
christianos pertinent. 

IX. Illud semper, maxime vero in novi Testamenti expo- 
sitione meminerit , suis se praeceptis conformare eos , qui 
postea voce et exemplo vitae erudire ad sempiternam salu- 
tem populum debeant. Igitur inter docendum commonefacere 
discipulos studebit, quae sit optima via Evangelii praedi- 
candi: eosque ex occasione ad exequenda diligenter Christi 
Domini et Apostolorum praescripta alliciet. 

X. Alumni, qui meliorem de se spem facient, hebraeo 
sermone et graeco biblico, atque etiam, quoad eius fieri 
possit , aliqua alia lingua semitica , ut syriaca aut araba, 
erunt excolendi. « Sacrae Scripturae magistris necesse est 
« atque theologos addecet, eas linguas cognitas habere, qui- 
« bus libri canonici sunt primitus ab hagiographis exarati, 
« easdemque optimum factu erit si colant alumni Ecclesiae, 
« qui praesertim ad academicos theologiae gradus aspirant. 
« Atque etiam curandum, ut omnibus in Academiis de ceteris 
< item antiquis linguis, maxime semiticis, sint magisteria ». 
(Litt. Encycl. Providentissitnus). 

XI. In Seminariis, quae iure gaudent academicos theo- 
logiae gradus conferendi , augeri praelectionum de Sacra 
Scriptura numerum; altiusque propterea generales specia- 
lesque pertractari quaestiones, ac biblicae vel archeolo- 
giae, vel geographiae, vel chronologiae , vel theologiae, 
itemque historiae exegesis plus temporis studiique tribui 
oportebit. 

XII. Peculiaris diligentia in id insumenda erit, ut secun- 
dum leges a Commissione Biblica editas, delecti alumni ad 
academicos Sacrae Scripturae gradus comparentur : quod 
quidem ad idoneos divinarum Litterarum magistros Semi- 
nariis quaerendos non parum valebit. 

XIII. Doctor Sacrae Scripturae tradendae sanctum habe- 
bit, nunquam a communi doctrina ac Traditione Ecclesiae 
vel minimum discedere: utique vera scientiae huius incre- 
menta, quaecumque recentiorum sollertia peperit, in rem 
suam convertet, sed temeraria novatorum commenta negli- 
get: idem eas duntaxat quaestiones tractandas suscipiet, 
quarum tractatio ad intelligentiam et defensionem Scriptu- 
rarum conducat: denique rationem magisterii sui ad eas 
normas diriget, prudentiae plenas, quae Litteris Encyclicis 
Providentissime continentur. 

XIV. Alumni autem quod scholae praelectionibus ad 
hanc assequendam disciplinam deerit, privato labore suppleant 
oportet. Quum enim particulatim omnem enarrare Scriptu- 
ram magister prae angustiis temporis non possit, privatim 
ipsi, certo ad hanc rem constituto spatio in dies singulos, 
veteris novique Testamenti attentam lectionem continuabunt; 
in quo optimum factu erit, breve aliquod adhiberi com- 



Digitized by t^ooQle 




— 76 — 



mentarium, quod opportune obscuriores locos illustret, 
difficiliores explicet. 

XV. Alumni in disciplina biblica, ut in ceteris theo- 
logiae, quantum nimirum e scholae praelectionibus pro- 
fecerint, periculum subeant, antequam ex una in aliam 
classem promoveri et sacris ordinibus initiari possint. 

XVI. Omnibus in Academiis quisque, candidatus ad aca- 
demicos theologiae gradus, quibusdam de Scriptura quae- 
stionibus, ad introductionem historicam et criticam, itemque 
ad exegesim pertinentibus, respondebit; atque experimento 
probabit, satis se interpretationis gnarum ac hebraei ser- 
monis graecique biblici scientem. 

XVII. Hortandi erunt divinarum Litterarum studiosi, 
ut, praeter interpretes, bonos lectitent auctores, qui de 
rebus cum hac disciplina coniunctis tractant; ut de historia 
utriusque Testamenti, de vita Christi Domini, de Aposto- 
lorum, de itineribus et peregrinationibus Palestinensibus : 
ex quibus facile locorum morumque biblicorum notitiam 
imbibent. 

XVIII. Huius rei gratia, dabitur pro facultatibus opera, 
ut modica conficiatur in quovis Seminario bibliotheca, ubi 
volumina id genus alumnis in promptu sint. 

Haec volumus et iubemus, contrariis quibusvis non 
obstantibus. 

Datum Romae apud S. Petrum sub annulo Piscatoris die 
xxvn Martii anno mdccccvi, Pontificatus Nostri tertio. 

A. Card. MACCHI. 

EPISTOLA 



VENERABILIBVS FRATRIBVS ARCHIEPISCOPO VARSAV1ENSI 
ATQVE EPISCOPIS PLOCENSI ET LVBLINENSI 
APVD POLONOS 



PIVS PP. X 

VENERABILES FRATRES 
SALVTEM ET APOSTOLICAM BENEDICTIONEM 



H ribus circiter abhinc annis huic Apostolicae Sedi rite 
delatum est nonnullos dioecesium vestrarum, prae- 
sertim e iuniori clero, sacerdotes, consociationem quam- 
dam pseudomonasticam , sub nomine « Mariavitarum » seu 
« sacerdotum mysticorum », absque ulla legitimorum Praesulum 
licentia, instituisse, cuius sodales sensim a recta via debi- 
taque Episcopis subiectione « quos Spiritus Sanctus posuit 
regere ecclesiam Dei » deflectere et in suas evanescere cogi- 
tationes visi sunt. 

Hi enim cuidam mulieri, quam sanctissimam, supernis 
donis mire cumulatam, plura divino lumine edoctam ac 
novissimis temporibus in perituri mundi salutem divinitus 
datam dictitabant, sese totos tanquam pietatis et conscien- 

tiae magistrae committere ab eiusque nutibus pendere haud 
veriti sunt. 

Hinc, de praetenso Dei mandato, creberrima devotionis 
inter plebem exercitia (ceteroquin, si rite fiant, maxime com- 
mendanda), praecipue SSffii Sacramenti adorationem ac fre- 
quentissimas communiones, proprio marte et indiscriminatim 
promovere ; quotquot autem e sacerdotibus aut Praesu- 
libus de eiusdem feminae sanctitate divinaque electione tan- 
tisper dubios existimarent, vel Mariaviiarum, quam vocant, 
consociationi minus amicos, eos criminationibus gravissi- 
mis impetere non dubitarunt, ita ut metus esset ne fideles 
haud pauci, misere decepti, a legitimis pastoribus recessuri 
forent. 

Quapropter, de consilio Venerabilium Fratrum Nostrorum 
S. K. E. Cardinalium Generalium Inquisitorum, decretum 
de memorata sacerdotum sodalitate omnino supprimenda, ac 
de communicatione quavis cum supra dicta muliere penitus 
abrumpenda, die 4 mensis Sept., an. 1904, prout Vobis 
notum est, edi mandavimus. At vero memorati sacerdotes, 
etsi documentum scripto dederint de sua erga Episcoporum 
auctoritatem subiectione, etsi forte cum eadem muliere neces- 
situdines partim, ut asserunt, abruperint; nihilominus ab 
incoepto molimine haudquaquam destiterunt, nec reprobatae 
suae consociationi sincero animo renuntiarunt; adeo ut non 
solum adhortationes et inhibitiones vestras despexerint; non 
solum, effronti quadam declaratione a pluribus ipsorum sub- 
scripta, communionem cum suis Episcopis respuerint; non 
solum seductam plebem haud uno loco concitarint ut legi- 
timos propellerent pastores; sed etiam, perduellium more, 

Ecclesiam asseruerint a veritate iustitiaque defecisse, ac 
proinde a Spiritu Sancto esse derelictam, sibique solis, sacer- 
dotibus MarimiUs , divinitus datum esse populum fidelem 
veram pietatem edocere. 

Nec satis. Paucis abhinc hebdomadibus, in Urbem vene- 
runt duo ex huiusmodi sacerdotibus, alter Eomanus Proch- 
niewski, alter Ioannes Kowalski quem Praepositum suum, 
vi cuiusdam delegationis memoratae mulieris, sodales omnes 
agnoscunt. Hi ambo, supplici libello, de expresso Domini 
Nostri Iesu Christi mandato, ut aiebant, conscripto, requi- 
rebant ut Supremus Ecclesiae Pastor, vel, ipsius nomine, 
Congregatio S. Officii documentum traderet his verbis ex- 
pressum: « Mariam Franciscam (id est praedictam mulie- 
« rem) factam a Deo sanctissimam, esse matrem misericor- 
« diae pro omnibus hominibus a Deo ad salutem vocatis 
« et electis hisce ultimis temporibus mundi; omnibus vero 
« sacerdotibus Mariavitis esse a Deo praeceptum cultum 
« SSmi Sacramenti et Beatissimae Virginis Mariae de Per- 
« petuo Succursu, in toto orbe terrarum, propagare, sine 
« ullis limitationibus neque a iure ecclesiastico, neque a 
« legibus humanis, neque a consuetudinibus, neque a qua- 
« cumque potestate ecclesiastica vel humana... ». 

Quibus ex verbis coniicere voluimus sacerdotes illos, non 
tam forte conscia superbia quam inscitia et fallaci rerum 
specie obcoecatos, sicut falsi illi prophetae de quibus Eze- 
chiel; « Vident vana et divinant mendacium dicentes: Ait 
« Dominus, cum Dominus non miserit eos; et perseverave- 
« runt confirmare sermonem. Numquid non visionem cassam 

« vidistis, et divinationem mendacem locuti estis ? Et dicitis : 
« Ait Dominus; cum ego non sim locutus » \ Hos igitur 
misericorditer exceptos adhortati sumus ut, posthabitis vana- 
rum revelationum fallaciis, seipsos suaque opera salutifero 
Praesulum suorum regimini sincere subderent, et Christi- 
fideles ad tutam obedientiae ac reverentiae erga pastores 
suos viam reducere festinarent; ac denique Sedis Apostolicae 
aliorumque, ad quos pertinet, vigilantiae curam remitterent 
eas confirmandi devotionis consuetudines quae, pluribus in 
paroeciis dioecesium vestrarum, Venerabiles Fratres, vitae 
Christianae plenius fovendae viderentur aptiores, et vicissim 
eos, si qui forte essent, sacerdotes corrigendi, qui pietatis 
exercitia et devotionis formas in Ecclesia probatas detrectare 
vel parvipendere reperti forent. Haud sine animi solatio 
conspeximus eos, paterna Nostra benignitate commotos, ad 
pedes procumbere obtestarique firmam voluntatem votis No- 
stris filiorum devotione obsequendi. Deinde iidem scripto 2 
declarationem Nobis porrigendam curarunt, quae spem auge- 
bat fore ut decepti hi filii sincero animo praeteritas ludi- 
ficationes abiicere ad rectumque tramitem vellent redire: 

« Nos semper (en verba) ad voluntatem Dei adimplen- 
de dam, quae modo per Vicarium Eius tam clare nobis 
« patuit, parati, sincerrime et laetissimo animo revocamus 
« hanc nostram epistolam, quam die 1 Febr. a. c. ad Archie- 
« piscopum Varsavien. dedimus, et in qua declaravimus nos 
« separari ab Eo. Insuper sincerrime et cum gaudio maximo 

1 Ezechiel, xm, 6, 7. 

* Die 20 Febr. an. curr. 

« profitemur nos semper cum Episcopis nostris, in specie 
« autem cum Episcopo Varsaviensi, unitos esse volumus, 
« quoadusque Sanctitas Vestra id nobis iubebit. Praeterea, 
« cum nos nomine omnium Mariavitarum modo agamus, hanc 
« nostram professionem omnimodae obedientiae et subiectio- 
« nis, nomine omnium non solum Mariavitarum sed universi 
« coetus Adoratorum SSmi Sacramenti, facimus. Specialiter 
« autem facimus hanc professionem nomine Mariavitarum 
« Plocensium qui propter causam eamdem, uti Mariavitae 
« Varsavienses, suo Episcopo declarationem porrexerunt se 
« ab Eo separari. Ideo omnes sine exceptione ad pedes 
« Sanctitatis Vestrae provoluti, iterum iterumque amorem 
« nostrum et obedientiam erga Sanctam Sedem et specia- 
« lissimo modo erga Vestram Sanctitatem profitentes, humil- 
« lime veniam petimus, si quid a nobis vel propter nos 
« paterno cordi Vestro dolorem attulerit. Denique decla- 
« ramus nos statim omnibus viribus adlaboraturos ut pax 
« populi cum Episcopis quamprimum restituatur. Immo affir- 
« mare etiam possumus pacem hanc revera brevi secu- 
« turam ». 

Quapropter periucundum Nobis erat sperare hosce filios 
Nostros benigne condonatos, vix in Poloniam reversos, ope- 
ram daturos, ut ea quae promiserant, re quamprimum prae- 
starent. Atque idcirco Vos, Venerabiles Fratres, festine 
voluimus admonitos, ut eosdem eorumque socios, plenam 
auctoritati vestrae subiectionem profitentes, pari misericordia 
exciperetis et in pristinam, si facta promissis convenirent, 
conditionem pro muneribus sacerdotalibus exercendis, ad 
iuris tramitem, restitueretis. 

6 

At spem fefellit eventus; nuperis enim documentis resci- 
vimus eos mentem suam mendacibus revelationibus rursus 
aperuisse, et in Poloniam receptos non solum obsequii ac 
subiectionis testimonium, quod polliciti fuerant, nondum Vobis, 
Venerabiles Fratres, exhibuisse, sed etiam ad socios et plebem 
quamdam dedisse epistolam, veritati ac genuinae obedientiae 
minime consentaneam. 

Verumtamen inanis est asseveratio fidelitatis erga Christi 
Vicarium ab iis edita, qui re non desistunt suorum Anti- 
stitum auctoritatem infringere. Etenim « ex Episcopis constat 
« pars Ecclesiae longe augustissima, (prout legitur in epi- 
« stola diei 17 mensis Decembris 1888 s. m. Leonis XIII 
« Decessoris Nostri ad Turonensem Archiepiscopum) quae 
« nimirum docet ac regit homines iure divino ; ob eamque 
« rem quicumque eis resistat, vel dicto audiens esse per- 

« tinaciter recuset, ille ab Ecclesia longius recedit Contra, 

« inquirere in acta Episcoporum, eaque redarguere, nullo modo 
« attinet ad privatos ; verum ad eos dumtaxat attinet, qui sacro 
« in ordine illis potestate antecedunt, praecipue ad pontificem 
Maximum, quippe cui Christus non agnos modo sed oves, 
« quotquot ubique sunt, ad pascendum commiserit. Ut sum- 
« mum, in gravi aliqua conquerendi materia, concessum est 
« rem totam ad Pontificem Komanum deferre; id tamen caute 
« moderateque, quemadmodum studium suadet communis 
« boni, non clamitando aut obiurgando, quibus modis dissidia 
« verius offensionesque gignuntur, aut certe augentur ». 

Inanis pariter et subdola sacerdotis Ioannis Kolwalski 
ad socios erroris adhortatio de pace restituenda, si contra 
legitimos pastores blaterationes ac rebellionum fomenta 

perdurent atque audaces mandatorum episcopalium viola- 
tiones. 

Quamobrem, ne Christifideles et quotquot ex sic dictis 
Mariavitis sacerdotibus in bona fide perstiterunt, ludifica- 
tionibus memoratae mulieris ac sacerdotis Ioannis Kowalski 
diutius decipiantur, decretum iterum confirmamus, quo Ma- 
riavitarum consociatio, illegitimo irritoque consilio inita,, 
omnino supprimitur, eamque suppressam reprobatamque 
declaramus, firma manente prohibitione, ne qui e sacer- 
dotibus, eo tantum excepto quem Plocensis Episcopus, 
pro sua prudentia, confessarium deputaverit, ad mulierem 
quam diximus, quovis praetextu accedere aut eam excipere 
audeant. 

Vos autem, Venerabiles Fratres, vehementer hortamur, 
ut sacerdotes errantes, statim ac sincere resipuerint, paterna 
charitate amplectamini, eosque rite probatos ad munia sacer- 
dotalia, ductu vestro, denuo obeunda vocare non renuatis. 
Quod si, spretis adhortationibus vestris in sua contumacia 
perseveraverint, — quod Deus avertat - muneris erit Nostri 
severius in eos animadvertendi. Christi vero fideles , nunc 
ignoscenda ludificatione deceptos, in rectam reducere viam 
studeatis; atque in dioecesibus vestris christianae pietatis 
exercitia, multiplicibus Sedis Apostolicae documentis iamdiu 
recenterque comprobata, eo alacrius foveatis quo liberius 
nunc, Deo dante, apud vos ministerium suum sacerdo- 
tes exercere fidelesque antiquae pietati exempla aemulari 
valent. 

Interea, caelestium beneficiorum auspicem, paternaeque 
nostrae benevolentiae testem, vobis, Venerabiles Fratres, et 

olero populoque universo, vestrae fidei vigilantiaeque com- 
misso, Apostolicam Benedictionem peramanter in Domino 
impertimur. 

Datum Bomae apud S. Petrum, die v Aprilis anno mdccccvi 
Pontificatus Nostri tertio. 

PIVS PP. X 

EPISTOLA 



DILECTO FILIO NOSTRO 
ANDREAE TIT. S. ANASTASIAE 
S. R. E. PRESBYTERO CARDINALI FERRARI 
ARCHIEPISCOPO MEDIOLANENSI 

MEDIOLANVM 



PIVS PP. X 

DILECTE FILI NOSTER 
SALVTEM ET APOSTOLICAM BENEDICTIONEM 



irHf|igere in Seminario Theologico Mediolanensi fidem, obse- 
QQSb quium, studium erga Nos et Apostolicam Sedem, iamdiu 
noveramus; agnovimus autem nuper ex iis, quas tu curasti 
ad Nos perferendas, amantissimas litteras, atque huius amoris 
pignus, Petrianam stipem. Id vero scias delectationi fuisse 
Nobis et solatio. Multa quidem sunt, quae perfunctionem 
Pontificatus maximi difficilem Nobis laboriosamque faciunt: 
sed illud in primis Nos angit et sollicitat, quod, quum ad 
despicientiam auctoritatis proiecta sunt tempora, contumaces 
quosdam spiritus videmus inter bonos quoque serpere : atque 
huic vitio temporum nonnullos aliqua ex parte indulgere, 
qui minime omnium debeant. Profecto nihil tam absurdum 
tamque perniciosum cogitari potest, quam homines sacri 

ordinis esse ullos, quorum sentiendi agendique ratio obtem- 
perationem et reverentiam Vicario Iesu Christi debitam non 
plane praeferat. Iamvero quidquam huiusmodi suspicari non 
licet de alumnis Seminarii tui, in quo sanctissima Caroli disci- 
plina etiamnuin, te accurante, spirat: ac pro certo habendum 
est, eos omnes futuros tales ministros sacrorum, quales testan- 
tur se esse velle, id est Beati Petri Cathedrae toto pectore 
coniunctos, atque omnibus in rebus dicto audientes Pontifici. 
Nos interea haec pietatis observantiaeque testimonia libenter 
grateque amplectimur; eumdemque animorum habitum ut 
perpetuo tueatur et foveat ad propriam ipsorum et communem 
salutem divina benignitas, precamur. Ac caelestium munerum 
auspicem, Nostraeque paternae benevolentiae testem, tibi 
dilecte Pili Noster, Seminarii Theologici moderatoribus prae- 
ceptoribus et alumnis, iis praesertim qui Sacerdotium inituri 
proxime sunt, Apostolicam Benedictionem peramanter in Do- 
mino impertimus. 

Datum Romae apud S. Petrum, die x Aprilis anno mdccccvi, 
Pontificatus Nostri tertio. 

PIVS PP. X 

LITTERAE APOSTOLICAE 



QVIBVS 

VENERABILES DEI FAMVLI 

FRANCISCVS GIL DE FEDERICH, MATTHAEVS ALONZO LEZINIANA, 
HYACINTHVS CASTANEDA, VINCENTIVS LIEM A PACE, 
HIERONYMVS HERMOSILLA , VALENTINVS BERRIO OCHOA , 
PETRVS ALMAT6 ET IOSEPH KHANG 
BEATORVM HONORIBVS ET NOMINE DECORANTVR 



PIVS PP. X 

AD PERPETVAM REI MEMORIAM 



H artyrum purpurata sanguine vel ab ipsis primordiis 
Ecclesia Dei, exhibere postea per consequentes aetates 
nunquam destitit mira exempla fortitudinis, et in omnibus 
vel longo terrarum marisque tractu dissitis regionibus, in 
quas vera fides est primum invecta, hi ante alios morte con- 
stanter tolerata christianam doctrinam confirmarunt, qui eam 
praedicatione vulgaverant, proprio videlicet sanguine quam 
verbo et sudore severant arborem irrigantes. Id porro non 
sine providentissimo Dei consilio factum est, nimirum ut 
manifeste constaret durissimo certamini a coelis adesse aucto- 
rem fidei nostrae Christum Iesum qui, ut scripsit Sanctus 
Cyprianus, « praeliatores et adsertores sui nominis in acie 

confirmavit, erexit, qui pugnavit et vicit in servis suis », et 
simul appareret vere sanguinem martyrum semen esse Chri- 
stianorum. De Catholica Ecclesia ac de civili societate meritus 
Ordo Fratrum Praedicatorum, Martyrum palmis iamdudum 
assuetus, inter complures evangelii praecones, qui, uti loqui- 
tur Sanctus Ioannes Chrysostomus, « et laborando fortiores 
et moriendo victores effecti sunt », novum hodie eundemque 
duplicem manipulum exhibet, alterum eorum qui decimo 
octavo, alterum qui decimonono saeculo in Regno Tunqui- 
nensi « tradiderunt corpora sua propter Deum ad supplicia ». 
Una enim eademque sub insectationis procella occubuisse 
dicendi sunt, quippe a medio saeculo decimoctavo ad annum 
usque sexagesimum secundum nuper elapsi saeculi odium 
contra christianam fidem in regionibus Tunquini nunquam 
deferbuit. Venerabiles Dei famuli Franciscus Gil de Federicb, 
Matthaeus Alonso Leziniana, Hyacinthus Castafieda et Vin- 
centius Liem a Pace sacerdotes Missionarii Ordinis Praedi- 
catorum primae aciei pugiles fuere. Horum duo primi in 
Hispania nati sunt: Franciscus Derthusae e nobili genere, 
Matthaeus in oppido Nava dei Rey nuncupato, dioecesis Val- 
lisoletanae. Adolescentes adhuc Fratrum Praedicatorum ordi- 
nem ambo professi vehementi flagrantes desiderio longinquas 
easque barbaras terras peragrandi, ut ad animas < in tene- 
bris et in umbra mortis sedentes » evangelii lumen affer- 
rent, impetrata tandem venia ad Religiosam Provinciam 
SSffii Rosarii in Philippinis insulis post difficilis ac diu- 
turnae navigationis discrimina appulerunt. Tunquinense dein 
iter aggressi tot exantlarunt pro Christi fide provehenda labo- 
res, tot se in pericula coniecerunt, tot adversa tulere, ut sen- 

tentiam confirmarent « vix martyres effici nisi eos qui a Deo 
multis prius aerumnis sunt exerciti et quasi praeparati ad 
martyrium ». Christiana religione iampridem in Tunquino 
proscripta, prior ethnicam crudelitatem expertus est Fran- 
ciscus Gil toleratis plures per annos squaliore carceris, vincu- 
lorum pondere, militum contumeliis diuturnisque vexationibus, 
quas inter nec ab apostolatu cessit, sed licet captivus exem- 
plo et verbis innumeras animas Christo lucrifecit. Eum brevi 
post Matthaeus Alonso Leziniana plura et acerba quidem 
perpessus eadem in custodia sequutus est, passionis socius 
non minus, quam in poena capitis appetenda aemulus. Dam- 
natus enim perpetuo carcere firmissime obtestatus est velle 
se adiungi Francisco cum eoque obtruncari. Cuius voti ubi 
compos factus est, ambo crucem manu gestantes ad supplicii 
locum rapti sunt. Ibi Christi fidem iterato professi, palis 
colligati, ut sincere fidei eidem haererent circum adstantes 
hortati sunt, et continuo unico ensis ictu decollati cecide- 
runt xi Kalendas Februarias anno mdccxlv. 

Sex lustris ab hoc triumpho nondum exactis aliud nobile 
par Dominicianae Familiae Fratrum Venerabiles Servi Dei 
Hyacinthus Castafieda, Hispanus, Setabi intra fines dioecesis 
Valentinae ortus, et Vincentius Liem a Pace, Tunquinensis, 
novis coronis Ordinem suum Ecclesiamque decorarunt. Horum 
alter Hyacinthus, qui in ipso iuventutis flore nec parentum, 
nec ipsius matris amore eum detinente ad barbaras illas oras 
volens libens solverat, et primum in Sinis, dein in Tunquino 
apostolicum munus impigre et sancte obiverat, tandem com- 
prehensus, ac biduo cibi potusque expers, huc illuc pertractus 
ad magistratum adducitur. Inde in arundineam caveam tam 

arctam depressamque detruditur, ut neque standi locus esset 
neque cubandi. Haud ita multo post et Vincentius, qui nobili 
sanguine in Tunquino natus e genitrice christiana ac Manilae 
institutus se Guzmanae familiae mancipaverat, atque ad nata- 
lem terram veram fidem allaturus sacerdotio donatus se Hya- 
cintho dederat in apostolatu comitem, dum SSmi Rosarii 
pervigilio sacris operam navat, ab ethnicis capitur et pari 
immanitate in similem caveam coniicitur. Mox ad Regem 
deducti et in eius conspectu catholicam fidem invicto animo 
professi capitali poena plectuntur. Hos etiam inter fortis- 
simos christiani nominis adsertores singularis extitit in mar- 
tyrio aemulatio. Vincentius enim, cui in eadem causa constituto, 
utpote Tunquinensi oblata evadendi opportunitas fuerat, quod 
capitalis illa lex indigenas non afficeret, sociae mortis aemu- 
latione incensus fugam detrectavit. Itaque confirmata sententia 
una cum Hyacintho ad supplicium traducitur. Hi in conspectu 
populi et procerum, tantam constantiam mirantium, fusis pre- 
cibus et recitato simul Apostolorum symbolo, ter gladio per- 
culsus Hyacinthus, unico ictu Vincentius, capite truncantur vn 
idus Novembres anno mdcclxxiii, Apostolatus sui cursum 
felicissime consummantes. 

Alterius agminis officii dignitate praecipui sunt Venera- 
biles Dei famuli ex eadem inclyta Dominiciana familia Hiero- 
nymus Hermosilla, Episcopus Miletopolitanus, Valentinus Ber- 
rio-Ochoa, Episcopus Centuriensis, simulque horum adiutor 
Petrus Almatd, eiusdem Ordinis sacerdos, et Hermosillae 
servus Iosephus Ehang, catechista indigena. Hieronymus Her- 
mosilla, natus pridie Kalendas Octobres annno mdccc in Ci- 
vitate S. Dominici Calceatensis , vix e pueris excessit, in 

religiosam Praedicatorum familiam coepit cogitare. In ipsa 
receptus, mox ad Philippinas insulas primum transmigravit , 
deinde, sacerdotio auctus, missus est in Tunquinum, ubi 
gliscente iugiter contra Christi fidem teterrima insectatione, 
aspera multa sustinuit, ut nequissimi illius regis furorem 
insidiasque satellitum vitaret. Beato Ignatio Delgado Epi- 
scopo, qui eo temporis Apostolico Yicariatui Tunquinensi 
Orientali praeerat, adiutor datus, postquam ille ab ethnicis 
est in odium fidei nefarie interemptus, ex decreto Sanctae 
huius Apostolicae Sedis, vacantis Vicariatus regimen suscepit, 
addito Episcopali titulo Ecclesiae Miletopolitanae, atque ad 
necem usque quaesitus plures annos in montium speluncis, 
silvarum dumetis et coeno paludum inter caedes, incendia, 
tumultus huc illuc transfuga delituit, sed in ipso mortis limine 
interritus invictusque commissi sibi gregis spirituali bono 
prospexit. Tandem post apostolicos plurimos labores, quum 
ad naviculas quasdam piscatorum fidelium confugisset, per 
proditionem comprehensus est una cum alumno famuloque 
suo Iosepho Khang, indigena, et in provinciae orientalis prin- 
cipem urbem traductus. Cuius ad limina distentam Christi 
Cruci adfixi Imaginem conspicatus, ultra progredi nisi illa, 
ne profanaretur, sublata, recusavit. Tum cavea inclusus nec 
in duri illius carceris squalore divini verbi praedicationem 
intermisit, donec Kalendis Novembris anno mdccclxi, aetatis 
suae sexagesimo primo, una cum Episcopo Valentino Berrio- 
Ochoa et Petro Almatd sacerdote capite caesus est. 

Nam eodem die quo Sanctorum omnium celebritatem reco- 
lit Ecclesia haud absimili Martyrio iisdemque fere adiunctis 
vitam nitide actam nobilitarunt memorati Christi atletae Va- 

lentinus Berrio-Ochoa et Petrus AI mato. Horum prior natus 
xvi Halendas Martias anno mdcccxxvii in oppido Elorrio , 
dioecesis Victoriensis in Cantabria, e piis ac nobilibus paren- 
tibus, in ordinem Fratrum Praedicatorum adolescens adlectus, 
et ipse Philippinis ab insulis in Tunquinum centralem mar- 
tyrii desiderio flagrans transmeavit, ubi eius cognita sancti- 
tate brevi est Centuriensis titularis Episcopus universaeque 
Missionis Moderator ab hac Sancta Sede renuntiatus. Re- 
crudescente vero in eius Vicariatu Centralis Tunquini per- 
secutione, ita ut iam nullus perfugii locus superesset, ad 
orientalem Tunquini partem appulsus in horrido antro delituit, 
ubi pro viribus ministerio suo functus est. Inde pagum peti- 
turus Van-Dinh appellatum, quum se ad easdem naviculas 
recepisset, ubi quatriduo ante Episcopus Hermosilla et Iose- 
phus Khang fuerant comprehensi, ethnici cuiusdam prodi- 
tione in satellitum manus incidit una cum Sacerdote Petro 
Almato. Uterque ligneo collari et catenis onusti ad urbem 
provinciae caput deducuntur, cui non succedunt nisi adorata 
prius ac deinde remota Cruce ad calcandum proiecta. Prope 
caveam Hermosillae Valentinus inclusus eodem die quo ille 
trahitur ad supplicii locum, ubi stipiti alligatus capitalem 
pro Christo poenam fortiter subiit. Eidem neci datus est 
Petrus Almato sacerdos, quem pariter Hispania protulit San- 
ctorum Martyrum, Confessorum et Virginum foecunda parens. 
Hic in pago Sazerra cui vulgo nomen, intra fines dioecesis 
Vicensis in Catalaunia ortus, et in Sancti Dominici religio- 
sum ordinem inscriptus, lucidum vitae intemeratae exemplar 
enituit et indefessus Antistitum supradictorum in Apostolico 
ministerio adiutor dignus plane visus est, qui eodem atque 

illi die anno aetatis suae trigesimo primo gloriosas cum 
sociis palmas intexeret. Novissimus in certamen venit Iosephus 
Khang, in pago Tra-Vi provinciae Nam-Dinh Tunquini Chri- 
stianis parentibus anno mdcccxxxii editus. Iste Hermosillae 
alumnus ac famulus et in tertium Ordinem S. Dominici 
cooptatus, quum infidelium piscatorum cymbis cum suo 
praesule delitesceret, a militibus, quorum e manibus vinctum 
illum eripere nitebatur, tres ictus ensis accepit, cum eoque 
ad provinciae principem urbem captivus et saucius traductus 
est. Ac primum quaesitus de apostolicis viris reticuit: ite- 
ratis deinde verberibus compulsus interrogantibus prudenter 
satisfecit. Mox ad Crucem proterendam proposita libertate 
invitatus, maluit viginti supra centum virgarum ictus per- 
ferre quam a Fide desciscere ; stetit, ut Cyprianus ait, « tor- 
quentibus fortior, et saevissima diu plaga repetita inexpu- 
gnabilem fidem expugnare non potuit ». Quare et ipse ad 
supplicium tractus eodem in loco ubi sex et triginta ante 
dies dilecti Praesulis ac domini sui sanguis effluxerat, annum 
agens vigesimum nonum truncato capite optatam coronam 
consequutus est octavo idus Decembris eiusdem anni mdccclxi. 

Gloriosum borum omnium fortissimorum virorum exitum 
plura de caelo signa illustrarunt. Quum enim de Francisco 
Gil et Matthaeo Alonso supplicium sumptum est, sol nitidum 
caput obscura ferrugine texisse dicitur; circum morituros 
Hyacinthum Castafieda et Vincentium Liem albae duae quasi 
summo ab aethere dimissae columbae volitarunt. Ingens albo- 
rum papilionum agmen humi strata Hieronymi Hermosilla, 
Valentini Berrio-Ochoa et Petri Almato corpora ferme quo- 
dam angelico candore perfudit, atque avulsa capita miro per 



Digitized by ^ooQle 




— 94 — 

noctem splendore micarunt: tandem post eorum gloriosam 
in conspectu Domini mortem pervicacium quorundam infi- 
delium adversus religionem conversio et teterrimae poenae 
quibus tyranni aliique caedis auctores obnoxii fuerunt, Mar- 
tyrum caelestem coronam luculenter confirmarunt. Quare de 
ipsorum Beatificationis causa apud Congregationem sacris 
tuendis Ritibus praepositam agi coeptum est, ac iuridicis 
probationibus rite expensis de Venerabilium Servorum Dei 
Martyrio eiusque causa itemque de signis Martyrium ipsum 
confirmantibus constare Nos ediximus duplici seiuncto decreto, 
altero edito xv Kalendas Maias anno mcmiv et altero vm 
Ealendas Iunias anno mcmv. Id unum inquirendum supererat, 
ut Venerabiles Fratres nostri eiusdem Sacrorum Rituum Con- 
gregationis Cardinales rogarentur num stante, ut superius 
dictum est, approbatione Martyrii, Martyriique causae tuto pro- 
cedi posse censerent ad Beatorum honores iisdem Dei servis 
decernendos. Hoc praestitit dilectus filius Noster Dominicus 
S. R. E. Cardinalis Ferrata, loco et vice Cardinalis Seraphim 
Cretoni Causae Relatoris, in generali conventu coram Nobis 
habito xvm Ealendas Decembres superioris anni mcmv, omnes- 
que tum Cardinales tum Consultores qui aderant, unanimi 
suffragio affirmativam sententiam ediderunt. Nos vero in re 
tanti momenti Nostram aperire mentem distulimus, donec 
fervidis atque iteratis precibus a Patre luminum subsidium 
posceremus. Quod cum impense fecissemus, tandem quarto 
Idus Decembres eiusdem anni mcmv, nempe Dominica Adven- 
tus secunda, qua Virginis Sanctissimae Lauretanae festum 
agebatur, Eucharistico litato sacrificio, accitis adstantibus- 
que dilectis filiis Nostris Aloisio Cardinali Tripepi, Sacrorum 

Rituum Congregationis Pro-Praefecto, et Dominico Cardinali 
Ferrata una cum Venerabili Fratre Diomede Panici, Archie- 
piscopo Laodicensi, eiusdem Congregationis Rituum Secre- 
tario, et Rev. P. Alexandro Verde, Fidei Promotore, unico 
decreto sanximus tuto procedi posse ad solemnem memo- 
ratorum octo Venerabilium Dei Servorum Beatificationem. 
Quae cum ita sint, Nos precibus etiam permoti universi Fra- 
trum Praedicatorum Ordinis necnon Cleri populique plurium 
Hispaniae dioecesium, auctoritate Nostra Apostolica prae- 
sentium vi facultatem facimus, ut Venerabiles Dei famuli 
Franciscus Gil de Federich, Matthaeus Alonso Leziniana, 
Hyacinthus Castaneda et Vincentius Liem a Pace, sacerdotes 
Missionarii Ordinis Praedicatorum, itemque Hieronymus Her- 
mosilla, Episcopus Miletopolitanus, Vicarius Apostolicus Tun- 
quini Orientalis, Valentinus Berrio-Ochoa, Episcopus Cen- 
turiensis, Vicarius Apostolicus Tunquini Centralis, Petrus 
Almato, sacerdos Missionarius eiusdem Praedicatorum Ordi- 
nis, et Iosephus Khang, catechista indigena tertii Ordinis 
S. Dominici Beatorum nomine in posterum nuncupentur, 
eorum corpora et lipsana seu reliquiae, non tamen in so- 
lemnibus supplicationibus deferendae, publicae fidelium vene- 
rationi proponantur, eorumque imagines radiis decorentur. 
Praeterea auctoritate Nostra concedimus, ut de illis recitentur 
Officium et Missa de communi Martyrum iuxta rubricas Mis- 
salis et Breviarii tum Romani tum Ordinis Fratrum Prae- 
dicatorum, cum orationibus propriis per Nos approbatis. 
Eiusmodi vero Officii recitationem et Missae celebrationem 
fieri concedimus tum intra fines Vicariatuum Apostolicorum 
Tunquini Centralis, Orientalis et Septentrionalis, tum in illis 

habuere, tum denique in omnibus templis, coenobiis Ordinis 
Praedicatorum, etiam Monialium, ac tertii Ordinis S. Dominici 
ubique terrarum adnexis, ab omnibus Christifidelibus qui 
horas canonicas recitare teneantur: et quod ad Missam attinet 
ab omnibus sacerdotibus tum saecularibus tum regularibus 
ad Ecclesias, in quibus festum agitur, confluentibus, servato 
decreto Sacrae Rituum Congregationis N. 5862 Urbis et 
Orbis ix Decembris mdcccxcv. Denique concedimus ut so- 
lemnia Beatificationis eorumdem octo Martyrum supradictis 
in templis celebrentur ad normam decreti seu instructionis 
S. Rituum Congregationis die xvi Decembris mcmii de triduo 
intra annum a Beatificatione solemniter celebrando, quod 
quidem statis legitima auctoritate diebus fieri praecipimus 
intra annum postquam eadem solemnia in Basilica Vaticana 
fuerint celebrata. 

Non obstantibus Constitutionibus et Ordinationibus Apo- 
stolicis ac decretis de non cultu editis ceterisque contrariis 
quibuscumque. Volumus autem ut harum litterarum exemplis 
etiam impressis, dummodo manu secretarii dictae Rituum 
Congregationis subscripta sint et sigillo Praefecti munita, 
eadem prorsus in disceptationibus etiam iudicialibus fides 
habeatur, quae Nostrae voluntatis significationi hisce litteris 
extensis haberetur. 

Datum Romae apud S. Petrum sub annulo Piscatoris, 
die xv Aprilis anno mdccccvi, Pontificatus Nostri tertio. 

A. Card. MACCHI 

EPISTOLA 



DILECTIS FILIIS 

IOANNI KLEISER, PROTONOTARIO APOSTOLICO 
ET IOSEPH GVIOT 

AVCTORIBVS HABENDI CONGRESSVS MARIALIS 
APVD EREMITARVM COENOBIVM IN HELVETIIS 

FRIBVRGVM HELVETIORVM 



PIVS PP. X 

DILECTI FILII 

SALVTEM ET APOSTOLICAM BENEDICTIONEM 



ff®B|onori magnae Parentis Dei conventus altero quoque 
MMm anno ex universo terrarum orbe celebrari, summa equi- 
dem cum iucunditate videmus; id quod par est et consen- 
taneum studio, unde in Sanctissimam Virginem agimur. Prope 
autem quum sit ut apud fidelissimos Helvetiae catholicos, 
atque in ipsis venerabilibus Eremitarum aedibus cogatur hoc 
anno congressus, sponte ac libenter ad auctores coetus gra- 
tulando convolamus, eam scilicet testaturi laetitiam, quam 
e subiiciendis disputationi rebus percepimus. Porro aptissi- 
mum in primis amplificandae in Deiparam pietati et perfi- 
ciendae vitae fidelium illud reperimus deliberatum vobis esse, 
non alium debere congressionem prae se ferre habitum quam 

7 

qui ad actionem sit omni ex parte informatum datisque per 
Nos litteris ad Marialem Urbis conventum respondeat. Prae- 
cellens propositum laude prosequimur: ex eo namque non 
modo argumentum elucet religione vos atque utilitate duci, 
sed explorata quaedam certitudo emicat, non futuros sine 
fructu labores, quos, documentis obsecuturi Nostris, inibitis. 
Attamen, quod Romanum coetum admonuimus, id vestro 
etiam commendandum congressui existimamus; ob eamque 
rem sodales vehementer hortamur ut quae vacua sunt et 
inania et ab usu remota posthabentes, virtutem velint inorum 
alere potissimum et proferre, quibus potest solis exprimi 
apud homines sanctitudo Virginis. Si enim, quod quidem 
summam pulcre continet disceptandarum per vos rerum, 
Mariam exemplar esse arbitramur vitae christianae, eo debet 
contentio congressionis spectare ut ad extremos usque ter- 
rarum oras impulsione nova fideles excitentur, atque ad 
Matrem imitandam Dei vividiore, quam antea, studio addu- 
cantur. Alia quidem complura sunt quae, e disserendis in 
conventu capitibus, probationem et laudem a Nobis prome- 
reant. Nolumus autem silentio praeterire valde Nos esse 
delectatos, sive proposito inserendi altius in animis, cum eadem 
religione in Virginem, observantiam in Nos atque in Petri 
Sedem; sive adiuvandi apud nationes provinciasque sin- 
gulas Congressus Mariales; sive latius fundendi commenta- 
rios librosque de Virgine Deipara; sive favendi fidelibus qui 
pie velint ad Mariae aedes, celeberrima petendo sacraria, 
peregrinari; sive iungendi opportuno foedere catholicos, qui 
dedere sese huic pietati deliberent; sive etiam populariter 
pandendi religionem; sive demum feminas adolescentulasque 

consociandi ut, prae amore et cultu Virginis sine labe Con- 
ceptae, ab integritate puerili propulsare labem omnem eni- 
tantur. Quapropter uberem commodorum copiam animo perci- 
pientes, quae vestra possunt e Congressione proficisci, fideles 
studiosos Virginis adhortamur omnes, ut frequentissimi in 
coetum confluant, praebeantque se cuncti et in deliberando 
graves, et in agendo alacres. Eos autem ut divinarum etiam 
gratiarum munera alliciant, singulis e coetu fidelibus plenam 
admissorum veniam, servatis servandis, concedimus, vobisque 
atque illis, testem voluntatis Nostrae, Apostolicam Benedi- 
ctionem peramanter in Domino impertimus. 

Datum Romae apud S. Petrum, die xxm Aprilis anno 
mdccccvi, Pontificatus Nostri tertio. 

P1VS PP. X 

EPISTOLA 



DILECTO FILIO 
A. FRANK 

PRAESIDI COETVS SCRIPTIS CATHOLICIS EMITTENDIS 

MONACHI VM 



PIVS PP. X 

DILECTE FILI 

SALVTEM ET APOSTOLICAM BENEDICTIONEM 




|raestito Nobis a te atque a collegis tuis e spectabili 
coetu scriptis catholicis per Bavariam edendis, nihil 
possit esse obsequio iucundius. Eos enim agnoscimus officia 
Nobis observantiae deferre, a quibus, sodalitatis vinculo 
coniunctis, quasi aptissimo augendarum virium praesidio, tam 
multa expectamus in tuitionem sacrarum Bavariae rationum 
emolumenta. Quae vobis saluberrimi condendi coetus exsti- 
terint initia, compertum id quidem est: illata scilicet per 
adversas partes in catholicam professionem arma, ingesta 
tamen, ut est aetatis ingenio congruum, per eas maxime 
vias, quae ab omni litterarum genere praesto esse possint. 
At si decertandum bonis est sive ad custodiendam civitatem 
Dei, sive ad eius amplificandam vim; si, etiam, non illud 

praetereundum dimicantibus bonis est, artes artibus esse 
obiiciendas easdem, haec omnia fuere potissimum curae vobis, 
qui studio tuendae religionis acti, praeciarumque secuti exem- 
plum virorum e sacro ordine, in unum generose coivistis, 
illas allaturi patriae utilitates, unde laetari Nobis libet in 
praesens. Magnis propterea laudibus, quemadmodum illustria 
merita postulant, ornamus coetum, teque in primis industrium 
fortemque praesidem, eosque una simul omnes, quos scimus 
adlaborare animose tecum, immemores sui, memores autem 
Ecclesiae, cuius certe profectus cum civitatis bono coniun- 
gitur. Commoda autem et incrementa sodalitatis quum cordi 
Nobis sint, illud Bavariae universae commendamus, quod 
quidem plurimi in re gravissima refert, ut non modo sacro- 
rum administri, verum etiam, praecipueque, laici nomen operi 
alacritatemque dedant. Omnes namque, quotquot catholica 
fide gloriantur, huic oportet fidei sive protegendae sive hono- 
randae dare operam, et quando aptum prae ceteris oppor- 
tunumque praesidium in sodalitate vestra est, eidem sese 
sodales addere. Quoniam vero nullum putandum est litte- 
rarum scriptorumque genus ab industria coetus alienum, id 
equidem expedire omnino atque adeo necesse esse existi- 
mamus, ut non ad labores solum sed ad impendia quoque 
ferenda, quae sane praegrandia esse non ambigimus, singuli 
gerant paratissimum animum, ea nimirum erecti atque exci- 
tati re, quae per eos suppeditentur id genus sudsidia, perinde 
ac lectissima pietatis opera, ad religionem referri, et ad com- 
parandam animorum salutem conducere. Nostram demum ut 
operi voluntatem testemur, tibi, sodalibus cunctis, atque iis, 

qui nomine operave coetui favebunt, auspicem caelestium 
gratiarum Apostolicam Benedictionem peramanter in Domino 
impertimus. 

Datum Romae apud S. Petrum, die xxvi Aprilis anno 
mdccccvi, Pontificatus Nostri tertio. 

PIVS PP. X 

DKCRBTVM 



S. CONGREGATIONIS CONSISTORIALIS 
QVO DIOECESES BELEMENSIS DE PARA ET MARIANNENSIS 
IN BRASILIANA REPVBLICA 

TITVLO ET DIGNITATE ARCHIEPISCOPALI DECORANTVR 



S empiternam humani generis salutem omni studio omni- 
que ope curare, ideoque inter populos tum fidei pie- 
tatisque adiumenta, tum caritatis disciplinaeque vincula, apte 
quidem ad tempora, ad loca, multiplicari atque augeri fuit 
semper eaque maxima catholicae Ecclesiae sollicitudo. Atque 
huius sane sollicitudinis licet innumera ubilihet pateant 
indicia, praecipuum tamen in dioecesium provinciarumque 
ecclesiasticarum erectione habetur, quas Romani Pontifices 
iis praesertim in regionibus instituendas curant, quae recen- 
tiori aevo detectae, maiora ac promptiora prae ceteris habent 
civium bonorumque incrementa. Inter has vero regiones 
Brasiliana Respublica nuperrimis hisce temporibus peculiares 
Apostolicae Sedis curas sibi promeruit. Sane postquam Leo 
PP. XIII f. r. Litteris Apostolicis, quarum initium « Ad uni- 
versas Orbis Ecclesias », quinto calendas Maii An. Dfii mdcccxcii 
datis, quatuor novis erectis dioecesibus, alteraque constituta 
ecclesiastica provincia, totam ecclesiasticam hierarchiam in 
Brasiliana Republica restituit, plures aliae in eadem Repu- 
blica erectae sunt et constitutae dioeceses, nempe de Spiritu 

Sancto anno mdccclxxxxv, de Pouso Alegre anno mcm, de 
Alagoas anno mcmi, de Piauhy anno mcmii, et denique anno 
mcmiv Praelatura Santaremsis seu Nullius dioecesis. Sed aucto 
dioecesium numero, opportunum, imo necessarium omnino 
visum est novas archiepiscopales Sedes constituere. Cum enim 
Brasilianae Reipublicae territorium quam latissime pateat, 
atque duae tantum in eo nunc existant Archiepiscopales 
Sedes, non modo Archiepiscopi suffraganearum sedium neces- 
sitatibus, in iis quae ad ipsos spectant, difficillime occurrere 
possunt, sed et causae ecclesiasticae, matrimoniales praeser- 
tim, quae nonnisi maximo animarum discrimine differri pos- 
sunt, nimis in longum protrahuntur, pluraque alia sequuntur 
incommoda. 

Cum itaque novissimis hisce temporibus preces in hunc 
finem Apostolicae Sedi oblatae fuerint, SSmus D. N. Pius 
PP. X, cunctis quae consideranda erant, matura deliberatione 
perpensis, rei utilitate perspecta, exquisitaque sententia Sacri 
Consilii negotiis ecclesiasticis extraordinariis exspediendis 
praepositi, Episcoporum fideliumque votis obsecundandum 
censuit. 

Quod igitur bonum, faustum felixque sit, Dei gloriae 
Religionisque incremento in Brasiliana Republica benevertat, 
Sanctitas Sua, potestate utens sibi et Apostolicae Sedi expresse 
reservata in memoratis Apostolicis Litteris « Ad universas 
Orbis Ecclesias » novam ineundi in Brasilianae Reipublicae 
dioecesibus circumscriptionem, quandocumque id in Domino 
opportunum visum fuerit, atque suppleto, quatenus opus sit, 
quorumcumque in hac re interesse habentium vel habere 
praesumentium consensu, episcopales Sedes Belemensem de 

Para ac Mariannensem, quarum altera ad Boream, altera 
vero ad meridiem Brasilianae Keipublicae sita est, quaeque 
prae ceteris magis aptae et dignae visae sunt, ut ad archie- 
piscopalium Sedium dignitatem evehantur, in Metropolitanas 
erigere et constituere decrevit in eum, qui sequitur, modum. 

I. 

Primum itaque Beatitudo Sua utramque episcopalem 
Sedem Belemensem de Para atque Mariannensem, de Apo- 
stolicae potestatis plenitudine, a iure metropolitico archie- 
piscopalis Eoclesiae SSmi Salvatoris de Bahia atque archie- 
piscopalis Ecclesiae S. Sebastiani Fluminis Ianuarii respective 
exsolvit .atque eximit, easdemque sub eodem titulo, quem 
praeseferunt, iisdemque in conditionibus, quibus nunc sunt, 
ad archiepiscopalem dignitatem et honorem evehit atque 
erigit pro uno deinceps Archiepiscopo Belemensi de Para 
atque Mariannensi, atque ut ordo Canonicorum Templi maximi 
uniuscuiusque dioecesis Metropolitanus audiat, perpetuo con- 
stituit ac decernit. 



II. 

Deinde Archiepiscopis Belemensi de Para et Marian- 
nensi, post postulationem rite faciendam in Consistorio, eadem 
Beatitudo Sua usum pallii et Crucis ante se praeferendae, 
ex aliorum Episcoporum more atque ex Sacrorum Canonum 
praescripto, intra uniuscuiusque Archidioecesis limites, et non 
alibi omnino, concedit, itemque omnia archiepiscopalia insi- 

gnia, privilegia, honores et iura, quibus aliae archiepiscopales 
Ecclesiae per Brasiliam earumque Praesules quomodolibet, 
non tamen titulo oneroso seu ex induito aut privilegio par- 
ticulari, fruuntur, potiuntur et gaudent. 

III. 

Duabus hisce Archiepiscopalibus Sedibus, ut supra, con- 
stitutis, Sanctitas Sua in suffraganeas assignat et attribuit; 
Metropolitanae Ecclesiae Belemensi de Para Episcopales Sedes 
S. Ludovici de Maragnano, Amazonum et de Piauhy, quas 
in hunc finem a iure metropolitico archiepiscopalis Ecclesiae 
SSflii Salvatoris de Bahia subtrahit et eximit, ipsamque Santa- 
remsem Praelaturam, licet Nullius dioecesis, derogato proinde 
exemptionis seu immediatae subiectionis Apostolicae Sedi 
iuri, quo Santaremsis eadem Praelatura, utpote Nullius dioe- 
cesis, frui deberet; Mariannensi vero dioecesim Goyasensem, 
quam pariter a iure metropolitico eiusdem archiepiscopalis 
Ecclesiae SSmi Salvatoris de Bahia distrahit, et Sedes epi- 
scopales Adamantinam ac de Pouso Alegre, quas ab eccle- 
siastica provincia S. Sebastiani Fluminis Ianuarii dividit et 
separat. 



IV. 

Cum autem ad regendam cathedralem Ecclesiam Bele- 
mensem da Para fuerit nuper per Litteras Apostolicas in 
forma Brevis, die 23 Aprilis hoc anno datas, electus R. P. 
D. Iosephus Marcondes Homen de Mello, atque Mariannensis 

dioecesis a pluribus annis sit Episcopus R. P. D. Silverius 
Gomes Pimenta, mandavit eadem Sanctitas Sua ut iidem, 
in Archiepiscopos nunc constituti, Archidioeceses ipsis com- 
iliissas eodem iure in posterum regant, quo hactenus rexere, 
eosque ab expediendis Apostolicis Litteris sub plumbo vel 
sub anulo Piscatoris pro aucta dignitate absolvit et dispen- 
savit. 



y. 

Decrevit pariter Beatitudo Sua easdem Ecclesias Bele- 
mensem de Para et Mariannensem ad metropoliticam digni- 
tatem erectas taxari utramque seorsim in aureis florenis de 
Camera sexaginta sex cum tertia floreni parte, hasque taxas 
in libris Camerae Apostolicae de more describi. 



VI. 



Ad praemissa vero exsequenda eadem Beatitudo Sua 
deputare dignata est R. P. D. Iulium Tonti, Archiepiscopum 
tit. Ancyranum et in Brasiliana Republica Nuntium Apo- 
stolicum, cum facultatibus necessariis et opportunis etiam 
subdelegandi, ad effectum de quo agitur, quamcumque aliam 
personam in ecclesiastica dignitate constitutam, itemque defi- 
nitive pronuntiandi super quacumque oppositione in exse- 
cutionis actu quomodolibet oritura, iniuncta eidem obliga- 
tione ad Sacram hanc Congregationem, intra sex menses, 
transmittendi exsecutionis acta authentica forma exarata, ut 
in tabulario Sacrae huius Congregationis servari possint. 

VII. 

Demum Sanctitas Sua hisce de rebus praesens edi voluit 
Consistoriale Decretum, perinde valiturum ac si super iisdem 
Litterae Apostolicae sub plumbo vel sub anulo Piscatoris 
exspeditae fuissent, et decretum ipsum inter acta referri 
mandavit Sac. huius Congregationis Consistorialis. 

Datum Romae, hac die i Maii an. Domini mcmvi. 

Pro R. P. D. Secretario 
Ivlivs Grazioli 

S. C. Consistorialis et S. Collegii Substitutus. 



Digitized by ^ooQle 



109 — 



LITTERAE APOSTOLICAE 

QVIBVS VENERABILES DEI PAMVLAE 
THERESIA A S. AVGVSTINO, MARIA FRANCISCA A S. ALOISIO, 
MARIA A IESV CRVCIPIXO , MARIA A RESVRRECTIONE, 
EVPHRASIA AB IMMACVLATA CONCEPTIONE, GABRIELA HENRICA A IESV, 
THERESIA A SSMO CORDE MARIAE, MARIA GABRIELA A S. IGNATIO, 
IVLIA ALOISIA A IESV, MARIA HENRICA A PROVIDENTIA, 
MARIA A S. SPIRITV, MARIA A S. MARTHA, 

STEPHANA IO ANNA A S. PRANCISCO XAVERIO, CONSTANTIA MEVNIER, 
CATHARINA ET THERESIA SOIRON 
EX ORDINE CARMELITARVM EXCALCEATARVM 
BEATARVM NOMINE DECORANTVR. 



PIVS PP. X 

AD PERPETVAM REI MEMORIAM 



ullo sane tempore in Ecclesia Domini hero6s defuere, et 
hi non modo integrae aetatis viri, sed etiam mulieres, 
senes ac teneri usque infantes, qui atroces inter cruciatus 
mortem oppeterent, et de christiana fide testimonium exhi- 
berent. Neque solum in barbaris regionibus, ubi Evangelii prae- 
cones « a tenebris et umbra mortis » homines ad veritatem 



adducere conantur, verum apud excultissimos etiam populos et 
in opulentis civitatibus; nam infestus humanitatis osor ubique 
gentium odium contra Christi asseclas excitat atque movet. 

Ita duodevicesimo exeunte saeculo vel Parisii, divinis hurna- 
nisque cunctis permixtis, fecundo martyrum sanguine rubue- 
runt. Ibi enim iniuriae, libertatis nomine, in Ecclesiam illatae 
magis magisque in dies crevere, ac sub terroris regimine, 
sublata publica catholicae regionis dignitate, pollutisque Alta- 
ribus, tum Sacerdotes piaeque Virgines in claustris abditae, 
tum cives cuiuslibet ordinis, quos neque honestas, neque 
scientia iuvit, in vitae discrimen continenter sunt adducti ac 
misere necati. Inter famosae huius crudelitatis victimas mira- 
bili extiterunt exemplo sexdecim Moniales ex ordine Carme- 
litarum Excalceatarum, quae vi iam Coenobio Compendiensi 
exactae, cruenta morte suae in fide et religiosis votis constan- 
tiae, perinde ac si scelus admisissent, poenas Parisiis pepen- 
derunt. Venerabiles Dei famulae, quarum ultimum supplicium 
novum addidit Ecclesiae splendorem, ac notam iudicibus 
inussit nulla oblivione delendam, hae fuerunt: Theresia a 
S. Augustino, Maria Francisca a S. Aloisio, Maria a Iesu 
Crucifixo, Maria a Resurrectione, Euphrasia ab Immaculata 
Conceptione, Gabriela Henrica a Iesu, Theresia a SSmo Corde 
Mariae, Maria Gabriela a S. Ignatio , Iulia Aloisia a Iesu, 
Maria Henrica a Providentia, Maria a S. Spiritu, Maria a 
S. Martha, Stephana Ioanna a S. Francisco Xaverio, Constantia 
Meunier, et Catharina ac Theresia Soiron germanae sorores. 
Placet de iis aliquid meminisse, quo videantur singulae, 
quibus praeditae virtutibus insigne pro suo caelesti Sponso 
martyrium fecerint. Theresia a S. Augustino, in saeculo Magda- 
lena Claudia Lidoine, ortum Lutetiae Parisiorum habuit 
anno mdcclii, et adhuc adolescentula ad Carmelum vocata, 
vicesimo primo aetatis suae anno Religionem est ingressa. 

Haec tam incenso sacrificii caritatisque enituit studio, ut in 
Antistitam electa, se et Communitatem Deo pro impetranda 
inter Ecclesiam et Gallias pace consecraret, ac martyrii fla- 
graret desiderio. Mira in extremo supplicio apparuit eius 
virtus; nam omnes suas filias ad mortem excitare non destitit, 
usque dum ipsa gloriosa martyrum corona non fuerit redi- 
mita. Huic succedit Maria Anna Francisca a S. Aloisio e 
gente Brideau, quae anno mdcclxx, aetatis suae decimo octavo, 
religiosam vitam amplexa, adeo singulari silentii et solitu- 
dinis amore praestitit, ut difficiliora sibi demandata munera 
summa cum diligentia expleverit, ac mortem libentissime 
obierit. Par non erat alacritas ad vitam amittendam Mariae 
Annae Piedcourt Parisiensi, novem et septuaginta annos 
natae, quae inter Carmelitides Mariae a Iesu Crucifixo nomen 
assumpserat; sed tanta fuit eius in Deum pietas atque in 
homines caritas, ut naturae voce devicta, hilari vultu pati- 
bulum ascenderit et suavibus verbis carnifici pepercerit. Tan- 
dem ac prior aetatem egit Anna Maria Thouret, in claustris 
Maria a Resurrectione nuncupata, neque minorem ei iniecerat 
formidinem martyrium, sed magis Christi potuit amor, quo 
in Monasterio infirmis heroice praesto fuerat; immo a mili- 
tibus barbare e curru deiecta, maxime timuit, ne sororibus 
praemoriens, martyrii gloriam consequi non posset, Prae- 
claris animi ingeniique dotibus exornata Maria Claudia Brard, 
quae inter Carmelitides adlecta, sibi Euphrasiae ab Imma- 
culata Conceptione nomen indiderat, ad se abiiciendam est 
pro viribus adnisa ; propterea humilis et mitis omnibus admi- 
rantibus facta, mortem suae aetatis anno octavo et quinqua- 
gesimo libentissime excepit, ut suus propinquus ad bonam 

frugem revocaretur. Litteris pariter exculta et quidem poe- 
tris fuit Maria Francisca de Croissy, anno mdccxlv Parisiis 
orta, atque in religione Gabriela Henrica a Iesu vocata. 
A mundo penitus abhorrens, claustri vitam summo amore 
prosecuta, ac sanguinem pro Christo profundere cupiens, huius- 
modi sensus facile versibus exprimebat. Martyrii itaque nun- 
cium gaudio gestiens accepit, et gloriose ad superos evolavit. 
Septima accedit Theresia a SSffio Corde Mariae, in saeculo 
Maria Anna Hanisset, cui urbs Rhemensis patria fuit. Haec 
prudentia aliisque virtutibus, quibus Moniales excellere solent, 
elucens, duo et quinquaginta annos nata martyr occubuit. 
Fidelis regulae custodia una cum sanctitate, silentio et assi- 
dua cum Domino unione ita Mariam Gabrielam a S. Ignatio 
e familia Trezel illustrarunt, ut obrutus thesaurus vulgo 
nuncuparetur. Haec propinquis deprecantibus, ut iam e Mo- 
nasterio expulsa, domum reverteret, fortiter obstitit, atque 
a Domino impetravit, ut sibi natus nepos ad caelestia gaudia 
adhuc innocens duceretur. Spectatam in se victoriam retulit 
Rosa Chretien, quae iam consobrino Chretien de la Neuville 
data nuptum et paucos post annos marito viduata, ad Car- 
melum confugit, ubi Mariae Aloisiae a Iesu sibi nomen adsci- 
vit. Cum esset enim ardenti difficilique ingenio, tanta cura 
studioque suos mores emendavit, ut omnes ab ea modestiae 
sumerent exemplum. Sed nobiliorem palmam accepit quin- 
quagesimo tertio suae aetatis anno ; nam, quamvis supplicii 
cogitatione vehementer commoveretur, vitam tamen pro Do- 
mino animose profudit. Verecundia autem, praeclara Monialium 
virtus, in Anna Pelras apprime effulsit, quae anno mdcclx 
parentibus pietate egregiis orta, primum in Vincentianum 

Institutum cooptata fuit, in quo germana soror Antistitae 
munere fungebatur, ac deinde utpote periculis propter sin- 
gularem oris venustatem obnoxia, intra Carmeli clausura se 
recepit. Hic Mariae Henricae a Providentia sibi imposito 
nomine, infirmis adiuvandis inter a Caritate Sorores operam 
dedit, ac fortissimum contra tyrannos animum praebens, mar- 
tyrium insigne fecit. De Angelica Roussel, id est Maria a 
S. Spiritu, anno mdcclxviii, suae aetatis decimoquinto inter 
Carmelitides excepta, commemoranda est heroica patientia, 
qua licet ardentissima praedita indole, totius vitae atroces 
pertulit poenas, ita ut glorioso martyrio eumdem habuerit et 
patiendi et vivendi finem. Ac pariter de Maria Dufour, in 
religione Maria a S. Martha, satis erit mirum illud praestans 
virtutum recolere documentum, quibus uti prius in saeculo, 
sic postea, usque ab anno mdcclxxii, aetatis suae tricesimo 
primo, in communitate Compendiensi omnium sibi animos 
devinxit. In hac inclita mulierum cohorte decima tertia sequi- 
tur Elisabeth Verolot, cui vota nuncupanti Stephana Ioanna 
a S. Francisco Xaverio nomen fuit. Honesto loco nata, atque 
indole dulcis et festiva Carmelitidum vestem anno mdcclxxxvii, 
vigesimo tertio suae aetatis induit; sese ad religiosae vitae 
labores et molestias, ei ab Antistita oculis subiecta, libenter 
amplectenda paratam ostendit, atque nuncio mortis est sum- 
mopere laetata. Iunior inter has Maria Ioanna Meunier extitit, 
Constantia in monasterio dicta, quae lege iniuria lata quomi- 
nus Deo se votis obstringeret impedita, cum parentibus pro 
viribus conflixit, non modo ut libere in claustris relinque- 
retur, sed etiam ut una cum Antistita piisque sororibus se 

ad mortem pro Christo offerre posset, quam vero duodetri- 

8 

ginta annos nata libens oppetiit. Reliquum est, ut pauca 
dicamus de germanis sororibus Catharina ac Theresia Soiron 
quae, licet humilibus officiis in pia monasterii domo addictae, 
magno tamen fortique animo moniales aequarunt. Prima enim 
maior natu atque ob suam prudentiam ad ianuam custodien- 
dam delecta, Antistitam cum lacrimis obsecravit , ne se ab 
ipsa disiungi pateretur, atque ita sibi quoque sanguinem 
pro Christo effundere liceret: altera autem ob ipsius pulchri- 
tudinem a femina Principe de Lamballe ad servitia arcessita, 
renuit, et claustri paupertatem aulae deliciis praeponens, cum 
ceteris Carmelitidibus supplicium consociavit. Hae venerabiles 
Dei famulae, decus et ornamentum totius ordinis Deiparae 
Virgini a Monte Carmelo sacri, vel ab ineunte Galliarum 
perturbatione e Compediensi coenobio expulsae in exiguas 
manus decesserat, sive ad religiosa promissa, quantum liceret, 
implenda, sive ad pericula a fidelibus prudenter acriterque 
propulsanda; sed quum saevus ille furor in Christianum nomen 
cum maxime increvisset, mites et innoxiae Virgines mense 
Iunio anno mdccxciv comprehensae sunt atque in vincula 
coniectae. Quod eas summo affecit gaudio, nam iterum omnes 
simul congregatae, carcerem pro Monasterio habuerunt, ibique 
pietatis exercitationibus, quoad fieri potuit, operam navantes, 
sese invicem ad martyrium cohortabantur. Illinc vero haud 
multo post, iv idest Idus Iulias, repente Parisios traducuntur. 
Grave est dictu, quantum in longo itinere sanctae hae mu- 
lieres excruciarentur. Duris curribus superiectae, manibus ad 
tergum vinctis, circumdatae armatis ac plebis contumelias 
et irrisiones perferre coactae, hoc uno fruebantur solatio, 
quod Deo summas adhibentes preces, se ei in holocaustum 

, offerrent. Ubi autem ad principem Galliarum urbem perve- 
nerunt, denuo in horridum carcerem conduntur, novas et 
acerrimas molestias, famem nimirum, sitim, crassum foeti- 
dumque afirem, et quod gravius erat, nequam hominum socie- 
tatem perpessurae. Sed heroicas Carmeli filias neque animus 
neque vires defecerunt, quin immo diem xvn ante Kalendas 
Augustas , ipsarum supplicii praeludium , in honorem Nostrae 
Dominae Carmelitidis effusa laetitia celebrarunt, ita ut pro- 
fanis visae sint potius ad nuptias quam ad mortem se parare. 
Postridie eius diei in ius raptae sine testibus, sine defen- 
soribus praecipiti ac tumultuario iudicio capitis damnatae 
sunt, huic tantum culpae affines, quod suo instituto se fideles 
servaverint ac SSfiium Iesu Cor eximia coluerint religione. 
Qua edita sententia incredibile est quantum moniales oblecta- 
rentur, utpote quae martyrii coronam tandem essent adeptu- 
rae. Iter a tribunali ad supplicii locum triumphi crederes 
viam ; nam Carmelitides per mediam turbam, alto usas silen- 
tio, lactis iucundisque vultibus incedebant, Deo grates pro 
tanto beneficio cumulate persolventes. Ubi vero mortis pegma 
conspiciunt, suas voces, mox angelorum choreis commiscen- 
das, elatius emittunt, atque hymnum Paracletum invocantem 
maximo cum fervore canunt. Itaque renovatis tum sacri Baptis- 
matis tum religiosis votis, Theresia a S. Augustino antistita 
luculentum Machabaeorum exemplum imitata, omnibus pre- 
cibus exorat, ut ad animos morituris addendos securi caput 
ultima submittat. Atque ita delicati flores, omnigenas vir- 
tutes redolentes, singuli a tortore praeciduntur, et decoro 
effuso sanguine, uti efflagitavit Theresia, gratiam apud Altis- 
simum pro Galliis invenerunt. Paucos enim post dies eftre- 

nata illa caedis cupiditas sensim restincta fuit, et effluere 
desiit eruor quo nefarii cives nobilissimam regionem per bien- 
nium resperserant. 

Tanta martyrii fama longe lateque protinus pervulgata, 
propter caelestia signa nova luce refulsit. Quare eius caussa, 
iuridicis inquisitionibus feliciter absolutis, ad S. S. Rituum 
Congregationem delata est. A qua mature perpensis, ratisque 
habitis actis omnibus in ordinario ad has aedes Vaticanas 
conventu Kalendis Decembribus anno mdccccii celebrato, de 
eiusdem caussae introductione pertractatum fuit, quam xvn 
Kal. Ian. anni supradicti fel. me. Leo XIII Decessor Noster 
sua manu signavit. Praeterea nutu iussuque Nostro Apostolico 
actis confectis, aliisque quaestionibus rite solutis, signisque 
seu miraculis, quae ad earum Venerabilium Dei Famularum 
intercessionem a Deo patrata ferebantur, una cum martyrio 
et caussa martyrii ad trutinam de more revocatis, Nos per 
memoratae SS. Rituum Congregationis Decretum, die octavo 
Kal. Iulias superioris anni datum, memoriae Sancti Praecur- 
soris dicato, de martyrio eiusque caussa, necnon de signis seu 
miraculis martyrium ipsum illustrantibus constare rite decla- 
ravimus. Hoc unum tantum supererat inquirendum, ut VV. FF. 
NN. S. R. E. Cardinales praefatae Congregationi SS. Rituum 
praepositi rogarentur, num stante, ut superius dictum est, 
approbatione martyrii eiusque caussa, pluribus signis seu mira- 
culis a Deo illustrati et confirmati, tuto censerent procedi 
posse ad Beatorum honores eisdem Venerabilibus Dei Famu- 
labus decernendos. Quod dubium propositum fuit a Venerabili 
Fratre Nostro Vincentio S. R. E. Card. Vannutelli Episcopo 
Praenestino et caussae Relatore in generalibus Comitiis coram 

Nobis xvm Kal. Dec. elapsi eiusdem anni liabitis, omnesque 
qui aderant, tum Cardinales, tum SS. Rituum Congregationis 
consultores unanimi suffragio affirmative responderunt. Nos 
vero iterandas esse Deo preces censuimus, ut ad sententiam 
in tam gravi negotio ferendam caeleste auxilium Nobis com- ' 
pararemus. Denique vi Idus Decembr. superioris eiusdem anni, 
quo die Ecclesia Almae domus Lauretanae B. M. V. I. trans- 
lationem celebrat, Eucharistico Sacrificio libato, adstantibus 
dilecto Filio Nostro Aloisio Diacono Cardinali Tripepi SS. Ri- 
tuum Congregationis Pro-Praefecto, ac supradicto Ven. Fratre 
Nostro Vincentio S. R. E. Cardinali Vannutelli, necnon Ven. 
Fratre Diomede Panici Archiepiscopo Laodicensi, eiusdem 
Congregationis Secretario, ac Rev. Patre Alexandro Verde 
Fidei Promotore, tuto procedi posse decrevimus ad sollemnem - 
Venerabilium Dei Famularum, quas supra memoravimus, Bea- 
tificationem. Quae cum ita sint, Nos precibus Dilecti Filii 
Nostri Francisci Mariae Beniamini S. R. E. Card. Richard, 
Archiepiscopi Parisiensis, una cum VV. FF. Archiepiscopis 
et Episcopis Dioecesum ad quas pertinebant Praedictae Vene- 
rabiles Dei Famulae, nec non universae Carmelitarum Excal- 
ceatorum familiae permoti, Apostolica Auctoritate Nostra 
harum litterarum vi facultatem facimus, ut Venerabiles Dei 
Famulae Theresia a S. Augustino, Maria Francisca a S. Aloisio, 
Maria a Iesu Crucifixo, Maria a Resurrectione, Euphrasia ab 
Immaculata Conceptione, Gabriela Henrica a Iesu, Theresia 
a SSmo Corde Mariae , Maria Gabriela a S. Ignatio, Iulia 
Aloisia a Iesu, Maria Henrica a Providentia, Maria a S. Spi- 
ritu, Maria a S. Martha, Stephana Ioanna a S. Francisco 
Xaverio, Constantia Meunier ac germanae sorores Catharina 

et Theresia Soiron ex Ordine Carmelitarum Excalceatarum, 
Beatarum nomine in posterum nuncupentur, earumque Cor- 
pora et lipsana, seu reliquiae, non tamen in sollemnibus 
supplicationibus deferendae, publicae fidelium venerationi pro- 
ponantur, et sacris radiis Imagines decorentur. Insuper eadem 
Auctoritate Nostra concedimus, ut de illis recitetur Officium 
et Missa de Communi Virginum Martyrum cum orationibus 
propriis per Nos approbatis iuxta rubricas Missalis seu Bre- 
viari Romani. Huiusmodi vero officii recitationem Missaeque 
celebrationem fieri concedimus intra fines dumtaxat Dioece- 
sium Parisiensis et Bellovacensis, itemque omnibus in templis 
religiosarum domorum Fratrum necnon Sororum Ordinis B. M. 
V. a Monte Carmelo, qui Excalceati dicuntur, ab omnibus 
fidelibus ad horas Canonicas recitandas obstrictis, et quod 
ad Missas attinet, ab omnibus Sacerdotibus tum saecularibus 
tum regularibus ad Ecclesias, in quibus festum agitur, conve- 
nientibus, servato Decreto SS. Rituum Congregationis N. 5862 
Urbis et Orbis ix Decembris mdcccxcv. Demum concedimus, 
ut sollemnia Beatificationis Venerabilium Dei Famularum, 
quas supra recensuimus, supra dictis in templis celebren- 
tur, ad normam Decreti seu Instructionis SS. Rituum Con- 
gregationis die xvi Dec. mcmii de triduo intra annum a 
Beatificatione solemniter celebrando , quod quidem fieri 
praecipimus diebus legitima auctoritate definiendis intra 
annum postquam eadem sollemnia in Vaticana Basilica fue- 
rint celebrata. 

Non obstantibus Constitutionibus et Ordinationibus Apo- 
stolicis ac Decretis de non cultu editis ceterisque contrariis 
quibuscumque. Volumus autem ut harum Litterarum exem- 

piis etiam impressis, dummodo manu Secretarii dictae SS. Ri- 
tuum Congregationis subscripta sint, et sigillo Praefecti 
munita, eadem prorsus in disceptationibus etiam iudicia- 
libus fides habeatur, quae Nostrae voluntatis significationi 
hisce Litteris extensis haberetur. 

Datum Romae apud S. Petrum sub annulo Piscatoris 
die xiii Mai mdccccvi Pontificatus Nostri anno tertio. 

L. S. 

A. Cakd. MACCHI 

LITTERAE APOSTOLICAE 



QVIBVS 

\ 

VENERABILI DEI FAMVLO BONAVENTVRAE A BARCINONE 
BEATORVM CAELITVM HONORES DECERNVNTVR 



PIVS PP. X 

AD PERPETVAM REI MEMORIAM 



S alvator ac D. N. Iesus Christus, qui infirma mundi eligit, 
ut fortia quaeque confundat, saepe numero humili atque 
obscuro loco natos homines, nullis artibus, nulla eruditione, 
nulla eloquentia, nullo denique instructos humanae potentiae 
praesidio excitat, ad illustria facinora pro Ecclesiae suae bono 
et religionis incremento patranda. Inclyta Minorum Fratrum 
Familia, vertente saeculo decimo septimo, inscrutabilis huius 
Divinae Providentiae consilii mirabile exemplum prodidit, 
quum humilis illius laicus Venerabilis Dei Famulus Bona- 
ventura a Barcinone, non sine maximis contentionibus et 
laboribus tutum communire sodalibus suis asylum ad rigidius 
ac perfectius vivendi genus ineundum, atque etiam Sacrum 
in hac Alma Urbe Nostra Recessum fundare non dubitavit. 
Nimirum in eo apparuit quantae sit veritatis ac virtutis Summi 
illa Magistri promissio: qui sequitur me habebit lumen vitae; 
nam divina tantum spe fretus, et propositum sibi finem, omni- 

bus difficultatibus devictis, assequutus est feliciter, et innu- 
meros socios ad sanctitatis semitam decurrendam instruxit, 
et vitae suae actis universo Franciscali Ordini novum decus 
atque ornamentum addidit. 

Anno reparatae salutis mdcxx die Novembris mensis 
quarto et vicesimo, in oppidulo Riudoms prope Barcinonem, 
urbem Hispaniarum florentissimam, a MichaCde Gran et Catha- 
rina eius uxore natus, eodemque die lustralibus undis ablutus, 
Michagl Baptista nomen habuit. Parentes tenuis conditionis 
fuere, sed vitae integri, qui agrorum cultura sibi victum 
suisque comparabant. Accepta ab iis Christianae pietatis rudi- 
menta, vel a primis annis moribus suis, egregiae indolis puer, 
optime expressit; nugis enim atque oblectamentis aetatis illius 
propriis omnino abstinens ac solitudinis potius silentiique 
cupidus, innocentia, pudicitia et mira erga genitores obe- 
dientia floruit. Scholam non sine laude per breve tempus 
celebravit; nam crescentibus rei familiaris angustiis, illam 
deserere coactus, et magistro et condiscipulis magnum sui 
desiderium reliquit. Itaque custodiae gregis addictus, assiduae 
rerum divinarum commentationi vacavit, et saepe rusticas 
ante aras in Virginis Imagine defixus, devote flexis genibus 
orans, suavi illam matris nomine compellabat. Postquam 
prima vice ad S. Synaxim accessit, cum dilecto Iesu con- 
sociatus pius adolescens, ad uberiores efficiendos in virtute 
progressus curas omnes suas cogitationesque intendit, ideoque 
religiosas induere vestes, seque Deo totum mancipare sum- 
mopere cupiebat. Sed licet invito nuptias parabat pater, 
dictoque audiens Michafil, quam ille proposuerat puellam, 
duxit uxorem. At nuptiarum die laetum fugiens convivium. 

novus in templo sponsus manebat, Angelorum Dominam fer- 
vidis precibus flagitans, ut sibi suaeque vitae comiti virgi- 
nitatis florem intactum servaret. 0 praeclarum facinus et 
angelicae potius quam humanae naturae proprium! Michafil 
a sponsa tuendae puritatis promissionem obtinuit, et donec 
uxor vixit, videlicet sexdecim mensium spatio, sanctissimi 
coniuges, non sine Dei praesensione, promissis steterunt. 
Equidem morti proxima mulier, assidenti matri, se Michaeli 
sororem fuisse, non uxorem, et purum illibatumque Deo 
corpus reddere fatebatur. 

Mortua uxore, atque impetrato tandem genitoris con- 
sensu, S. Francisci Assisiensis habitum postulavit; sed Pro- 
vincialem loci patrem diu reluctantem expertus est, qui 
denique humilitate ac virtutum Michaglis fama motus, illum 
diuturni voti compotem reddidit. Anno mdcxxxx, aetatis suae 
decimo nono, die mensis Iulii decimo quarto, quo S. Bona- 
venturae Doctoris festum agitur, in Coenobio S. Michaelis 
oppidi Escornalbon asperum Fratrum Minorum sagum, caele- 
stiali laetitia profusus, assumpsit, et Michaglis nomen in illud 
auspicatissimum Bonaventurae commutavit. Vix tirocinium 
posuerat, iamque in ipso vitae claustralis exordio, Christianae 
perfectionis formam apprime referre visus est. Religiosae disci- 
plinae observantissimus, ne in minimis quidem illi unquam 
defuit, et paupertatem, castimoniam, humilitatem ac virtutes 
omnes servantem munientemque obedientiam, singulari pror- 
sus studio est prosequutus. Paupertatem ita dilexit ut in 
victu cultuque vilissima quaeque semper requireret, vestibus 
uteretur obsoletis, munera infima libens impleret et cellam 
inhabitaret angustiorem. Simplicitatem et candorem cum poe- 

nitentia coniungens, innocens corpus ieiuniis, flagellis, vigi- 
liisqne compescuit. Ad obedientiam quod attinet mandata 
praepositorum adamussim servavit, et nullam unquam parendi 
moram interposuit: tandem in unaquaque virtute ita enituit, 
ac si ceteris posthabitis, illam unam viribus totis solummodo 
excoluisset. Ex eo factum est, ut a tironibus non modo, sed 
etiam a provectioribus sodalibus absolutissimum Seraphicae 
vitae exemplar sit habitus. 

Tirocinii anno rite confecto sollemnia vota nuncupavit, 
atque inter Ordinis laicos cooptatus est. Continuo Morae, 
Tarassiae ad S. Agnetis atque in illis Catalauniae regularis 
provinciae Coenobiis in quibus moram duxit, Venerabilis Dei 
Servus Bonaventura vitae sanctimonia admirationem sibi 
omnium conciliavit, accedentibus etiam caelestibus signis. 
Nam cum ipsi conrogandae stipis cura fuit concredita, per 
compita et finitima loca pedetentim incedens, patientiae et 
Christianae charitati3 documenta dedit miranda. Sollertia 
maxima et flexanimis verbis perditos homines ac dissolutas 
foeminas e vitiorum coeno revocare nitebatur, aegrotos et 
pauperes humanis officiis recreabat, alebat. Puerum iam fere 
animam agentem, obstupescente medico, a suffocationis pe- 
riculo liberavit. 

Saepe dum coqui munus obiret, paratas dapes aut ignis 
absumpsit, aut rapuere feles, aut ipse egenis imprudens distri- 
buit, et nihilominus statis horis suavioribus cibis mensa fra- 
trum redundavit. Saepe in extasim coram populo rapiebatur 
procul a terra, et licet in ipsum, ira aestuans christiani 
nominis osor, interdum noctu diris cruciatibus et multo ver- 
bere saeviret, Omnipotens Deus, qui iam Venerabilem Dei 

Servum ad maiora vocabat, humilem eundem laicum dele- 
gerat, in quo abundantioris gratiae suas divitias ostenderet. 
Quare ab omnibus Frater Sanctus appellari publice coepit, 
et cum divino spiritu afflatus Romam adeundi veniam a 
superioribus, id aegre ferentibus, impetravit, magna christiani 
populi discessum morantis turba ad portum usque Barcino- 
nensis urbis Bonaventurae est comitata. Sed ille tenax pro- 
positi, nec fletu fidelium nec terrae natalis charitate per- 
motus, navim conscendit, et post varia procellosae naviga- 
tionis pericula et piratarum incursionem in nomine Domini 
reiectam Genuam appulit. Inde regulae statutis obsequens, 
etsi adulta hyeme altis terra rigeret pruinis, longum Romam 
versus iter pedes emensus est, et primum Sanctam Laure- 
tanam domum invisit, dein Assisium, qua in urbe, dum loca 
S. Francisci vita et miraculis clara summa devotione lustrat, 
quod iamdiu coeperat consilium caelesti signo acceptum 
superis esse persensit. Nam dum noctu ad S. Damiani, coram 
SSma Eucharistia, orans advigilat, audivit vocem de coelo 
dicentem: « I Romam laetatum domum meam ». Et sane 
Ven. Dei Famulus Bonaventura a Barcinone salutare illud 
propositum animo moliebatur instituendi in Romana Pro- 
vincia Sacrum pro religiosis viris sui Ordinis Recessum, in 
quo iidem rigidiori ratione Seraphici Patris legem servantes, 
suae proximorumque saluti atque aedificationi uberius con- 
sulere possent; eundemque ad finem ex Hispania ad hanc 
Almam Urbem ipse properabat. 

Vix Romam pervenit anno mdclix ianitor in Conventu 
S. Isidori positus, in humili officio tanta ac tam singulari 
virtutum praestantia enituit, ut non modo penes confratres, 

verum etiam penes Romanos omnis conditionis cives magnam 
sanctimoniae famam adeptus fuerit. Verum ubi primum insti- 
tuendi Recessum consilium patefecit, innumerae continuo 
ortae difficultates, ipsis regularibus superioribus mirantibus, 
quod laicus Hispanus, qui vix litteras calleret, italicae linguae 
ignarus atque omni prorsus eruditione destitutus, tam arduum 
opus aggredi praesumeret. Sed destinatus Dei Servus, in Eo 
tantum sperans qui humiles corde exaltat, adversa cuncta 
patientia constantiaque vicit. Cardinalis enim Barberinius, 
Franciscalis Ordinis Protector, Bonaventurae votis annuens, 
illum ad pedes Alexandri PP. VII rec. memoriae Praede- 
cessoris Nostri adduxit, qui in obscuro laico Dei spiritum 
agnoscens, Sacri Recessus institutionem probavit, illiusque 
regulas et statuta ab eodem Dei Servo exarata, Apostolicis 
Litteris quorum initium « Ecclesiae Catholicae regimini » die 
xxx mensis Augusti anno mdclxii datis, suprema auctoritate 
interposita, sanxit. 

Idcirco Recessui Sacro inchoando adsignatus fuit Con- 
ventus S. Mariae a Gratiis oppidi Ponticelli in Sabina, mon- 
tanus ac silvester, sed aptus solitudini ac poenitentiae locus. 
Plures sine mora religiosi viri Franciscales illuc ad umbra- 
tilem vitam, in assidua oratione, ieiunio, et carnis afflicta- 
tionibus ducendam confluerunt , quibus gratum admodum 
fuisset, si sanctus institutor ac legifer Recessus ipsius regi- 
men obtineret. Sed renuit humilis laicus praeesse sacerdo- 
tibus, atque utpote coquus sodalibus suis maluit inservire, 
donec a Cardinali Protectore, sub sanctae obedientiae vinculo 
adstrictus, Custodis munus licet invitus assumpsit. Qua pru- 
dentia commissum officium implerit, qua charitate, qua sol- 

lertia in timore Dei et virtutum omnium exercitatione, suis 
potissimum exemplis, sodales confirmaverit, ex eo facile comici 
potest, quod recurrentibus impedimentis ac difficultatibus feli- 
citer superatis, primum Montorii, dein Variae in agro Tibur- 
tino duae aliae sacri recessus domus brevi apertae fuerint. 
His Venerabilis Dei Servus modo uti Custos praefuit, modo 
uti Commissarius Visitator advigilavit, modo omni abdicata 
dignitate, dimissis in officiis ianitoris, coqui vel olitoris inser- 
viit. Interea sanctitatis illius fama percrebuit in dies tamquam 
prodigium factus multis: quocumque incederet, dimissus et 
pedes, laeto populorum concursu excipiebatur: inter finitimas 
gentes veteres simultates iam ad caedem prorumpentes, quasi 
e Coelo delapsus angelus, adspectu suo tantum composuit; 
omnesque eum optimum tamquam parentem ducebant san- 
ctumque appellabant, mutationis enim cordium et prophetiae 
dono divinitus pollebat. 

Anno Iubilaei mdclxxv et Romae, in hoc Orbis Catholici 
centro, pia Sacri Recessus domus condita fuit. Nam Cardi- 
nalis Barberinius, ab eodem Venerabili Deo Famulo a certae 
mortis discrimine liberatus, illi locum in Urbe ubi Conven- 
tum aedificaret quaerenti, penes veteres Caesarum Palatii 
ruinas solitarium ac praeruptum, spinis et dumetis refertum 
agri modum donavit. Nulla mora, benefactorum tantum elee- 
mosynis fretus, perarduam ille operam inchoat, et quamvis 
paupertatis voti observantissimus ne obolum quidem possi- 
deret, tamen operarii fabricae addicti ne uno quidem die 
pacta mercede caruerunt. Ipse Bonaventura, permixtus aliis 
laicis, saxa et latera congerens, structores adiuvabat, et post 
plurimos per quinquennii spatium exantlatos labores, Coe- 

nobio et continenti templo ad finem adductis, quod templum 
Deo in honorem S. Bonaventurae Ecclesiae Doctoris sacrum 
esse voluit, Venerabilis Dei Servus tum novi Conventus 
Custos, cum universi Recessus moderator et praepositus est 
Apostolica Auctoritate renuntiatus. Verum etsi iure ac merito 
supremus esset sacri Recessus praeses, vilia tamen officia 
nusquam detrectavit, immo sese in illis versari maxime in 
deliciis habuit. Itaque dum Recessus coenobia ex demandato 
sibi officio lustrat diligentissime, nunc Variae, nunc Montorii, 
nunc in Conventu S. Mariae Gratiarum vel mensae confra- 
trum consulit, vel stipem pro iis, sarcinis onustus, quaeritat, 
vel infirmis suavibus fraternae charitatis officiis ministrat. 
At Romae non modo populares, sed viri Principes, Praesules 
et Sanctae Romanae Ecclesiae etiam Cardinales certatim ad 
S. Bonaventurae Conventum Dei Famulum allocuturi con- 
fluebant, nemo non recreatus abibat, minime deficientibus pro- 
digiis, cum humana subsidia deficerent. Divino enim lumine 
illustratus cum viris doctissimis de theologicis disceptatio- 
nibus indoctus disseruit, et Patris Assisiensis indolem suavis- 
simam referens, nudo simplicique dicendi genere animorum 
motus et lacrimas ciebat. Romanis quoque Pontificibus Ale- 
xandro VII, Clementi IX ac X atque Innocentio XI Prae- 
decessoribus Nostris rec. mem. acceptissimus fuit, qui humilis 
laici coeptis annuentes, Sacrum auctoritate sua Recessum 
firmarunt, eleemosynis sospitarunt, indulgentiis ac spiritua- 
libus gratiis auxere. 

At sanctus Fundator dissolvi cupiens et cum Christo 
esse, hilari vultu in paradisum, in paradisum repetens, adesse 
sibi finem persentiebat. Mors autem fuit vitae tam sancte 

actae plane consentanea. Nam febri correptus, etsi medici 
eum morti proximum minime subolerent, tamen se triduo 
moriturum nunciavit, et revera die undecima mensis Septem- 
bris anno mdci.xxxiv, aetatis suae sexagesimo quarto, Eccle- 
siae Sacramentis rite munitus, benedictis confratribus suis 
circa lectum adstantibus, placidissimo exitu mortale aevum 
cum immortali commutavit. Quoniam vero in memoria aeterna 
erit iu8tu8, corpus quidem conditum sepulchro est non sine 
tumultu Romanorum civium, sancti viri vultum postrema 
vice invisentium: virtutum vero famam consequentes etiam 
aetates exceperunt; nam Sacri Recessus opus, ab ipso Vene- 
rabili Dei Servo tam strenue propugnatum, uberiora semper 
in Franciscalis familiae bonum incrementa suscepit; et sur- 
gens adhuc medias inter veteris urbis ruinas in Palatino 
clivo Recessus, a S. Bonaventura nuncupato, quasi testimo- 
nium christianae humilitatis super ethnicum fastum victo- 
riam referentis, pluribus in posterum sanctissimis viris tuta 
fuit sedes, ac potissimum Leonardi a Portu Mauritio apo- 
stolatu praefulsit. 

Itaque, etsi serius propter publicarum rerum in Hispania 
conversionem, de Bonaventurae fama sanctitatis et prodigiis 
penes SS. Rituum Congregationem causa agitari coepta est, 
et iuridicis probationibus rite confectis, virtutes illius heroi- 
cum attigisse culmen rec. mem. Pius PP. VI Praedecessor 
Noster decreto edixit xviii kal. Septembres anno mdcclxxv 
dato. Inita deinde actio est de miraculis quae eo deprecante 
divinitus patrata ferebantur, omnibusque de iure absolutis, 
Nos Ipsi per decretum diei vicesimi quarti mensis Aprilis 
nuper elapsi super duobus miraculis Apostolica Auctoritate 

constare sanximns. Cum autem de virtutibus ac duobus mi- 
raculis iam esset iudicium prolatum, unum supererat inqui- 
rendum, nimirum ut VV. FF. NN. S. R. E. Cardinales 
Congregationi SS. Rituum praepositi interrogarentur, an 
Beatorum Coelitum honores Venerabili Dei Famulo Bona- 
venturae a Barcinone tuto decerni possent. Hoc praestitit 
Dilectus Filius Noster Dominicus S. R. E. Cardinalis Fer- 
rata, causae Relator, in generali conventu coram Nobis in 
Vaticanis Aedibus octavo Kal. Maii labentis anni habito, 
omnesque tum praedicti Cardinales, cum qui aderant Patres 
Consultores unanimi suffragio affirmative responderunt. Nos 
vero ab aperienda mente Nostra supersedimus, rati exorari 
Deum oportere ante edendum supremum in re tam gravi 
iudicium. Quod cum impense fecissemus, tandem Dominica 
tertia post Pascha huius anni, Eucharistico litato Sacrificio, 
accitis adstantibusque Aloisio S. R. E. Cardinali Tripepi 
S. Rituum Congregationi Pro-Praefecto et Dominico S. R. E. 
Cardinali Ferrata, causae Relatore, una cum Venerabili Fratre 
Diomede Panici Archiepiscopo titulari Laodicen., eiusdem 
S. Congregationis Secretario ac Rev. Patre Alexandro Verde, 
Sacrae Fidei Promotore, sollemni decreto sanximus tuto 
procedi posse ad Venerabilis Servi Dei Bonaventurae a Bar- 
cinone laici professi Ordinis Minorum S. Francisci et con- 
ditoris sacri Recessus S. Bonaventurae Almae huius Urbis 
sollemnem Beatificationem. 

Quae cum ita sint, universi Ordinis Minorum S. Francisci 
supplicationibus permoti, Auctoritate Nostra Apostolica, harum 
Litterarum vi, facultatem facimus, ut Venerabilis Dei Servus 
Bonaventura a Barcinone, eiusdem Ordinis laicus professus, 

9 



Digitized by ^ooQle 




— 130 — 

nomine Beati in posterum nuncupetur, eiusque Corpus et 
lypsana, seu relliquiae, non tamen in sollemnibus supplicatio- 
nibus deferendae, publicae fidelium venerationi proponantur 
atque imagines radiis decorentur. Praeterea eadem Aucto- 
ritate Nostra Apostolica concedimus, ut de illo recitetur 
officium et Missa singulis annis de communi Confessorum 
poq Pontificum, cum orationibus propriis per Nos approbatis 
iuxta rubricas Missalis et Breviarii Romani. Hanc vero Officii 
recitationem Missaeque celebrationem fieri dumtaxat conce- 
dimus, in hac Alma Urbe Nostra eiusque districtu, et in 
civitate ac Dioecesi Barcinonensi, nec non in templis omnibus 
et oratoriis, quibus ubique terrarum utitur Ordo Minorum, 
ab omnibus fidelibus tam saecularibus, quam regularibus qui 
horas canonicas recitare teneantur, et quod ad Missas attinet, 
ab omnibus Sacerdotibus saecularibus sive regularibus ad 
Ecclesias in quibus festum agitur confluentibus, servato 
Decreto SS. Rituum Congregationis N. 8862 Urbis et Orbis 
ix Decembris mdcccxcv. Denique concedimus, ut sollemnia 
Beatificationis Venerabilis Dei Famuli Bonaventurae a Bar- 
cinone in templis supradictis celebrentur ad normam seu 
instructionem SS. Rituum Congregationis die xvi Decem- 
bris mcmii de Triduo intra annum a Beatificatione sollemniter 
celebrando, quod quidem fieri praecipimus die per Ordina- 
rium designanda intra annum postquam eadem sollemnia in 
Basilica Vaticana celebrata fuerint. Non obstantibus Consti- 
tutionibus et Ordinationibus Apostolicis ac Decretis de non 
cultu editis, ceterisque contrariis quibuscumque. 

Denique volumus, ut harum Litterarum exemplis, etiam 
impressis, dummodo manu Secretarii praefatae Rituum Con- 

gregationis subscripta sint et sigillo Praefecti munita, eadem 
prorsus fides in disceptationibus iudicialibus habeatur, quae 
Nostrae voluntatis significationi hisce Litteris ostensis habe- 
retur. 

Datum Romae apud S. Petrum sub annulo Piscatoris, 
die xxi Maii mdccccvi, Pontificatus Nostri anno tertio. 

A. Card. MACCHI 

EPISTOLA 



DILECTO FILIO 

PRAESIDI CONVENTVS GENERALIS 
ADIVTORVM SODALITATIS SALESIANAE 

MEDIOLANVM 



PIVS PP. X 

DILECTE FILI 

SALVTEM ET APOSTOLICAM BENEDICTIONEM 



IgSfHiuotquot ex universis terrarum oris illustri censentur 
Hg nomine adiutorum rei Salesianae, valde equidem 
grate novimus conventum Mediolani esse acturos, de pro- 
vehenda tum piae Sodalitatis tum sacri civilisque cultus 
opera sollicitos. Quam multis et quam libenter eiusmodi 
congressiones complectamur votis, admonet sane vos supe- 
riorum coetuum memoria, perspicueque declarat sive Nostra 
in Salesianos non intermissa unquam voluntas, sive earum 
enarratio rerum, de quibus conferre in coetu consilia prae- 
scripsistis. Etenim significata Nobis argumenta conventus 
gravitate praestare omnia, et communi commendari gratia 
reperimus: ut ecce conferendas in iuventutis commodum 
curas, sive litteris addicta illa sit, sive incumbat labori; 
impertienda populo, tum ad corpus tum ad animum suble- 

vandum, auxilia; comparanda iis, qui e patria migrarint, 
omne genus adiumenta; suppeditandum demum ethnicis 
fidei catholicae atque adeo humanitatis lumen. Quod coetus 
studia in hisce collocare constitutum sit, magnopere gra- 
tulamur, laudemque auctoribus damus quum quia utilia 
Sodalitio parant, tum quia opportuna et congruentia tem- 
pori spectant. Summo deinde desiderio eventus uberrimi 
congressionem prosequimur, nihilque interea dubitamus, 
quin frequentia sodalium et alacritas expectationi Nostrae 
respondeant. Quae autem consulenda vobis aut providenda 
in congressu erunt, iis benignitas Dei propitia et volens 
adspiret, donetque abunde munera caelestia. Horum vero 
auspex Nostrique animi testis Apostolica Benedictio sit, 
quam tibi atque e coetu singulis peramanter in Domino 
impertimus. 

Datum Romae apud S. Petrum, die xxn Maii anno 
mdccccvi, Pontificatus Nostri tertio. 

PIVS PP. X 

EPISTOLA 

DILECTO FILIO 

LACOBO MARIAE L. MONSABR& 

SACERDOTI DOMINICIANO 

piys pp. x 

DILECTE FILI 

SALVTEM ET APOSTOLICAM BENEDICTIONEM 

RR9u quidem non cessas Dei gloriam animarumque salu- 
I||jp| tem promovere scribendo, id quod egregie diu prae- 
stitisti concionando, dum per aetatem viresque licuit. Novum 
enim profers praeclarae tuae sollertiae pietatisque munus, 
librum qui La Triere inscribitur; quem humanissime ad 
Nos mittens cum plena fidei studiique epistola, impense 
rogas ut tibi, dena iam lustra complenti postquam reli- 
giosum institutum professus es, atque ad humanum exi- 
tum properanti, divinam bene precando conciliemus opem. 
Nos vero primum de oblato volumine gratum testamur 
erga te animum: eo magis quod rem tractasti, semper 
quidem opportunam, at hodie maxime, quum tanta est 
privatim ac publice divinae exorandae benignitatis neces- 
sitas; tractasti autem quemadmodum tua et doctrina et 

arte dignum erat. Tum omnia tibi a Deo cupimus: opta- 
musque ut annos praeterea multos incolumis pergas augere 
stilo, ut facis, tua in Ecclesiam promerita. Quam v£ro tu 
expetis, auspicem caelestium munerum, Apostolicam Bene- 
dictionem, Nos tibi, dilecte Fili, effusa caritate impertimus. 

Datum Romae apud S. Petrum die xxiv Maii anno mil- 
lesimo nongentesimo sexto, Pontificatus Nostri tertio. 

PIYS PP. X 

DE SACRIS CONGREGATIONIBVS 
SUPER DISCIPLINA REGVLARI 
ET DE STATV REGVLARIVM ORDINVM 
EXTINGVENDIS 



PIVS PP. X 

MOT V PROPRIO 



S icrae Congregationi super negotiis Episcoporum et 
Regularium providentissime constitutae duplicem aliam 
Romani Pontifices Decessores Nostri, congruenter necessi- 
tatibus temporum, adiecerunt. Nam Innocentius XII, ad 
tuendam in religiosis Italiae familiis sancti instituti integri- 
tatem, die xviii Iulii an. mdcxcv Const. Sanctissimus, Congre- 
gationem instituit super Disciplina Regulari; quae quidem 
Congregatio, praeter propriam provinciam, conservandi sci- 
licet inviolatam in Italia disciplinam religiosorum Ordinum 
internam, propositum habuit, opportuna Summo Pontifici con- 
silia suggerere quae ad fovendam et reparandam eam ipsam 
disciplinam etiam extra Italiam pertinerent. Pius autem IX 
fel. rec. Congregationem de Statu Regularium Ordinum , quam 
ab Innocentio X fundatam Innocentius XII sustulerat, decreto 
die vn Septembris an. mdcccxlvi edito tamquam extraordi- 
nariam restituit, eiusque hoc voluit esse munus, quod me- 

moratae modo Congregationis partim fuerat, disciplinam in 
religiosis Ordinibus per universam Ecclesiam instaurare no- 
visque fovere decretis. 

At vero, mutatis hodie adiunctis rerum ac temporum, 
iam non satis esse causae videtur, cur hae duae Congrega- 
tiones a Congregatione Episcoporum et Regularium distinctae 
permaneant; multum esse, cur ipsae cum illa coalescant, 
nempe ut religiosorum negotia melius et facilius, servato 
rerum ordine ac similitudine, expediantur. Eo magis, quod 
Congregatio super Disciplina regulari iamdiu communi utitur 
Cardinali Praefecto, et communis cum Congregatione Episco- 
porum et Regularium est utriusque Secretarius: Congre- 
gatio autem de Statu Regularium Ordinum munus sibi 
demandatum iam magna ex parte ad exitum feliciter adduxit. 
Itaque hisce omnibus mature perpensis, Nos Motu proprio 
Congregationem tum super Disciplina Regulari tum de Statu 
Regularium Ordinum penitus abolemus, abolitasque esse 
declaramus, ac facultates ipsarum omnes in Sacram Congre- 
gationem Episcoporum et Regularium perpetuo transferimus. 
Quod autem his litteris decretum est, ratum firmumque 
auctoritate Nostra Apostolica iubemus esse, contrariis qui- 
busvis minime obstantibus. 

Datum Romae apud S. Petrum die xxvi Maii anno mdccccvi, 
Pontificatus Nostri tertio. 

PIVS PP. X 

EPISTOLA 



, VENERABILIBVS FRATRIBVS 

IYLIANO ARCHIEPISCOPO PORTVS PRINCIPIS 
CETERISQYE EPISCOPIS 
PROVINCIAE ECCLESIASTICAE HAITIANAE 

PORTVM PRINCIPEM 



PIYS PP. X 

VENERABILES FRATRES 
SALVTEM ET APOSTOLICAM BENEDICTIONEM 



x provinciali HaYtiano coetu, quem nuper celebrastis, 
haud mediocrem hausimus iucunditatem. Prior enim 
episcoporum conventus in istis regionibus coactus est post 
ecclesiasticam hierarchiam rite constitutam. Qua ex re arctior 
caritas vestra erga Komanum Pontificatum evasit ac simul 
vehementius studium exarsit, quo vos, tamquam excubiae 
in statione unicuique adsignata vigilantes, acrius attentiusque 
contulistis rationes quae in gregis vestri tutelam condu- 
cerent. Hos itaque labores laetamur ac Deo omnium bono- 
rum auctori porrigimus vota ut quae congressi, christianae 
plebis utilitate, statuitis, eadem re ipsa fortes industriique 
in dioecesibus vestris singillatim praestetis. Interea vero, 

testem effusae benevolentiae Nostrae, Benedictionem Apo- 
stolicam peramanter impertittius. 

Datum Romae apud S. Petrum, die xxx Maii anno mdccccvi, 
Pontificatus Nostri tertio. 

PIVS PP. X 

EPISTOLA 



VENERABILI FRATRI 
IOSEPHO MARIAE EPISCOPO ZAMORENSI 
IN AMERICA SEPTENTRIONALI 



PIVS PP. X 

VENERABILIS FRATER 

SALVTEM ET APOSTOLICAM BENEDICTIONEM 




icaturum te nuntiasti in conventum agricolas, ut eorum 
rationibus, religione duce, deliberando prospiceres. 
Probari scito Nobis hoc tuum consilium, omninoque videri 
dignum Episcopo, qui, quid requirant tempora, probe norit. 
Nam in tanta rei oeconomicae agitatione quae operarios 
homines maxime sollicitat, admodum sacri pastoris est, dare 
operam ut ii concitatorum fallacias caveant, et iurium suo- 
rum defensionem ad normam religionis, quae optima est 
iustitiae custos, exigant. Interea rogamus Deum, consilian- 
tibus vobis adesse velit; atque auspicem caelestium munerum 
et benevolentiae Nostrae testem, tibi, Venerabilis Frater, eisque 
omnibus, qui conventuri tecum sunt, Apostolicam Benedi- 
ctionem peramanter in Domino impertimus. 

Datum Romae apud S. Petrum die x Iulii anno mdccccvi, 
Pontificatus Nostri tertio. 



PIVS PP. X 

DE RELIGIOSORVM SODALITATIBVS 
NISI CONSVLTA APOSTOLICA SEDE 
NON INSTITVENDIS 



PIVS PP. X 

MOT V PROPRIO 



ei providentis benignitatem, opportune Ecclesiae tem- 
poribus subvenientem, cum alia multa ostendunt, tum 
hoc praeclare, quod veteribus religiosorum Ordinibus ob con- 
versionem publicarum rerum dispersis afflictisque, nova insti- 
tuta accessere, quae, professionem religiosae vitae retinendo, 
ingravescentibus christiani populi necessitatibus multipliciter 
deserviunt. Illas hoc loco, ut apparet, utriusque sexus Fami- 
lias dicimus, proprio et titulo et habitu distinctas easdemque 
solo simplicium votorum aut nullo id genus vinculo adstrictas, 
quarum sodales, licet in plures distributi domos, eisdem tamen 
legibus ac sub uno summo praeside omnes vivunt, eo pro- 
posito, ut perfectionem virtutis ipsi assequantur, seque proxi- 
morum caus& in variis religionis aut misericordiae operibus 
exerceant. Profecto sodalitatum istiusmodi, tam bene de 
Ecclesia deque ipsa civili societate merentium, sperandum 
est, numquam defuturam copiam : hodieque libet agnoscere, 
usque adeo eas increbuisse, ut nullum videatur esse mini- 
strandae caritatis christianae genus, quod illae reliquum fece- 

rint. Yerumtamen, quae est humanae conditionis infirmitas, 
ex ipsa ista talium sodalitatum frequentia, nisi temperatio 
aliqua iuris. accesserit, fieri non potest quin aliquando sacrae 
disciplinae perturbatio quaedam oriatur et confusio. Itaque 
ad hoc avertendum incommodum plura iam Apostolica Sedes 
edixit; nominatimque cavit, ne ibi sodalitas nova conderetur, 
ubi per alias iam conditas necessitatibus loci satis consultum 
esset ; neve ulla usquam sineretur institui, quae aut reddi- 
tibus careret, ad sodalium victum necessariis, aut quidquam 
minus decorum in titulo, in habitu, in opere exercendo prae 
se ferret. Praeterea Sacrum Consilium Episcoporum et Regu- 
larium negotiis praepositum nonnulla praescripsit antea, ser- 
vanda, quam hae sodalitates earumque constitutiones appro- 
batione aut laude Sedis Apostolicae honestarentur. At vero 
experimentis compertum est, nondum per has praescriptiones 
satis esse provisum, ne sodalitates ab suis exordiis in eo 
statu collocentur, unde postea, quum Apostolicae Sedis com- 
probatio erit assequenda, debeant magno saepe cum detri- 
mento recedere. Quare, de eiusdem Sacri Consilii sententia, 
haec Nos quae infra scripta sunt, motu proprio statuimus: 

I. Nullus Episcopus aut cuiusvis loci Ordinarius, nisi 
habita Apostolicae Sedis per litteras licentia, novam alteru- 
trius sexus sodalitatem condat aut in sua dioecesi condi 
permittat. 

II. Ordinarius, huius licentiae impetrandae gratia, Sacrum 
Consilium Episcoporum et Regularium negotiis praepositum 
adeat per libellum supplicem, quo haec docebit : quis qua- 
lisque sit novae sodalitatis auctor, et qua is causa ad eam 
instituendam ducatur; quibus verbis conceptum sit sodali- 

tatis condendae nomen seu titulus; quae sit forma, color, 
materia, partes habitus a 'novitiis et ! professis gestandi ; quot 
et quaenam sibi opera sodalitas assumptura sit ; quibus opibus 
tuitio eiusdem contineatur ; an similia in dioecesi sint insti- 
tuta, et quibus illa operibus insistant. 

III. Accepta Sacri Consilii venia, nihil iam obstabit, quo- 
minus Ordinarius novam sodalitatem instituat aut institui 
permittat, eo tamen titulo, habitu, proposito ceterisque rebus 
ab ipso Sacro Consilio recognitis, probatis designatisve: quae 
numquam deinceps, nisi eodem consentiente, immutari licebit. 

IV. Conditae sodalitatis constitutiones Ordinarius reco- 
gnoscat: verum ne prius approbet, quam eas ad normam 
eorum, quae Sacrum Consilium in hac causa decrevit, exi- 
gendas curaverit. 

V. Instituta sodalitas, quamvis decursu' temporis in plures 
dioeceses diffusa, usque tamen dum pontificiae approbationis 
aut laudis testimonio caruerit, Ordinariorum iurisdictioni 
subiaceat, ut Decessoris Nostri Constitutione « Conditae » 
sancitum est. 

Quae vero per has litteras decreta sunt, ea Nos rata et 
firma esse volumus, contrariis quibusvis minime obstantibus. 

Datum Romae apud S. Petrum die xvi Iulii anno mcmvi, 
Pontificatus Nostri tertio. 

PIVS PP. X 

DECRETVM 



DE EXPONENDIS TRIENNALI RENVNTIATIONE 
A MODERATORIBVS INSTITVTORVM 
VOTA SIMPLICIA PROPITENTIVM 



Wa approbandis seu commendandis novis Institutis voto- 
wJB rum simplicium iampridem praescribi consuevit ut a 
moderatoribus seu moderatricibus generalibus tertio quoque 
anno ad S. Sedem Apostolicam transmittatur relatio de statu 
personali, disciplinari, materiali et oeconomico propriae 
cuiusque Congregationis. Huiusmodi enim relatione singula 
Instituta, quorum domus in variis extant dioecesibus dissi- 
tisque locis, explorata perspectaque fiunt eidem S. Sedi; 
quae idcirco continua providentia ea prosequi, et, si quando 
a legibus deflectere videantur, sive cohortationibus, sive cor- 
rectionibus mandatisque ad pristinam observantiam revocare 
potest. 

Cum vero perspicuum sit parum vel nihil utilitatis inesse 
praedictae relationi si, uti non raro factum est, fusius expo- 
sitis quibusdam ad rem minus facientibus, vix innuantur aut 
plane reticeantur ea, quae potissimum cognoscere oportet; 
hinc ad optatum finem facilius ac tutius assequendum per- 
opportunum visum est, ut etiam modus et ratio conficiendi 
relationem omnibus et singulis, ad quos spectat, communi 
lege praescribatur. 

Itaque haec S. Congregatio negotiis et consultationibus 
Episcoporum et Regularium praeposita redigendum curavit 
elenchum quaestionum, quibus distincte indicantur ea omnia, 
quae in relatione utiliter seu necessario sunt exponenda, 
eumque, post maturum examen, in plenario Emorum Pa- 
trum coetu approbatum, cum omnibus et singulis mode- 
ratoribus et moderatricibus generalibus Institutorum, per 
modum instructionis , cui sese conformare oporteat, commu- 
nicandum esse censuit. 

His autem relatis SSmo Domino Nostro Pio Divina Pro- 
videntia Papae X in audientia habita ab infrascripto Cardi- 
nali eiusdem S. Congregationis Praefecto die 17 Iunii 1906, 
Sanctitas Sua rem ultro probavit, iussitque per hanc ipsam 
S. Congregationem omnibus et singulis moderatoribus et 
moderatricibus Institutorum vota simplicia profitentium Apo- 
stolica Auctoritate mandari, prout praesentis decreti tenore 
mandatur, ut in triennali relatione proprii cuiusque Insti- 
tuti ad singulas quaestiones in elencho hisce litteris adiuncto 
conscriptas et ab Eadem Sanctitate Sua approbatas confir- 
matasque, memores rationis quam Deo, cordium scrutatori, 
reddituri erunt, fideliter atque examussim respondeant: con- 
trariis quibuscumque etiam speciali et individua mentione 
dignis non obstantibus. 

Datum Romae ex Secretaria praefatae S. Congregationis 
die xvi Iulii mdccccvi. 

D. Card. FERRATA, Praefectus. 

Ph. Gitjstini, Secretarius. 

io 

INSTRVCTIO 

SEV 

ELENCHVS QYAESTIONVM 

AD QVAS RESPONDENDVM EST A MODERATORIBVS SEV MODERATRI- 
CIBVS GENERALIBVS INSTITVTORVM VOTA SIMPLICIA PROFITEN- 
TIVM IN RELATIONE AD S. SEDEM TERTIO QVOQVE ANNO 
TRANSMITTENDA. 



Praemittenda. 

1. - Doceatur quae decreta approbationis seu commendationis 
et quando Institutum a S. Sede obtinuerit. 

2. - Quinam sit finis sive scopus peculiaris Instituti. 

3. - Num titulus Instituti ab initio assumptus aut scopus vel 
habitus sodalium aliquatenus postmodum immutati fuerint et quanam 
auctoritate. 

4. - * Quot sodales ab initio usque in praesens, aut saltem 
ultimo vicennio, habitum Instituti induerint. 

5. - * Quot sodales a fundatione Instituti usque in praesens, 
aut saltem ultimo vicennio, et quomodo ab eo recesserint, sive tem- 
pore novitiatus, sive post emissa vota temporanea, sive post emissa 
vota perpetua. Num et quot fuerint fugitivi. 

6. - Quandonam ultima relatio ad S. Sedem missa fuerit. 

* Ad interrogationes aut interrogationum partes asterisco notatas non nisi 
in prima, post promulgatam hanc instructionem, relatione respondendum erit. 

I. De Personis. 



a) De admissis. 

7. - Quot novi sodales ab ultima relatione admissi fuerint. 

8. - Num omnes praescripta testimonia exhibuerint. 

9. - Num speciali aliquo modo seu industria ad nomen Insti- 
tuto dandum quis allectus fuerit; et praesertim num ephemeridum 
ope moderatores hunc in finem usi sint. 

10. - (In Institutis religiosorum ). Num litterae testimoniales 
per Decretum Romani Pontifices praescriptae in singulis casibus expe- 
titae fuerint. 

11. - Quoties et super quibus impedimentis seu defectibus dispen- 
satio necessaria fuerit et a quonam superiore ecclesiastico concessa. 

12. - In quanam domo et quanto tempore Postulantes seu can- 
didati commorati fuerint. 

b) De Novitiis. 

13. - Quot sint domus Novitiatus et num unaquaeque auctori- 
tate S. Sedis instituta sit. 

14. - Quot novitii post ultimam relationem habitum Instituti 
susceperint. 

15. - Quot nunc in Novitiatu degant. 

1 6. - Num Novitii a Professis rite separati existant. 

17. - Num omnes habeant integrum exemplar Constitutionum. 

18. - Num omnes ante professionem per annum integrum et 
continuum in domo Novitiatus sub cura magistri degerint. 

19. - Num, quantum et qua auctoritate, tempus Novitiatus ultra 
terminum in constitutionibus praefinitum prorogatum vel imminutum 
fuerit. 

20. - Utrum Novitii primo novitiatus anno vacaverint tantum- 
modo exercitiis pietatis, an aliis etiam et quibus operibus addicti 
fuerint. 

21. - Nam darante secando anno Novitiatas (abi peragitor) no- 
vi tii in alias domas missi faerint. 

22. - (In Institutis Sororum ). Nam ante admissionem ad habi- 
tam et ad primam professionem Episcopos vel eius delegatas examen 
praescriptam instituerit. 

c) De IVofessis. 

23. - Quot nane sint in Instita to sodales a) votorum tempora- 
neorum, b) votorum perpetuorum. 

24. - Num vota temporanea semper tempore debito fuerint 
renovata. 

25. - Nam sodales tempore debito ad vota perpetua admissi 
faerint post elapsam tempas votorum temporaneorum. 

26. - Quot sodales sive professi sive novitii post ultimam rela- 
tionem obierint. 

d) De egressis et dimissis. 

27. - Qaot post altimam relationem ab Instituto recesserint 

a) ex novitiis, b) ex professis temporaneis, c) ex professis perpetuis. 

28. - Num in dimittendis sodalibus semper observatae fuerint 
normae in Constitutionibus praescriptae. 

29. - Num semper et a quo superiore ecclesiastico, in casibus 
dimissionis, obtenta fuerit dispensatio super votis emissis. 

30. - (In Institutis Sororum). Num in casibus dimissionis pro- 
fessarum in perpetuum accesserit confirmatio apostolica. 

31. - (In Institutis virorum). Num in dimittendis sodalibus 
semper et in omnibus observatum fuerit Decretum « Auctis admo- 
dum > ; et nominatim num in casu professi perpetui , vel professi 
votorum temporaneorum quidem, sed constituti in Ordine sacro, 
Moderatores Instituti 

a) praemiserint trinam monitionem; 

b) admiserint, concesso congruo tempore, legitimam rei defen- 
sionem, eiusque rationem debitam habuerint; 

c) an, qqoties et qua facultate processerint summario modo. 

32. - (In Institutis Sororum). Nam egressis quacumque de causa 
dos, qaomodolibet constituta, integre tradita fuerit, una cum supel- 
lectili quam ad Institutum attulerant, in eo statu in quo tempore 
egressus reperiebatur. 

33. - Num iis quae propriis bonis destitutae erant, in casu 
egressus ex Instituto, necessaria suppeditata fuerint, quibus tuto et 
decenter in propriam familiam reverti potuerint. 



II. De Rebus. 



a) De domibus. 

34. - Quot domos Institutum habeat, et in quibusnam dioece- 
sibus: an et quot habeat provincias. 

35. - An et quot novae domus post ultimam relationem apertae 
fuerint: et an in omnibus intercesserit legitima auctoritas et ser- 
vata fuerit ratio in constitutionibus praescripta. 

36. - Quot sodales diversarum classium in singulis domibus 
commorentur, et (si diversa opera ab Instituto exerceantur) quibus- 
nam operibus addicti sint. 

37. - Num post ultimam relationem domus aliqua suppressa 
fuerit et cuiusnam auctoritate. 

38. - Utrum singuli sodales proprias cellas habeant, an saltem 
in communi dormitorio suum quisque cubile convenienter ab omnibus 
aliis separatum. 

39. - Num infirmis curandis separatus locus undequaque aptus 
addictas sit. 

40. - Num pro recipiendis hospitibus adsint in domo cubicula 
sufficienter, ut decet, a communitate religiosa separata. 

41. - (In Institutis Sororum)'. Num habitatio Capellani sive 
confessarii ingressum separatum, et nullam cum Sororum habita- 
tione communicationem habeat. 

b) De bonis. 

42. - Quinam fuerint ab ultima relatione annui reditus et ex- 
pensae a) tum Instituti in communi, b) tum uniuscuiusque domus. 

43. -Num ab ultima relatione sive Institutum in communi, 
sive certae domus in particulari nova bona mobilia vel immobilia 
et cuius valoris obtinuerint. 

44. - Num pecuniam semper utili foenore et honesto ac tuto 
collocaverint. 

45. - Utrum et quam iacturam bonorum suorum, post ultimam 
relationem, fecerint, vel damna subierint, et qua de causa. 

46. - Num et qnae bona sive immobilia sive mobilia pretiosa 
abalienaverint, et qua facultate. 

47. - Num illorum bonorum, quae capitalia vocantur, partem 
aliquam consumpserint. 

48. - Num arca communis vel domus aliqua particularis aere 
alieno gravetur, et quanto. 

49. - Num ab ultima relatione nova debita contraxerint ; quae- 
nam, et qua auctoritate. 

50. - Num unaquaeqne domus procuratorem sive oeconomum , 
distinctum a Superiore domus et ab oeconomo generali, habeat. 

51. - Num Procuratores, sive generales sive locales, rationem 
suarum administrationum praescriptis temporibus reddiderint; et an 
huiusmodi rationes modo praescripto examinatae et approbatae 
fuerint. 

52. - Num lites de bonis habeant. 

53. - Num in omnibus domibus adsit arca tribus clavibus clausa; 
et an serventur leges ad rem latae. 

54. - Num et quo pacto . pecuniam sive res pretiosas, a saecu- 
laribus depositas, custodiendas acceptaverint. 

55. - (In Institutis Sororum). Utrum dotes Sororum iuxta leges 
canonicas in tuto ac fructifero investimento collocatae fuerint; an 

et quae earum pars, quo modo et cuius permissu in expensas facien- 
das insumpta fuerit. 

56. - Num et quaenam legata pia seu fundationes in Instituto, 
sive pro missis celebrandis, sive pro operibus caritatis exercendis, 
existant. 

57. - Num hniusmodi onera fideliter adimpleta fuerint. 

58. - Num pecunia, qua huiusmodi fundationes factae fuerunt, 
rite collocata et seorsim ab aliis quibuslibet administrata fuerit. 

59. - Num Episcopo iuxta Constitutionem « Conditae > de huius- 
modi fundationibus ratio reddita fuerit. 

60. - Quantum superfluae pecuniae in fine cuiuslibet anni a sin- 
gulis domibus in arcam communem collatum fuerit. 

61. - Utrum sponte an invite huiusmodi pecuniae collatio ab 
omnibus facta fuerit. 

62. - An superiorissa vel oeconoma habeat pecunias, de quibus 
libere, etsi pro bono Instituti, disponat, quin ullam rationem reddat. 

III. De disciplina. 
a) De vita religiosa. 

63. - Num in unaquaque domo exercitia spiritualia pro singulis 
diebus, mensibus, annis vel aliis certis temporibus statuta accurate 
peragantur. 

64. - Num omnes sodales quotidie missae sacrificio assistant. 

65. - Utrum omnes sodales exercitiis communibus interesse pos- 
sint, et an illis qui quandoque pro negotiis domesticis ab aliquo 
exercitio communi eximuntur, saltem concedatur tempus privatim 
illud peragendi. 

66. - Num observetur Decretum Quemadmodum a) quantum ad 
conscientiae manifestationem non exigendam, b) quoad sacramentalem 
confessionem : num pariter servetur decretum Sacra Tridentina circa 
communionem eucharisticam ; et an utrumque Decretum statis tem- 
poribus lingua vernacula in communi legatur. 

67. - Nam in Institutis Sororam abiqae quovis triennio con- 
fessuri us ordinarias mutetur, vel debita auctoritate confirmetur. 

68. - Num praescriptiones de clausura servanda in parte domus 
Religiosis reservata fideliter observentur. 

69. - Num Religiosis frequenter permittatur locutorium adire 
et an Constitutiones in hac re serventur. 

70. - Num Religiosis e domo egredientibus semper a Superio- 
ribus socius addatur. 

71. - Num, qua ratione et quibus temporibus habeantur insti- 
tutiones catechisticae et piae exhortationes ad conversos aliosque 
alumnos nec non ad famulos seu convictores. 

72. - Num scripta circa pietatem, religionem etc. , etiam ad 
usum Instituti tantum, typis edantur absque Episcopi licentia. 

73. - Num et quibus libris, sive antiquis sive recentioribus , 
etiam manu scriptis, sola moderatorum Instituti licentia editis soda- 
les utantur. 

b) De observantia quarumdam specialium legum. 

74. - Num omnia circa Capitulum Generale praescripta dili- 
genter observata fuerint: a) quoad litteras convocatorias ; b) quoad 
electionem delegatorum; c) quoad electionem scrutatorum et secre- 
tarii ; d) quoad electionem Moderatoris generalis ; e) quoad electio- 
nem Consiliariorum, Oeconomi et Secretarii generalium. 

75. - Num omnino liberum fuerit sodalibus litteras quae ab 
inspectione Superiorum exemptae sunt, sive scribere sive recipere. 

76. - Num lex de mutandis Superioribus post statutum tempus 
fideliter observetur. Num, quot dispensationes et a quo super hac 
lege impetratae fuerint. 

77. - Num Moderator Generalis et Superiores Provinciales prae- 
scriptam domorum visitationem rite peregerint. 

78. - Num Moderator Generalis et Superiores sive Provinciales 
sive locales praefinitis temporibus consiliarios suos convocent, ut 
cum eis agant de negotiis sive Instituti sive Provinciae sive domus. 

79. - Nam in deliberationibas debita libertas consiliariis servata 
fnerit. 

80. - Nam in Consilio Generali electiones libere et iuxta nor- 
mas praescriptas factae fnerint. 

81. - Utram omnibus sodalibus necessaria, praecipue quoad victum 
et vestitum, a Superioribus ea qua decet caritate paterna suppedi- 
tentur, et an forte sint qui haec sibi ab extraneis procurent. 

82. - An alicubi sodales sint numero insufficientes ita ut nimis 
graventur laboribus cum gravi valetudinis discrimine. 

83. - Nam provideatur ne quid desit infirmis ex iis , quibus 
iuxta propriam cuiusque conditionem indigent, atque ut in corpo- 
ralibus et spiritualibus necessitatibus qua par est caritate subleventur. 

84. - (In Institutis Clericorum). Quot annis clerici vacent stu- 
diis a) litterarum humaniorum, b) philosophiae, et c) theologiae. 

Quatenus autem studia domi peragantur, quot professores sin- 
gulis disciplinis tradendis sint addicti. 

85. - Num omnes studentes: 

a) integrum cursum studiorum perfecerint antequam e domo 
studiis destinata exierint; 

b) ante promotionem ad sacros Ordines studia per pontificium 
decretum Auctus admodum respective praescripta rite perfecerint; 

c) caetera omnia a sacris canonibus pro admissione ad Ordines 
requisita (circa titulum Ordinationis, litteras dimissorias etc.) reli- 
giose observaverint. 

86. - Num Pontificia decreta statis temporibus publice legenda, 
reipsa lecta fuerint. 

c) De operibus Instituti. 

87. - Quot personis (vel classibus personarum) beneficia con- 
tulerint sodales iis operibus quibas iuxta scopum sui Instituti sese 
devovent. 

88. - Si numerus istarum personarum post ultimam relationem 
alicubi imminutus fuerit, indicentur rationes. 

89. - (Pro Institutis quae stipem ostiatim colligunt). 

a) An ex constitutionibus clare et certo constet de inre seu 
officio stipem ostiatim colligendi; 

b) Num decretum « Singulari » d. d. 27 Mart. 1896 ipsis Con- 
stitutionibus insertum sit; 

c ) num illud decretum in omnibus religiose observetur. 

90. - Num ab Institutis Sororum habeantur in suis domibus 
diversoria aut valetudinaria pro personis quibnscumqne, etiam diversi 
sexus; et quatenus affirmative, cuius licentia et quibus cautelis. 

91. - Num et quomodo Sorores in seminariis vel collegiis vel 
quibnscumqne ecclesiasticorum virorum domibus rem domesticam 
gerendam assumpserint. 

92. - Num Sorores opera quaedam caritatis exerceant (v. g. 
erga infantes ant parturientes aut chirurgi cultro incisos) quae vir- 
gines Deo dicatas et habitu religioso indutas dedecere videntur. 

93. - Num Sorores, quae infirmis in privatorum domiciliis inser- 
viunt, praescriptas a Constitutionibus cautelas semper adhibeant. 

94. - Num Superiores permiserint commorationem sodalium in 
domibus saecularium, et quanto tempore. 

95. - (Pro Institutis Religiosorum). Num aliquod institutum So- 
rorum quasi ab ipsis dependens, sibique aggregatum, directe vel 
indirecte, retineant vel dirigant et quanam auctoritate. 

96. - Num post ultimam relationem aliquod novum opus, vel 
potius nova species operum aliis iam existentibus adiuncta fuerit, 
et quanam auctoritate. 

97. - Num in Instituto vel in aliquibus domibus irrepserint 
abusus et qui? 

98. - Num querelae vel difficultates existant a) cum Ordinariis 
locorum, b) cum confessariis, c) cum capellanis. 

Responsa autem ad suprascriptas quaestiones non solum a mode- 
ratore seu moderatrice generali, sed etiam a singulis consiliariis seu 
assistentibus generalibus, praevio maturo examine, signanda erunt. 

Quod si qais ex iisdem consiliariis sen assistentibus aliqnid 
magni momenti praeterea S. Sedi signifieandnm esse potaverit, id 
etiam per privatas atqne secretas litteras praestare poterit. Yernm- 
tamen memor ipse sit conditionis snae et sciat conscientiam snam 
graviter oneratam iri, si qaid a veritate alienam secretis eiasmodi 
litteris exponere aadeat. 

D. Card. FERRATA, Praefectus. 

Ph. Giustini, Secretorius. 

EPISTOLA 

VENERABILI FRATRI 

THOMAE LVDOVICO EPISCOPO NAMVRCEN SIVM 
ET PRAESIDI CONSILII PERMANENTIS 
CONGRESSIBVS EVCHARISTICIS PARANDIS 

NAMVRCVM 



PIVS PP. X 

VENERABILIS FRATER 

SALVTEM ET APOSTOLICAM BENEDICTIONEM 

onventus haberi quotannis ad cultum sacrosanctae Eucha- 
ristiae provehendum, id quidem nedum efficacitatem 
horum coetuum imminuat, conducere immo arbitramur am- 
plificandae utilitati rei. Nobis quidem procul dubio illud est, 
proferri amorem cultumque Sacramenti augusti, sicuti eius- 
dem dignitas postulat, non posse, nisi explorata antea et 
pervulgata apud omnes beneficentissima erga Nos ac stu- 
diosissima dilectione Dei, quae sane in nullo splendidius 
benefacto elucet, quam in divini convivii Sacramento. Con- 
sentaneum propterea rei esse conspicimus, coire fideles in 
unum saepe, desiderio actos contemplandi mysterii, ceterosque 

exemplo ac sermone cohortandi ad rependendum caelestis 
Numinis amorem, et ad fidem praesentis Dei alte tenendam. 
Si enim fidei caritatisque sacramentum putanda eucha- 
ristia est, fidei etiam et caritatis isti sint coetus oportet. 
Quae quidem fides et caritas maxime omnium sunt, e 
christianis virtutibus, aetati Nostrae commendandae, quum 
ea misere nunc vertant tempora, quibus hinc intellectus, 
perinde ac sensus quivis, in apparentia fere inclinat, inde 
vero unius amore sui unusquisque occupatur. Infirmiori 
igitur fidei et deferventi caritati medendum per Euchari- 
stiam est, e qua, si fidei et caritatis potissima quaerenda 
exempla sunt, oritur etiam abunde ad renovandos animos 
gratia. Harum porro praedicatio virtutum non solis debet 
contineri verbis, sed actionem postulat alacrem et variam, 
eamque ingenio temporum accommodatam. Haec tecum, Ve- 
nerabilis Frater, communicare voluimus, ut proximo in 
conventu eucharistico Tornacensi vestra huc industria con- 
tendat, atque iste percipiatur a coetu fructus, experrecta 
nempe et cum usu coniuncta fides et caritas hominum. Placet 
autem novo huic coetui peculiarem in modum benevolentiam 
Nostram testari, studiumque profiteri, quo ardemus, eiusdem 
exaugendae vis. Quapropter Venerabilem Fratrem Nostrum 
Vincentium S. R. E. Cardinalem Vannutelli, Episcopum 
Praenestinorum et Praesidem ad honorem permanentis 
consilii eucharistici, ut nomine et auctoritate nostra con- 
ventui praesit, delegamus, plenamque fovemus spem fore 
ut, quotquot in congressione aderunt, spiritus inde ala- 
criores sumant ad ea, quae sunt conventui proposita, uberius 
assequenda. Testem vero paternae voluntatis Nostrae et 

divinorum auspicem munerum , tibi atque e coetu sin- 
gulis Apostolicam Benedictionem peramanter in Domino 
impertimus. 

Datum Romae apud S. Petrum, die xvn Iulii anno mdccccvi, 
Pontificatus Nostri tertio. 

PIVS PP. X 

LETTERA 

AL POTENTISSIMO 
MENELIK NEGVS NEGESTI 
IMPERATORE DI ETIOPIA 



POTENTISSIMO NEGVS NEGESTI 
SALVTE E PROSPERITA! 




Nostro Predecessore fece una volta appello alia gene- 
rosito dei vostro cuore, e Vostra Maesta lasci6 vedere 



che le parole di pace e di misericordia sonavano dolci al 



suo orecchio. Ora un motivo analogo Ci spinge a rivolgere 



a Vostra Maesto una calda raccomandazione in favore dei 



cattolici residenti nel suo vasto Impero. Se come sudditi 
essi dipendono da Vostra Maesto, per la religione che pro- 
fessano sono Nostri figli. Noi percih dividiamo con la Maesto 
Vostra la sollecitudine dei loro benessere. Mossi da questa, 
non possiamo occultare il dolore provato nell’ apprendere 
che in alcune parti dei vasto Impero i cattolici sieno stati 
messi in prigione, e abbiano visto confiscati i loro beni. 
Se disgraziatamente si fossero resi rei di qualche delitto, 
Noi non leveremmo la voce in loro favore; ma i cattolici 
dell’ Harar non sono sudditi fedelissimi di Vostra Maesto? 



Se la Maesto Vostra permette agli altri suoi sudditi di pro- 
fessare quella religione a cui sono indirizzati dalla voce 

dei Cielo, perchfc non vorrk usare altrettanta tolleranza per 
i suoi sudditi cattolici?... Noi crediamo che il Potentissimo 
Negus Negesti non abbia direttamente ordinato alcun atto 
di persecuzione contro i cattolici; eppero preghiamo Vostra 
Maesta di voler far cessare quelli che, malgrado le sue 
buone disposizioni , si sono compiuti a danno dei cattolici 
di Lume , di Sal&le e di Bereket. Quest’ atto di giustizia 
e di clemenza non potr& non accrescere il prestigio di 
Vostra Maesta presso tutte le Nazioni, e da Dio Misericor- 
dioso ne avr& Elia il premio che Noi Le auguriamo nella 
sincerit& dei Nostro amichevole affetto. 

Roma, dal Vaticano, il 18 Luglio 1906, nell’ anno terzo 
dei Nostro Pontificato. 

PIVS PP. X 

EPISTOLA 



DILECTO FILIO 

ANTONIO PICCARDO SACERDOTI 
MODERATORI GENERALI 

SODALITATIS FILIORVM A SANCTA MARIA IMMACVLATA 

ROMAM 



PIVS PP. X 

DILECTE FILI 

SALVTEM ET APOSTOLICAM BENEDICTIONEM 



H viro illustri Ioseph Frassinetti, praecellentis pietatis 
singularisque doctrinae sacerdote, fere ducens initia, 
officio sane sodalitas ista tenebatur, quae ille scripta reli- 
quisset, sive adhuc sive numquam edita, colligendi omnia 
evulgandique, nihil de felici exitu dubitans. Id vos, te auctore, 
amplexos esse consilium, fuit Nobis intellectu iucundum; 
neque enim per multam, quam suavissimo munere Dei, 
aetatem gessimus in accurandis sacro ministerio animis, 
praeterire illud potuimus, quam bene et quam salubriter 
conscripta ab eo opera mereantur de fidelium excitanda per- 
ficiendaque sanctitudine. Qui quidem auctor, uti ad rem ipse 
scribis, ita praestat religione et scientia, atque ita eminet 
perspicaci illa sua temperantique in practicis praescriptis 

n 

prudentia, ut aptam Nobis operam praebere videatur in 
instaurando christiane populo; tantoque id magis, quia aetati 
huic nostrae, tam multa sibi prae ceteris postulanti, oppor- 
tune ille, pervidendo, prospicit. Quapropter, quam ipse et 
sodales editionem cogitatis, Nostro inscribi Nomini ultro 
concedimus, id certo rati, non modo voluptatem Nobis, sed 
ecclesiae utilitatem hisce emittendis libris parari: ex quo 
illud etiam efficitur, vos, quibus labores, nec ita leves, 
libenti animo ferre, dum opera prodeant omnia, est deli- 
beratum, laudibus faustisque votis esse dignos. Auspicem 
caelestium donorum Nostraeque benevolentiae testem, Apo- 
stolicam Benedictionem tibi ac Filiis singulis Sanctae Mariae 
Immaculatae peramanter in Domino impertimus. 

Datum Romae apud Sanctum Petrum, die xxm Iulii 
anno mdccccvi, Pontificatus Nostri tertio. 

PIYS PP. X 

LETTERA ENCICLICA 



AI VENERABILI FRATELLI 
ARCIVE8C0VI E VESCOVI DOTALIA 



PIO PP. X 

VENERABILI FRATELLI 
SALVTE ED APOSTOLICA BENEDIZIONE 



sragjieni Tanimo di salutare timore per la ragione severis- 
|SM sima, che dovremo rendere un giorno al Principe dei 
pastori Gesil Cristo a riguardo dei gregge da lui affidatoci, 
passiamo i dl Nostri in una continua sollecitudine, a pre- 
servare, quanto h possibile, i fedeli dai mali perniciosissimi, 
onde 6 afflitta di presente l’umana societik. Teniamo percid 
come detta a Noi la parola dei Profeta: Clama, ne cesses, 
quasi tuba exalta vocem tuam 1 ; e non manchiamo, ora di 
viva voce ed ora per lettere, di awertire, di pregare, di 
riprendere, eccitando soprattutto lo zelo dei Nostri Fratelli 
nelFepiscopato, onde spieghi ciascuno la pid sollecita vigi- 
lanza sulla porzione delUovile, a cui lo Spirito Santo lo ebbe 
preposto. 

II motivo, che Ci spinge a levare di nuovo la voce, h 
dei pi& grave momento. Trattasi di richiamare tutta 1’atten- 

1 Is. LYIII, 1. 

zione dei vostro spirito e tutta 1’ energia dei vostro pastoral 
ministero contro un disordine, di cui gik si provano i funesti 
effetti: e, se con mano forte non si svella dalle pih ime 
radici, conseguenze aneor pih fatali si proveranno coli’ andare 
degli anni. — Abbiamo infatti sott’ occhi le lettere di non 
pochi fra voi, o Venerabili Fratelli ; lettere piene di tristezza 
e di lagrime, le quali deplorano lo spirito insubordinazione 
e d'indipcndenza , che si manifesta qua e 1& in mezzo al 
clero. — Purtroppo un’atmosfera di veleno corrompe lar- 
gamente gli animi ai nostri giorni; e gli effetti mortiferi 
sono quelli che giii descrisse 1’apostolo S. Giuda : Hi carnem 
quidem maculant, dominationem autem spernunt, maiestatem 
autem blasphemant 1 ; oltre cio6 alia pift degradante corru- 
zione dei costumi, il disprezzo aperto di ogni autorita e di 
coloro che la esercitano. Ma che tale spirito penetri comec- 
chessia fino nel santuario ed infetti coloro, ai quali pift 
propriamente convenir dovrebbe la parola delfEcclesiastico : 
Natio illorum, obedientia et dilectio 2 ; b cosa questa che Ci 
ricolma 1’ animo d’ immenso dolore. — Ed b soprattutto fra 
i giovani sacerdoti che sl funesto spirito va menando guasto, 
spargendosi in mezzo ad essi nuove e riprovevoli teorie 
intorno alia natura stessa dell’ obbedienza. E, cid ch’& pih 
grave, quasi ad acquistar per tempo nuove reclute al nascente 
stuolo dei ribelli, di tali massime si va facendo propaganda 
pih o meno occulta fra i giovani, che nei recinti dei Seminari 
si preparano al sacerdozio. 

1 Iud., 8. 

* m, 1. 

Pertanto, o Venerabili Fratelli, sentiamo il dovere di 
fare appello alia vostra coscienza, perche, deposta ogni esi- 
tazione, con animo vigoroso e con pari costanza diate opera 
a distruggere questo mal senae, fecondo di esizialissime con- 
seguenze. Rammentate ognora che lo Spirito Santo vi ha 
posti a reggere. Rammentate il precetto di S. Paolo a Tito : 
Argue cum omni imperio. Nemo te contemnat l . Esigete seve- 
ramente dai sacerdoti e dai chierici quella obbedienza, che, 
se per tutti i fedeli b assolutamente obbligatoria, pei sacer- 
doti costituisce parte precipua dei loro sacro dovere. 

A pre venire pero di lunga mano il moltiplicarsi di questi 
animi riottosi, giovera assaissimo, Venerabili Fratelli, 1’aver 
sempre presente 1’alto ammonimento dell’ Apostolo a Timoteo: 
Manus cito nemini imposueris 2 . E la facilit& infatti nell’am- 
mettere alie sacre ordinazioni quella, che apre naturalmento 
la via ad un moltiplicarsi di gente nel santuario, che poi non 
accresce letizia. — Sappiamo esservi citth. e diocesi, ove, Iungi 
dai potersi lamentare scarsitfi nel clero, il numero dei sacer- 
doti e di gran lunga superiore alia necessitit dei fedeli. 
Deh! qual motivo, o Venerabili Fratelli, di rendere cosi 
frequente la imposizione delle mani 2 Se la scarsitft dei clero 
non puo essere ragione bastevole a precipitare in negozio 
di tanta gravita; la dove il clero sovrabbonda al bisogno, 
nulla e che scusi dalle piu sottili cautele e da somma seve- 
rita nella scelta di coloro, che debbano assumersi all’onore 
sacerdotale. N6 1’insistenza degli aspiranti puo menomare la 

1 u, 15. 

* I Timoth. v, 22. 

colpa di siffatta facilitk. II sacerdozio, istituito da Gesti Cristo 
per la salvezza eterna delle anime, non & per fermo un 
mestiere od un ufficio umano qualsiasi, al quale ognun che 
il voglia e per qualunque ragione abbia diritto di libera- 
mente dedicarsi. Promuovano adunque i Vescovi, non secondo 
le brame o le pretese di chi aspira, ma, come prescriye il 
Tridentino, secondo la necessitti delle diocesi; e nel pro- 
muovere di tal guisa, potranno scegliere solamente coloro 
che sono veramente idonei, rimandando quelli che mostras- 
sero inclinazioni contrarie alia vocazione sacerdotale, precipua 
fra esse la indisciplinatezza e cio che la genera, 1’orgoglio 
della mente. 

Perche poi non manchino i giovani che porgano in s6 
attitudine per essere assunti al sacro ministero, torniamo, 
Venerabili Fratelli, ad insistere con piti premura su cid 
che gik piti volte raccomandammo : sull’ obbligo cio& che 
vi corre, gravissimo dinanzi a Dio, di vigilare e promuovere 
con ogni sollecitudine il retto andamento dei vostri Semi- 
nari. Tali avrete i sacerdoti, quali voi li avrete educati. — 
Gravissima 6 su cio la lettera che vi diresse, in data 8 dicem- 
bre 1902, il Nostro sapientissimo Predecessore, quasi testa- 
mento dei suo diuturno pontificato. Nulla noi vogliamo 
aggiungervi di nuovo: richiamiamo solo alia vostra me- 
moria le prescrizioni in essa contenute; e raccomandiamo 
vivamente, che al piti presto sieno messi in esecuzione i 
Nostri ordini, emanati per organo della Sacra Congrega- 
zione dei Vescovi e Regolari, sulla concentrazione dei Semi- 
nari, specialmente per gli studi della Filosofia e della 
Teologia, a fine di ottenere cosl il grande vantaggio derivante 

dalla separazione dei Seminari piccoli dai Seminari maggiori, 
e l’altro non meno rilevante della necessaria istruzione dei 
clero. 

I Seminari siano gelosamente mantenuti nello spirito 
proprio, e rimangano esclumamnte destinati a preparare i 
giovani, non a civili carriere, ma all’alta missione di ministri 
di Cristo. — Gli studi di Filosofia, di Teologia e delle scienze 
affini, specialmente della Sacra Scrittura, si compiano, tenen- 
dosi alie pontificie prescrizioni, e alio studio di S. Tommaso, 
tante volte raccomandato dal venerato Nostro Predecessore e 
da Noi nelle Lettere Apostoliche dei 28 Gennaio 1904. 
I Vescovi poi esercitino la piil scrupolosa vigilanza sui maestri 
e suile loro dottrine, richiamando al dovere coloro, che cor- 
ressero dietro a certe novitk pericolose, ed allontanando senza 
riguardo dall’insegnamento quanti non approfittassero delle 
ricevute ammonizioni. — II frequentare le pubbliche Uni- 
versis non sia permesso ai giovani chierici se non per 
molto gravi ragioni e con le maggiori cautele per parte dei 
Vescovi. — Sia onninamente impedito che dagli alunni dei 
Seminari si prenda parte comecchessia ad agitazioni esterne ; 
e percio interdiciamo loro la lettura di giornali e di perio- 
dici, salvo per questi ultimi, e per eccezione, qualcuno di 
sodi principi, stimato dal Vescovo opportuno alio studio 
degli alunni. — Si mantenga con sempre maggior vigore 
e vigilanza 1’ordinamento disciplinare. — Non manchi da 
ultimo in verun Seminario il direttore di spirito, uomo di 
prudenza non ordinaria ed esperto nelle vie della perfezione 
cristiana, il quale, con cure indefesse, coltivi i giovani in 
quella soda pieS, cb’ h il primo fondamento della vita sacer- 

dotale. — Queste norme, o Venerabili Fratelli, ove sieno da 
voi coscienziosamente e costantemente seguite, vi porgono 
sicuro affidamento di vedervi crescere intorno un clero, il 
quale sia vostro gaudio e corona vostra. 

Se non che il disordine d’insubordinazione e d’indipen- 
denza, finora da noi lamentato, in taluni dei giovane clero 
va assai piu oltre, con danni di gran lunga inaggiori. Impe- 
rocchfc non mancano di coloro, i quali sono talmente invasi 
da sl reprobo spirito, cbe, abusando dei sacro ministero 
della predicazione, se ne fanno apertamente, con rovina e 
scandalo dei fedeli, propugnatori ed apostoli. 

Fin dal 31 luglio 1894 il Nostro Antecessore, per mezzo 
della Sacra Congregazione dei Vescovi e Regolari, richiamd 
1’attenzione degli Ordinari su questa grave materia. Le dispo- 
sizioni e le norme date in quel pontificio documento Noi 
le manteniamo e rinnoviamo, onerando su di esse la coscienza 
dei Vescovi, perche non abbiano ad avverarsi mai in veruno 
di loro le parole di Nahum profeta: Dormitaverunt pastores 
tui l . — Nessuno puo avere facoltk di predicare, nisi prius 
de vita et scientia et moribus probatus fuerit 2 . I sacerdoti di 
altre diocesi non debbono ammettersi a predicare senza le 
lettere testimoniali dei proprio Vescovo. — La materia della 
predicazione sia quella indicata dal divin Redentore, lik dove 
disse: Praedicate evangelium 3 ... Docentes eos servare omnia 
quaecumque mandavi vobis 4 . Ossia, come commenta il Con- 

1 iu, 18. 

* Cone. Trid., Sess. v, cap. 2, De Reform. 

3 Mare, xvi, 15. 

4 Matth. xxviu, 20. 

cilio di Trento: Annunciantes eis vitia, quae eos declinare, et 
virtutes quas sectari oportet, ut poenam aeternam evadere et 
caelestem gloriam consequi valeant i . — Quindi si bandiscano 
dei tutto dal pulpito gli argomenti piA acconci alia palestra 
giornalistica ed alie aule accademiche che al luogo santo; 
si antepongano le prediche morali a conferenze, il men che 
possa dirsi, infruttifere ; si parli non in persuasibilibus huma- 
nae sapientiae verbis , sed in ostensione spiritus et virtutis 2 . 
Percio la fonte precipua della predicazione devono essere 
le Sacre Scritture, intese, non gia secondo i privati giudizi 
di menti il piA delle volte offuscate dalle passioni, ma secondo 
la tradizione della Chiesa, le interpretazioni dei Santi Padri 
e dei Concili. 

Conformemente a queste norme, Venerabili Fratelli, egli 
6 duopo che voi giudichiate di coloro, ai quali vien da voi 
commesso il ministero della divina parola. E qualora tro- 
viate che talun di essi, piA cupido degli interessi propri 
che di quelli di GesA Cristo, piA sollecito di plauso mon- 
dano che dei bene delle anime, se ne allontani ; e voi animo- 
nitelo, correggetelo ; e se cio non basti, rimovetelo inesora- 
bilmente da un ufficio, di cui si manifesta affatto indegno. — 
La quale vigilanza e severit^ tanto piA dovete voi adoperare, 
perch& il ministero della predicazione b tutto proprio di voi 
ed & parte precipua delfufficio episcopale ; e chiunque oltre di 
voi lo esercita, lo esercita in nome vostro ed in vostro luogo; 
ond’6 che resta sempre a voi il rispondere innanzi a Dio 

1 Loc. cit. 

* I Cor. n, 4. 

dei modo coi quale viene dispensato ai fedeli il pane della 
parola divina. — Noi , per declinare da parte Nostra ogni 
responsabilitfc, intimiamo ed ingiungiamo a tutti gli Ordi- 
nari di rifiutare o di sospendere, dopo le caritatevoli ammo- 
nizioni, anche durante la predicazione, qualsivoglia predica- 
tore, sia dei clero secolare sia dei regolare, il quale non 
ottemperi pienamente alie ingiunzioni della precitata Istru- 
zione emanata dalla Congregazione dei Vescovi e Regolari. 
Meglio 6 che i fedeli si contentino della semplice omelia 
e della spiegazione dei Catechismo fatta dai loro parroci, 
anzichd dover assistere a predicazioni che producono pift 
male che bene. 

Un altro campo, dove tra il giovane clero si va tro- 
vando purtroppo ansa ed eccitamento a professare e pro- 
pugnare la esenzione da ogni giogo di legittima autoritfc, 
b quello della cosi detta azione popolare cristiana. Non gi&, 
o Venerabili Fratelli, perch& questa azione sia in s b ripro- 
vevole o porti di sua natura al disprezzo dell’autorit&; ma 
perch6 non pochi, fraintendendone la natura, si sono volon- 
tariamente allontanati dalle norme che a rettamente promuo- 
verla furono prescritte dei Predecessore Nostro d’immortale 
memoria. 

Parliamo, ben 1’intendete, della Istruzione, che circa 
1’azione popolare cristiana emand, per ordine di Leone XIII, 
la Sacra Congregazione degli Affari Ecclesiastici Straordi- 
nari, il 27 Gennaio 1902, e che fu trasmessa a ciascun 
di voi, perchb nelle rispettive diocesi ne curaste l’esecu- 
zione. — Questa Istruzione altresi Noi manteniamo, e colla 
pienezza di Nostra potestk ne rinnoviamo tutte e singole le 

prescrizioni ; come pure confermiamo e rinnoviamo tutte le 
altre da Noi stessi all’uopo emanate nel Motu-propno dei 
18 Dicembre 1903 De populari actione Christiana moderanda, 
e nella Lettera circolare dei diletto figlio Nostro il Cardi- 
nale Segretario di Stato, in data 28 Luglio 1904. 

In ordine alia fondazione e direzione di fogli e perio- 
dici, il clero deve fedelmente osservare quanto b prescritto 
nell’ art. 42 della Costituzione Apostolica « Officiorum » *: Viri 
e clero.... prohibentur quominus , absque praevia Ordinariorum 
venia, diaria vel folia periodica moderanda suscipiant. — Pari- 
mente, senza il previo assenso dell’Ordinario, niuno dei clero 
pud pubblicare scritto di sorta, sia di argomento religioso o 
morale, sia di carattere meramente tecnico. Nelle fondazioni 
di circoli e societk, gli statuti e regolamenti debbono pre- 
viamente esaminarsi ed approvarsi dall’ Ordinario. — Le con- 
ferenze sull’azione popolare cristiana o intorno a qualunque 
altro argomento, da nessun sacerdote o chierico potranno 
essere tenute senza il permesso dell’ Ordinario dei luogo. — 
Ogni linguaggio, che possa ispirare nel popolo avversione 
alie classi superiori, b e deve ritenersi affatto contrario al 
vero spirito di carite cristiana. — fi similmente da ripro- 
vare nelle pubblicazioni cattoliche ogni pariare, che, ispi- 
randosi a novitk malsana, derida la pietA dei fedeli ed accenni 
a nuovi orientamenti della vita cristiana , nuove direzioni della 
Chiesa, nuove aspirazioni delT anima moderna, nuova vocazione 
sociale dei clero, nuova civiltfc cristiana, e simili. — I sacer- 
doti, specialmente i giovani, benchd sia lodevole che vadano 

1 25 Gennaio 1897. 

al popolo, debbono nondimeno procedere in cid coi dovuto 
ossequio alFautorite e ai comandi dei Superiori ecclesiastici. 
E pure occupandosi, con la detta subordinazione, delFazione 
popolare cristiana, deve essere loro nobile compito « di 
« togliere i figli dei popolo alia ignoranza delle cose spi- 
« rituali ed eterne, e con industriosa amorevolezza avviarli 
« ad un vivere onesto e virtuoso: riaffermare gli adulti nella 
« fede dissipandone i contrari pregiudizi, e confortarli alia 
« pratica della vita cristiana; promuovere tra il laicato catto- 
« lico quelle istituzioni, che si riconoscano veramente efficaci 

< al miglioramento morale e materiale delle moltitudini; 
« propugnar sopra tutto i principi di giustizia e carite evan- 
« gelica, ne’ quali trovano equo temperamento tutti i diritti 

< e i doveri della civii convivenza.... Ma abbiano sempre 

< presente, che anche in mezzo al popolo il sacerdote deve 
« serbare integro il suo augusto carattere di ministro di Dio. 
« essendo egli posto a capo dei fratelli animarum causa 

< qualsivoglia maniera di occuparsi dei popolo, a scapito 
« della dignite sacerdotale, con danno dei doveri e della 
« disciplina ecclesiastica, non potrebbe essere che altamente 
« riprovata * 2 . 

Del resto, Venerabili Fratelli, a porre un argine effi- 
cace a questo fuorviare d’idee ed a questo dilatarsi di spi- 
rito d’ indipendenza, colla Nostra autorite proibiamo d’oggi 
innanzi assolutamente a tutti i chierici e sacerdoti di dare 
il nome a qualsiasi societe che non dipenda dai Vescovi. 

1 S. Greg. M. Begtd. Post. Pars, n, c. vii. 

* Ep. Encycl. 8 Dec. 1902. 

In modo poi pifi speciale, e nominatamente , proibiamo ai 
medesimi, sotto pena pei chierici d’inabilit& agi i Ordini sacri 
e pei sacerdoti di sospensione ipso facto a divinis, di ascri- 
versi alia Lega democratica nazionale, il cui Programma fu 
dato da Roma-Torrette li 20 ottobre 1905, e lo Statuto, 
pur senza nome delFautore, fu nelFanno stesso stampato a 
Bologna presso la Commissione Provvisoria. 

Sono queste le prescrizioni , che, avuto riguardo alie 
condizioni presenti dei Clero d’Italia, ed in materia di tanta 
importanza, esigeva da Noi la sollecitudine dell’ Apostolico 
ufficio. — Ora altro non Ci resta , che aggiungere nuovi 
stimoli al vostro zelo, Venerabili Fratelli, affinchk tali dispo- 
sizioni e prescrizioni Nostre abbiano pronta e piena esecuzione 
nelle vostre diocesi. Prevenite il male dove fortunatamente 
aneor non si mostra; estinguetelo con prontezza dov’e sui 
nascere; e dove per isventura sia gik adulto, estirpatelo 
con mano energica e risoluta. Di cio gravando la vostra 
coscienza, vi imploriamo da Dio lo spirito di prudenza e 
fortezza necessaria. Ed a tal fine vi impartiamo dall’ intimo 
dei cuore 1’Apostolica Benedizione. 

Dato a Roma presso S. Pietro, il 28 Luglio 1906, 
anno terzo dei Nostro Pontificato. 

P1VS PP. X 

DECRETVM 



QYO PARS OPPIDI AD DIOECESIM VIGLEVANENSEM PERTINENTIS 
CVM DIOECESI PAPIENSI CONIVNGITVR 




|uum sub initium saeculi elapsi, conventione inita Pede- 
montanum inter et Austriacum Gubernium, constitu- 
tum fuerit, ut duo regna ab invicem Ticino separarentur 
flumine, paroeciae non paucae Papiensis dioecesis, cuius ter- 
ritorium fere totum intra Austriacae ditionis fines reperie- 
batur, utpote quae citra Ticinum flumen sub Pedemontani 
Gubernii dominatione sitae erant, ad incommoda vitanda, 
quae haud raro ex diversitate inter ecclesiasticam et civilem 
locorum circumscriptionem oriri solent, ab eadem Papiensi 
dioecesi Apostolica auctoritate disiunctae fuerunt et Vigle- 
vanensi addictae. Inter has fuit etiam paroecia vulgo Tra- 
vacd Sicomazio nuncupata cum parva territorii parte eidem 
adnexa atque Costa Carogliana dicta. Tractu autem temporis 
factum est, ut Ticinus flumen iis in regionibus suum cursum 
ita deflexerit, ut supradicta pars ab oppido Travacd disiuncta 
remanserit, atque Papiensis dioecesis territorio adhaeserit. 
Attamen cum ipsa civilibus in negotiis adhuc esset aucto- 
ritate municipali obnoxia oppidi Travacd Sicomazio nihil 
actum est, quo duarum dioecesium circumscriptio immuta- 
retur. Nuper vero lege civili pars eadem ab oppido Travacd 
Sicomazio distincta fuit atque unita oppido quod Vallis Salim- 

bene dicitur, quodque Papiensis dioecesis iurisdictioni subest. 
Eapropter qui partem ipsam incolunt apud R. P. D. Fran- 
ciscum Ciceri Papiensem Praesulem instisterunt, ut suam 
terram territorio paroecialis Ecclesiae dicti oppidi Vallis Salim- 
bene quae a S. Leonardo nuncupatur, intra fines Papiensis 
dioecesis, aggregare vellet. 

Papiensis autem Antistes, re prius acta cum R. P. D. 
Petro Berruti Viglevanensis dioecesis Episcopo, habitoque 
consensu tum Capituli cathedralis Viglevanensis, tum parochi 
oppidi Travacd Sicomazio, totum negotium Apostolicae Sedi 
subiiciendum censuit, atque litteris die xvi Iunii hoc anno 
datis, SSmum D. N. Pium PP. X humiliter exoravit, ut votis 
fidelium locum seu terram Costa Carogliana incolentium obse- 
cundare benigne dignaretur. 

Sanctitas Sua, me referente infrascripto Sacrae Congre- 
gationis consistorialibus rebus exspediendis praepositae Sub- 
stituto, omnibus mature perpensis, rei sacrae procurationi 
meliori, qua fieri potest, ratione consulere cupiens, attentis 
expositis, ac suppleto, quatenus opus sit, quorumcumque in 
hac re interesse habentium vel habere praesumentium con- 
sensu, oblatis precibus annuendum benique censuit, et de 
Apostolicae potestatis plenitudine partem seu portionem oppidi 
Travacd Sicomazio cui nomen Costa Carogliana cum omnibus 
et singulis in ea exsistentibus et commorantibus a territorio 
Viglevanensis dioecesis separavit et avulsit, eamque pariter 
ut supra cum omnibus et singulis in ea exsistentibus et 
commorantibus territorio paroeciae S. Leonardi Papiensis 
dioecesis aggregavit et addixit, ita ut pars seu portio prae- 
dicta iurisdictioni Papiensis Antistitis eiusque Successorum 

in posterum sit subiecta, prout hactenus spirituali Vigleva- 
nensis Praesulis regimini subiecta fuit; cum clausulis neces- 
sariis et opportunis, in contrarium facientibus non obstan- 
tibus quibuscumque. 

Ne ullum vero exinde fidelibus damnum obveniat, prae- 
cepit eadem Sanctitas Sua, ut documenta omnia dictam 
terram Costa Carogliana eiusque incolas respicentia a Can- 
cellaria Viglevanensis dioecesis extrahantur, et debita forma 
Cancellariae dioecesis Papiensis tradantur, in ea in posterum 
servanda. 

Ad praemissa demum exsequenda Beatitudo Sua depu- 
tare dignata est Yirum Emum Andream S. R. E. Presby- 
terum Cardinalem Ferrari, Mediolanensem Archiepiscopum, 
cum facultatibus necessariis et opportunis etiam subdelegandi 
ad effectum, de quo agitur, quamcumque aliam personam 
in ecclesiastica dignitate constitutam, iniuncta eidem obli- 
gatione intra tres menses ad Sacram hanc Congregationem 
Consistorialem mittendi exemplar authentica forma exaratum 
exsecutionis peractae, iussitque praesens hisce super rebus 
edi consistoriale Decretum, perinde valiturum ac si super 
iisdem Litterae Apostolicae sub anulo Piscatoris expeditae 
fuissent, et decretum ipsum inter acta referri mandavit Sacrae 
huius Congregationis Consistorialis. 

Datum Romae, hac die xxxi Iulii an. Domini dmccccvi. 

Pro R. P. D. Secretario 
Ivlivs Grazioli 

S. C. Consistorialis et S. Collegii Substitutus. 

EPISTOLA 



DILECTO FILIO 

FRANCISOO LAARMANN, DOGTORI, 

PRAESIDI COETVS CONVENTVI CATHOLICORVM GERMANIAE 
ESSENDIENSI IN VRBE APPARANDO 

ESSENDIAM 



PIVS PP. X 

DILECTE FILI 

SALVTEM ET APOSTOLICAM BENEDICTIONEM 



H egimus, laeto cum animo, quibus voluntatum sensibus 
ipse et collegae tui insistatis Congressui catholico- 
rum Germaniae, Essendiensi in urbe, apparando. Et quo- 
niam de rerum exitu coniicere fere licet e primordiis, spem 
minime levem e tua collegarumque fide et sollertia conci- 
pimus, futurum ut memorandis ceteris catholicorum Germa- 
niae congressionibus, quum gravitate, dignitate numeroque 
sodalium, tum consiliorum efficacitate ac vi, iste etiam, qui 
proxime est habendus, Essendiensis conventus par exsistat. 
Filios e Germania Nostros ad eam scimus constantiam for- 
titudinemque fidei esse informatos, ut progrediens bonum 
debere per eos Religioni gigni non ambigamus. Progres- 
sionem enim indicant perpetuam celebrati per vos adhuc 

12 

coetus, annos amplius quinquaginta; quo quidem satis longo 
tempore docuit Germania nationes, oportere catholicos non 
tam verbis, quam actione decertare; strenueque pro Ecclesia 
qui contendant, summa etiam comparare rei publicae bona. 
Itaque sive vestrorum recordatione patrum, sive ipsa cuiusque 
vestrum virtute, splendidam de vobis ac de cogendo coetu 
fovere expectationem iubemur, exemplumque idcirco debere 
a vobis in universas proficisci gentes confidimus, unde Chri- 
stiana fides, sicubi languescat in orbe aut iaceat, quod quidem 
dolentissime conspicimus, excitata reviviscat. Placet autem 
delectam congressui sedem urbem Essendiam fuisse, quae 
nomen prae se fert duplici clarum incremento, id est vitae 
quum in religioso, tum in civili genere actuosae. Ea porro 
civitas, si tantum ad fluxas caducasque res valuit, quas tamen 
ominamur ei sine intervallo laetabiles, aeque certo multum 
ad animorum tuenda et amplificanda non caduca bona valebit, 
quod quidem propositum congressioni est. Quamobrem fer- 
vida pro concordi utilique conventus disceptatione vota nun- 
cupamus, illudque conventuris edicimus, sic iis esse pro uber- 
tate eventus enitendum, quasi novam Essendia gloriam ex 
eorum studio desideret. — Auspicem caelestium gratiarum 
Nostraeque benevolentiae pignus, tibi Collegisque tuis, iisque 
universis, qui ad partecipandos congressus labores confluent, 
Apostolicam Benedictionem peramanter in Domino imper- 
timus. 

Datum Romae apud S. Petrum, die n Augusti mdccccvi, 
Pontificatus Nostri anno tertio. 

PIYS PP. X 

DE ABOLENDA AVTONOMIA 
DECANATVS SANCTI MICHAfiLIS IN FORO 
IN LVCANA ARCHIDIOECESI 



PIVS PP. X 

MOTV PROPRIO 



Kgj repositum urgentes, quod in suscipiendo Pontificatu 
Hwfl maximo inivimus, instaurandi omnia in Christo, ani- 
madvertimus in Lucana Ecclesia rem esse de qua diligenter 
per Nos provideri oporteat, ut ipsius utilitati Ecclesiae con- 
sulatur. Decanatum dicimus Sancti Michaelis in Foro, Deces- 
sorum Nostrorum auctoritate, de Archiepiscopi iurisdictione 
exemptum, proprioque iure administratum, cuius Decano, tam- 
quam Ordinario, illud canonicorum Collegium et adiunctum 
Seminarium clericorum paret. Huiusmodi quidem exemptio 
quare induceretur olim, idoneas fuisse causas certo scimus: 
sed cogitatio Nos incommodorum movet, quae nec pauca 
nec exigua inde sunt anteacto tempore profecta; quaeque 
si in praesens, divino beneficio, sunt nulla, sane tamen est 
periculum, ne vel graviora in posterum, quam antehac, 
exsistant. Multo igitur satius esse videtur tamquam in pos- 
sessionem suam ius commune restitui; nam redintegrata 
gubernationis unitate totius dioecesis, multo sunt salutaria 
secutura, hoc nominatim, ut eisdem praeceptis institutisque 

conformati administri sacrorum, facilius inter se retineant 
eam, quae opus est ad sancti muneris officia rite utiliterque 
obeunda, concordiam. Quare, nihil equidem detrahentes de 
collegiatae ecclesiae dignitate, nihil de honorum insignibus 
et privilegiis canonicorum, Nos motu proprio autonomiam, 
qua Decanatus Sancti Michafilis in Foro usque adhuc ute- 
batur, abolemus; eamque collegiatam ecclesiam, Capitulum, 
Decanum, adiectamque Decanatui scholam seu Seminarium 
ordinariae iurisdictioni Archiepiscopi Lucani subiicimus. Prae- 
terea, quod totius dioecesis utilitas vehementer exigit, eam- 
dem Scholam seu Seminarium Seminario archiepiscopali in 
omnibus iuris et oeconomiae rationibus, quae ad guberna- 
tionem administrationemque spectant, perpetuo coniungimus. 
Quotquot igitur sunt, qui cuiusvis generis bona eidem Scholae 
sive Seminario Sancti Michaelis legata assignatave, fiduciae 
titulo, possident, universos et singulos, sub poenis in iure 
canonico statutis, admonitos volumus, ea omnia bona tradant 
Archiepiscopo; cui Nos eisdem bonis utendi in commodum 
singularis Seminarii dioecesani potestatem facimus: remota 
quavis exceptione aut praetextu, abrogatis etiam deletisque 
consuetudinibus contrariis, nec obstantibus concessionibus 
aut decretis Decessorum Nostrorum, ceterisque in contrarium 
facientibus quibuscumque. 

Datum' Romae apud S. Petrum, die v Augusti mdccccvi, 
Pontificatus Nostri anno quarto. 

PIVS PP. X 

EPISTOLA ENCYCLICA 



AD ARCHIEPISCOPOS ET EPISCOPOS GALLIAE 



PIVS PP. X 

VENERABILES FRATRES 
SALVTEM ET APOSTOLICAM BENEDICTIONEM 



BjggBravissimo officii munere defungimur, eoque iamdudum 
llflfl vobis debito, quibus post latam legem de Gallicae Rei- 
publicae Ecclesiaeque discidio edicturos Nos tempori signifi- 
cavimus, quid ad tuendam conservandamque istic religionem 
facto opus esse arbitraremur. Equidem exspectationem desi- 
derii vestri ut produceremus usque adhuc, non modo magni- 
tudo et gravitas huius causae fecit, sed illa etiam singularis 
caritas, qua vos vestraque omnia, pro immortalibus nationis in 
Ecclesiam meritis, prosequimur. — Damnata igitur, ut debui- 
mus, improba lege, id considerare diligentissime coepimus, 
ullamne demum eiusdem praescripta legis relinquerent Nobis 
facultatem ita ordinandae in Gallia religiosae rei, ut sacro- 
sancta principia quibus Ecclesia nititur, nihil detrimenti 
caperent. In quo visum Nobis est, vos etiam Galliae Epi- 
scopos adhibere in consilium universos; indictoque vestro 
omnium conventu, hoc ipsum vobis maxime, de quo con- 

sultaretis, mandavimus. Nunc autem, cognitis consultis vestris, 
exquisitis complurium Cardinalium sententiis, re diu et mul- 
tum Nobiscum meditata, magnisque precibus implorato Patre 
luminum, omnino videmus faciendum, ut quod ipsi fere ad 
unum omnes censuistis, idem Nos Apostolica auctoritate con- 
firmemus. Itaque de consociationibus civium, quales, divini 
cultus exercendi causa, lex constitui iubet, sic decernimus, 
nullo eas pacto conflari posse, quin sanctissima iura, quae ad 
vitam ipsam Ecclesiae pertinent, violentur. — Dimissis vero 
consociationibus istis, quas probare Nos quidem conscientia 
officii prohibemur, opportunum videri potest experiri, an liceat, 
earum loco, aliquod aliud institui consociationum genus, quod 
simul legitimum sit et canonicum, atque ita laboriosissima, 
quae imminent tempora, catholicis Gallis defendere. Profecto 
tam sollicitos atque anxios ista Nos tenent, ut nihil magis; 
atque utinam spes affulgeat, si non bona, at aliqua tamen, 
posse Nos, divino salvo iure, id inire experimenti, ut dilectos 
filios tantorum malorum metu liberemus. At quoniam, hac 
manente lege, spes istiusmodi nulla ostenditur, istud alterum 
consociationum tentare genus, negamus fas esse, usque dum 
legitime certoque non constiterit, divinam Ecclesiae constitu- 
tionem, atque immutabilia Romani Pontificis et Episcoporum 
iura, eorumque in bona necessaria Ecclesiae, praecipue templa, 
potestatem, incolumia per consociationes easdem et tuta sem- 
per fore: contrarium velle Nos, nisi religionem officii dese- 
rendo, atque interitum Ecclesiae Gallicae conficiendo, non 
possumus. 

Restat, Venerabiles Fratres, ut vos, omni utentes ope, 
quacumque vos iura civitatis uti siverint, disponendo instruen- 

doque religioso cultui operam detis. Nec vero hac tanta in re 
tamque ardua passuri sumus Nostras desiderari partes. Utique 
licet absentes corpore, cogitatione tamen atque animo vobis- 
cum erimus, vosque consilio atque auctoritate opportune 
iuvabimus. Quapropter animose suscipite, quod, suadente 
Ecclesiae patriaeque vestrae amore, imponimus vobis onus: 
ceterum conquiescite in bonitate providentis Dei, cuius tem- 
pestivum auxilium non defuturum Galliae, omnino confi- 
dimus. 

Iamvero quibus criminationibus religionis hostes decreta 
haec mandataque Nostra sint excepturi, non difficile est prospi- 
cere. Contendent persuadere populo: nequaquam Nos Eccle- 
siae Gallicae salutem spectasse tantum; aliud etiam, alie- 
num religione, habuisse propositum: invisam Nobis esse in 
Gallia formam Reipublicae, eiusque evertendae Nos gratia 
velificari studiis partium: ea Nos abnuisse Gallis, quae non 
invite Apostolica Sedes aliis concessisset. Ista Nos et similia, 
quae, ut licet e certis quibusdam indiciis cernere, late ad 
irritandos animos spargentur in vulgus, iam nunc indignando 
denuntiamus esse falsissima, vestrumque, Venerabiles Fratres, 
et bonorum omnium erit redarguere, ne scilicet imperitos 
ignarosque decipiant. — Nominatim vero quod ad illud atti- 
net, faciliorem se alibi Ecclesiam impertivisse in causa simili, 
monstretis oportet, hoc eam fecisse, quum diversa prorsus 
verterentur momenta rerum, quumque praesertim divinis 
Hierarchiae rationibus aliquo saltem modo consultum esset. 
Quod si quaepiam civitas ita ab se segregavit Ecclesiam, 
ut plenam ei communis libertatis copiam fecerit, liberum- 
que in propria bona arbitrium reliquerit, non uno quidem 

nomine iniuste se gessit, sed tamen in conditione Eccle- 
siam collocasse dicenda est non omnino intolerabili. Verum 
multo secus agitur hodie res in Gallia: ubi iniustae huius 
legis conditores instrumentum sibi comparasse non tam ad 
separandam a Republica Ecclesiam, quam ad opprimendam 
videntur. — Ita, studia pacis professi, concordiamque polli- 
citi, inferunt religioni patriae bellum atrox, iniectisque acer- 
rimarum contentionum facibus, cives cum civibus commit- 
tunt, quanta cum pernicie ipsius reipublicae, nemo non videt. 
Studebunt profecto certaminis huius et eorum quae secu- 
tura sunt, malorum in Nos transferre culpam. Sed quisquis 
facta sincero iudicio aestimaverit, quae Ipsi etiam in Litte- 
ris Encyclicis « Vehementer Nos » attigimus, diiudicabit, utrum 
Nos reprehendendi simus, qui, alias ex aliis perpessi iniurias 
toleranter, dilectae nationis caus& , ad ultimum coacti san- 
ctissimos Apostolici officii transire terminos, negavimus posse; 
an potius tota in eis culpa resideat, qui catholici nominis 
invidia ad haec usque extrema provecti sunt. 

At enim catholici ex Gallia homines, si vere suum Nobis 
obsequium studiumque praestare volent, ita pro Ecclesia con- 
tendent, quemadmadum eos monuimus, constanter nimirum 
ac fortiter, nihil tamen seditiose violenterque faciendo. Non vi, 
sed constantia, tamquam in arce iustitiae collocati, frangent 
aliquando inimicorum contumaciam: intelligant vero, quod 
diximus iam iterumque est dicendum, ad hanc se victoriam 
nisuros frustra, nisi summa inter se coniunctione in tutelam 
religionis conspirarint. Nostram habent de nefastae legis usu 
sententiam: sequantur, ut oportet, volentibus animis; et, 
quidquid quisque de hac ipsa re adhuc disputando tenuit, 

caveant, obsecramus, ne quis quem propterea offendat, quod 
melius viderit. Quid consentientium voluntatum connexa- 
rumque virium contentio possit, mature capiant ex adversariis 
documentum; et quo pacto his licuit nequissimam civitati 
imponere atque inurere legem, eodem nostris tollere eam 
licebit et extinguere. — In tanto Galliae discrimine, si quidem 
universi omnes, quotquot maximum patriae bonum summa 
sibi ope tuendum putant, Nobiscum et cum Episcopis suis 
et inter se coniuncti, pro religione, quo modo opus est, 
elaborabunt, non solum non desperanda Ecclesiae Gallicae 
salus est, sed sperandum brevi fore, ut ad dignitatem prospe- 
ritatemque pristinam resurgat. Nos, quin Nostris satisfacturi 
sint praescriptionibus et votis, minime dubitamus: interea 
divinam benignitatem conciliare vobis omnibus, patrocinio 
confisi Mariae Immaculatae, impense studebimus. 

Auspicem caelestium munerum ac testem paternae bene- 
volentiae Nostrae, Vobis, Venerabiles Fratres, universaeque 
Gallorum genti Apostolicam Benedictionem amantissime im- 
pertimus. 

Datum Romae apud S. Petrum, die x Augusti, in festo 
Sancti Laurentii Martyris, anno mdccccvi, Pontificatus Nostri 
quarto. 

EPISTOLA 



VENERABILI FRATRI 

MICHAfiLI FELICI, EPISCOPO TREVIRENSIVM 

AVGVSTAM TREVIRORVM 



PIVS PP. X 

VENERABILIS FRATER 

SALVTEM ET APOSTOLICAM BENEDICTIONEM 



H piscopum alacrem vigilantemque annos quinque et 
viginti in Episcopatu perfecisse, ista quidem talis est 
faustitas e qua non modo fideles et Clerus voluptatem per- 
cipiant, sed Nos etiam, in primis, gaudium hauriamus. 
Illos enim si ad habendam beneficiorum gratiam memoria 
movet paternae actuosaeque Praesulis industriae, qui, factus 
forma gregis ex animo, eos in Christo aluit, rexit, fovit, 
Nos item, ex hac suprema cathedra universo praepositos 
ovili Christi, consideratio operum Antistitis eiusdem per- 
movet, suadetque munerari praemiis et laude Episcopi pro- 
merita. Tua ideo laetitia, Nostra aeque laetitia est; nobis 
namque utrisque quum, pro nostro cuiusque munere, con- 
credita Trevirensium sit ecclesia, eadem plane praebetur ad 
consolandum animum caussa, ex eo derivata profectu, unde 

tuam per hos annos dioecesim nobilitatam conspicimus. Qua- 
propter pleno ex corde libentique voluntate tibi gratula- 
mur, illudque vehementer gaudemus, non deesse tibi, sicuti 
iubet officium, a fideli populo et a sacro ordine significa- 
tiones honoris atque eas singularem in modum praestan- 
tes. Honor tamen potissimus ac perennis et per se ipse 
valde eloquens e laboribus erumpit tuis atque ex omne 
genus institutis, quibus, post non laetabiles ecclesiae istius 
dies, aurora istic est excitata aevi iucundioris. Habeas igitur 
volumus, a Nobis etiam, pignus animi benevolentis plauden- 
tisque, ob eamque rem quum antea publice profitemur par- 
ticipare Nos iubilares laetitias voluntate propensissima, tum 
eam tibi largimur gratiam ut quo die sollemnem memoriam 
es peracturus initi regiminis dioecesis tuae, populo possis 
auctoritate Nostra benedicere, ita quidem ut qui istiusmodi 
exceperint gratiam, Indulgentiam plenariam queant, servatis 
servandis, lucrari. Auspicem vero caelestium donorum Nostrae- 
que dilectionis testem Apostolicam tibi Benedictionem, pera- 
manter in Domino impertimus. 

Datum Romae apud S. Petrum, die xx mensis Augusti 
anno mdccccvii, Pontificatus Nostri quarto. 

PIYS PP. X 

EPISTOLA 



CLARIS VIRIS 
IOANNI MARSHALL LANG 

PRAEFECTO ET VICECANCELLARIO CETERISQVE PRAESIDIBVS 
VNIVERSITATIS STVDIORVM ABERDONENSIS 

ABERDONIAM 



PIVS PP. X 

CLARI VIRI, SALVTEM 



H gregia vos quidem floretis opinione studiorum : sed non 
minorem quam doctrinae, esse in vobis humanitatis 
x laudem, vestrae Nobis declararunt communes litterae. Ex 
his gratissime vos affectos cognovimus erga Apostolicam 
Sedem ob vetera in gentem vestram merita Pontificum roma- 
norum, qui nobilis istius Academiae auctores bonique fau- 
tores extitissent. Quam gratiam non satis vobis fuit privatim 
Nobis profiteri: cupitis in luce etiam ac celebritate homi- 
num esse testatam. Itaque benigne Nos, ut per saecularia, 
quae appetunt , Academiae sollemnia participes laetitiae 
vestrae velimus esse, rogastis. Nos vero officium istius- 
modi, tanto praesertim cum studio Nobis delatum, libentes 
amplectimur; ob eam quoque causam, quod ad illustrandam 
pertinet nativam romani Pontificatus vim, civilis ipsius cultus 

effectricem. Instituto autem vestro ampliora in dies optamus 
incrementa: precamurque ex animo Deum, ut vestrorum stu- 
diorum dirigens cursum, vos in omni disciplinarum genere 
efficiat veritatis compotes, perfectaque Nobiscum caritate 
coniungat. 

Datum Romae apud S. Petrum, die xxv mensis Augusti, 
anno mcmvi, Pontificatus Nostri quarto. 

PIVS PP. X 

DECRETVM 



SVPREMAE S. CONGREGATIONIS S. OFFICII 
DE IEIVNII ET ABSTINENTIAE LEGE IN ITALIA REFORMANDA 



FERIA IV, DIE 5 SEPTEMBRIS A. 1906 

H requentes pluribus abhinc annis preces Italiae prae- 
sules ad Sedem Apostolicam dirigere consueverunt, 
quibus ecclesiasticae legis ieiunii et abstinentiae mitigatio- 
nem temporum conditioni congruam pro dioecesi quisque 
sua petierunt. In quo temperamento efflagitando illud etiam 
intenderunt ut, uniformi vicinarum saltem regionum disci- 
plina constituta, non levibus incommodis quae ex varia legis 
observantia sponte sua consequuntur, remedium afferretur. 

Re penes Supremam hanc S. Officii Congregationem 
discussa, Emi ac Rmi DD. Cardinales in rebus fidei et mo- 
rum Inquisitores Generales, omnibus mature perpensis, in 
plenario conventu habito feria IV, die 5 currentis mensis 
Septembris, haec statuenda decreverunt: 

l.° In omnibus et singulis Italiae regionibus, dioece- 
sibus quoque Melitensi et Gaudisiensi comprehensis, quae 
dispositionibus hac in re pro Italia latis uti solent, ieiunium, 
seu lex unicae per diem refectionis, servandum erit: 

Toto tempore Quadragesimae, Dominicis tantum diebus 
exceptis ; 

Feriis sextis et sabbatis Adventus; 

Feriis quartis, sextis et sabbatis Quatuor anni Tem- 
porum ; 

Vigiliis: Pentecostes, SS. Apostolorum Petri et Pauli, 
B. M. V. in coelum Assumptae, Omnium Sanctorum et Nati- 
vitatis D. N. I. C. 

Quibus vero diebus ieiunium praecipitur, vetatur insi- 
mul semper et absolute, in Quadragesima ne diebus quidem 
Dominicis exceptis, carnium pisciumque in eadem comestione 
permixtio. 

2. ° Praeter ieiunium, in cunctis (ut supra) Italiae regio- 
nibus, servanda etiam erit lex abstinentiae a carnibus ab 
iisque omnibus quae ex carne trahunt originem, lacte sci- 
licet, butyro, caseo, ovis et ex quocumque animali adipe 
condimentis : 

Feria sexta Quatuor Temporum in Quadragesima; 

Feria sexta in Parasceve; 

Vigiliis Assumptionis B. M. V. et Nativitatis Domini 
Nostri Iesu Christi. 

3. ° Prima vero die quadragesimalis ieiunii; 

Feriis sextis et sabbatis Quadragesimae; 

Feriis sextis et sabbatis Adventus; 

Feriis quartis, sextis et sabbatis Quatuor Temporum; 

Vigiliis: S. Ioseph Sponsi B. M. V.; Annunciationis 
eiusdem B. M. V., ubi haec festa sub praecepto recoluntur 
et, ad vigiliam Annunciationis quod spectat, dummodo ea 
intra Quadragesimam incidat; Pentecostes; SS. Apostolorum 
Petri et Pauli et Omnium Sanctorum abstinentia a carnibus 
tantum et a iure a carnibus quomodocumque expresso ser- 

vanda erit; ita ut liceat pro lubitu in principali refectione 
vesci ovis et lacticiniis, et tum in eadem principali refectione 
tum in refectiuncula uti ex quovis adipe, butyro, margarina 
(quam vocant) et similibus condimentis. 

4. ° Haec eadem abstinentia a carnibus tantum et a iure 
carnis servanda pariter erit omnibus et singulis aliis sextis 
per annum feriis, absque tamen obligatione ieiunii et, con- 
sequenter, nulla refectionum facta distinctione quoad ovorum, 
lacticiniorum et condimentorum liberum usum. 

5. ° Quoties autem in aliquem ex supradictis diebus, 
ieiunio aut abstinentiae aut utrique consecratis, inciderit vel 
festum aliquod ex solemnioribus in Ecclesia, vel festum Titu- 
laris aut Patroni principalis alicuius loci vel dioecesis, vel 
extraordinaria aliqua religiosa solemnitas (uti centenaria, piae 
peregrinationes et similia), vel publicae annuales nundinae 
quae inusitato populi concursu celebrantur, conceditur loco- 
rum Ordinariis, excepto tempore Quadragesimae et Adventus, 
ut tum ieiunium tum abstinentiam vel pro tota dioecesi 
vel, iuxta diversos casus, pro determinatis aliquibus locis 
in alium liberum diem sibi benevisum anticipare aut etiam, 
gravissimis tamen ex causis, super iis dispensare valeant. 

6. ° Ieiunia et abstinentias in aliquibus locis ex peculiari 
voto servanda hoc decretum non respicit. Quod autem attinet 
ad Regulares utriusque sexus Familias speciali abstinentiae 
aut ieiunii voto non adstrictas, eas eadem ac simplices fideles 
lege uti posse decernitur. 

7. ° Praesenti decreto revocantur, abrogantur ac penitus 
abolentur quaevis in contrarium localia indulta, concessiones, 
privilegia, consuetudines etiam immemorabiles, ne Bulla 

quidem Cruciata (ubi et quavis sub forma nunc in Italia 
viget) excepta. Vehementer vero fideles sibi subditos horten- 
tur Ordinarii ut Apostolicam indulgentiam aliis bonis operibus 
compensare studeant. 

Et sequenti feria V, die 6 huius eiusdem mensis SSmus 
I). N. Pius divina providentia PP, X in solita audientia 
R. P. D. Adsessori huius Sacrae Supremae Congregationis 
impertita haec omnia et singula Sibi relata Suprema Sua 
auctoritate adprobare et confirmare dignatus est, mandans 
ad quos spectat, ut eadem, ad fidelium notitiam opportune 
deducta, inde a Dominica I Adventus currentis anni 1906 
ad unguem servent atque ab omnibus servari satagant. 

Contrariis quibuscumque non obstantibus. 

Datum Romae ex Aedibus S. 0. die 7 Septembris 1906. 

Petrvs Palombelli, 8. B. U. I. Notarius. 



13 

EPISTOLA 



DILECTIS FILIIS NOSTRIS 
GEOROIO TIT. S. AGNETIS EXTRA MOENIA 
S. R. E. PRESBYTERO CARDINALI KOPP 
EPISCOPO VRATISLAVIENSIVM 

ANTONIO TIT. SS. NEREI ET ACHILLEI 
S. R. E. PRESBYTERO CARDINALI FISCHER 
ARCHIEPISCOPO COLONIENSIVM 

CETERISQVE VENERABILIBVS FRATRIBYS 
ARCHIEPISCOPO ET EPISCOPIS REGNI BORVSSICI 



pivs pp. x 

DILECTI FILII NOSTRI ET VENERABILES FRATRES 
SALVTEM ET APOSTOLICAM BENEDICTIONEM 



iR&J^cstrum Foldensis urbis conventum et habitum prospere 
mm esse et ubere conclusum exitu fuisse, vestri nos docue- 
runt animi, tam probe Nobis et tam grate patefacti. Qui 
enim episcopi sic ad deliberandum de ecclesiae commodis 
accedunt, ut, implorata precibus benignitate Dei, nil velle 
sese consilii sequi et amplecti quod aut Spiritus non mon- 
strarit Dei aut Pastoris Summi praescriptis non haereat, 
non equidem ambigimus quin graviter prudenterque disse- 
rant, et concorditer fructuoseque decernant. Magnam propte- 
rea spem, quemadmodum e peractis inter vos superiore 

tempore coetibus, ita ex huius anni congressione hausimus, 
fore ut Ecclesia Borussiae ingens industria vestra incremen- 
tum accipiat, fidemque, qua apud omnes in laude est, et 
amplificare nitatur et cum fecundiore in dies actione coniun- 
gat. Vobis autem universis ac singulis memorem voluntatem 
testamur pro delato Nobis obsequio et pro solatii verbis 
precibusque, unde, in molestissimis tempestatis huius curis, 
animum levare Nostrum studuistis. Commune episcoporum 
erga Nos observantiae officium exemplo certe fidelibus vestris, 
egregie ceteroqui in Pontificem affectis, exsistet, sinetque 
istiusmodi etiam, sane non modicam, e Fuldensi congressu 
colligi utilitatem. 

Testem dilectionis Nostrae, donorumque divinorum auspi- 
cem Apostolicam Benedictionem unicuique vestrum peraman- 
ter in Domino impertimus. 

Datum Bomae apud S. Petrum, die vn mensis Septem- 
bris, anno mdccccvi, Pontificatus Nostri tertio. 

PIVS PP. X 

DECRETVM 



S. CONGREGATIONIS CONSITORIALIS 
QVO ECCLESIA B. M. VIRGINIS IMMACVLATAE DE OCOTLAN 
IN ARCHIDIOECESI ANGELOPOLITANA 
AD ECCLESIAE COLLEGIATAE HONOREM ET DIGNITATEM EVEHITVR 




|eiparam Virginem ab Immaculata Conceptione Mexi- 
canos maxima prosequi veneratione res est notissima. 
Siquidem non modo Eam sub titulo De Guadalupe in caele- 
stem Mexicanae Reipublicae universae Praestitem solemniter 
elegerunt, sed et Ipsi, vel sub eodem, vel aliis sub titulis, 
non pauca dedicavere templa. Inter haec illud commemorare 
libet, quod non longe ab Urbe Tlascala, intra Archiepisco- 
palis Angelopolitanae Ecclesiae fines, Beatae Mariae absque 
originali labe conceptae sub titulo de Ocoflan sacrum existit, 
quodque vetustissimum ferunt, eodemque ferme tempore 
extructum, quo catholica Religio in Mexicana Regione pro- 
pagari coepit. Sacrae huic Aedi, quae structura, ornatus 
magnificentia et splendore sacrarumque supellectilium copia 
praestat, perampla adnexa est domus,- in qua, praeter Sacer- 
dotes divinis in sacra ipsa aede ministeriis obeundis addictos, 
adolescentes quoque commorantur, qui Ecclesiae servitio sese 
mancipare cupiunt, praetereaque Clerici qui, sacris expletis 

studiis, pastoralem, uti aiunt, theologiam excolunt, ut sacris 
Ordinibus recipiendis sese praeparent. 

Cum Templum Deiparae De Ocotlan sacrum, piis fidelium 
largitionibus, qui ad ipsum, ex dissitis quoque regionibus, 
pientissimae Matris opem imploraturi se conferunt, redditibus 
sat affluat; cumque in eo a Cappellanis Clericisque divinae 
laudes quotidie iam recitentur, Sacrumque pro benefactoribus 
fiat, R. P. D. Iosephus Raymundus Ibarra, metropolitanae 
Ecclesiae Angelorum Archiepiscopus, quo melius ac aptius 
servitio templi eiusdem etiam in posterum consuleretur, 
litteris ad Apostolicam Sedem die xiv Iulii hoc anno datis, 
pro eximia sua erga Immaculatam Dei Genitricem De Ocotlan 
pietate, SSmum D. N. Pium PP. X humiliter exoravit, ut 
Templum ipsum ad Collegiatae Ecclesiae honorem et digni- 
tatem Apostolica auctoritate evehere benigne dignaretur. 

Sanctitas Sua, ad mei infrascripti Sacrae Congregationis 
consistorialibus rebus expediendis praepositae Substituti rela- 
tionem, cunctis, quae consideranda erant, matura delibera- 
tione perpensis, quod bonum, faustum felixque sit, Dei 
gloriae, fideliumque pietati erga Deiparam Immaculatam 
sub titulo De Ocotlan fovendae benevertat, Angelopolitani 
Archiepiscopi vota benigne excipere dignata est, et ea quae 
sequuntur, statuere ac decernere. 

I. 

Beatitudo itaque Sua in primis, suppleto, quatenus opus 
sit, quorumcumque in hac re interesse habentium vel habere 
praesumentium consensu, Ecclesiam honori B. Mariae Virginis 

ab Immaculato Conceptu sub titulo De Ocotlan non longe ab 
Urbe Tlascala, intra Archidioecesis Angelopolitanae fines, 
dicatam, Apostolica auctoritate ad Ecclesiae Collegiatae ho- 
norem et dignitatem, sub invocatione et titulo eiusdem Bea- 
tissimae Virginis Mariae absque originali labe conceptae 
De Ocotlan cum Capitulo, Stallo, Choro, Mensa capitulari, 
Sigillo aliisque signis, privilegiis, immunitatibus, exemptio- 
nibus, praeeminentiis, concessionibus et gratiis, quibus ceterae 
Collegiatae Ecclesiae in Mexicana Republica exsistentes iure, 
usu et consuetudine fruuntur et gaudent, iis tamen exceptis 
privilegiis, quae ex induito particulari aut oneroso titulo 
sint acquisita, evehit atque extollit, eidemque in dotem red- 
ditus omnes et bona constituit, quibus actu ipsa potitur, 
aliaque omnia, quae pia fidelium liberalitas in hunc finem 
in posterum conferet. 



II. 



In eadem Ecclesia, ad Collegiatae dignitatem, ut supra, 
evecta, Sanctitas Sua unam constituit praebendam Abbatialem, 
quae prima et unica erit Capituli dignitas ; ita ut qui eam 
obtineat, tam in Choro et Capitulo, quam in publicis sup- 
plicationibus aliisque sacris functionibus praesit et praee- 
minendam habeat, nullo tamen, praeter titulum, abbatiali 
alio insigni aut privilegio gaudeat, nullaque fruatur iurisdi- 
ctione; itemque undecim alias canonicales praebendas insti- 
tuit atque erexit, eademque beneficia, servatis Apostolicis 
Constitutionibus, ac sartis tectisque Cancellariae legibus 
conferri mandavit. 

III. 

Ecclesiae Collegiatae Abbati et undecim Canonicis tali 
modo constitutis Sanctitas Sua onus imposuit apud Colle- 
giatam personaliter residendi, horas canonicas omnes tam * 
diurnas quam nocturnas quotidie recitandi, itemque Missam 
conventualem pro benefactoribus alternatim celebrandi ; 
quibus vero festis diebus Missa haec erit solemniter cele- 
branda, Exsecutor huius Decreti infra designandus statuet. 



IV. 



Capitularium deinde congruae sustentationi et onerum 
implemento ipsis incumbentium eadem Sanctitas Sua pro- 
spicere cupiens, decrevit, ut ipsi singuli singulis mensibus 
ex Ecclesiae redditibus scutata quadraginta seu biscentum 
libellas percipiendi ius habeant. Caveat insuper Decreti huius 
Exsecutor, ut ex Ecclesiae redditibus, nisi aliter iam pro- 
visum fuerit, certa quaedam pars Ecclesiae ipsius Sacrario 
eiusque Fabricae tribuatur, pro necessariis expensis et repa- 
rationibus. 

V. 

Praeter choralia ministeria, Beatitudo Sua Abbati aliisque 
Canonicis munus pariter commisit ad disciplinas erudiendi 
Clericos utriusque Seminarii in domo Templo adnexa com- 
morantes, eademque Seminaria moderandi, statuta tamen 
pro hisce muneribus congrua retributione, a canonicalibus 
praebendis prorsus distincta, quamque Exsecutor decernet. 

VI. 

Exsecutori pariter curae erit, ad normam Sacrorum 
Canonum, ea omnia decernere, quibus recto Collegialis Capituli 
ordini et Collegiatae Ecclesiae ministerio sit consultum; distri- 
butiones praesertim aut mulctae, secundum Sacrosanctae Tri- 
dentinae Synodi decreta, statuendae per Ipsum erunt, quibus 
Canonici ad munus suum diligenter obeundum alliciantur; 
eaeque e praebendarum redditibus desumentur. 

VII. 

Collegiali vero Capitulo ita evecto Sanctitas Sua facul- 
tatem quoque fecit statuta et Decreta, sacris tamen Cano- 
nibus, Sacrosancto Tridentino Concilio et Apostolicis Con- 
stitutionibus consona, quae eiusdem Collegiatae Ecclesiae 
regimen bonorumque administrationem respiciant, non minus 
ac onerum implementum et Chori disciplinam, poenarumque 
praesertim per absentes vel negligentes contrahendarum 
impositionem, edendi atque condendi, eaque condita atque 
edita denuo corrigendi et declarandi, sub praesidentia tamen 
ac praevia Angelopolitani Archiepiscopi pro tempore adpro- 
batione. 

VIII. 

Ad divini vero cultus splendorem et Collegialis Capituli 
decorem augendum atque in obsequium erga Beatissimam 
Virginem Immaculatam, Beatitudo Sua Abbati et Canonicis 
benigne indulsit, ut in sacris functionibus et publicis sup- 

plicationibus, intra limites tamen Angelopolitanae Archidioe- 
cesis, ipsi vestem talarem nigram, oris et globulis caeruleis 
ornatam, zonam item caeruleam et penulam seu mozzettam 
sericam super rochettum pariter caeruleam, nec non floc- 
culum caeruleum in pileo et bireto licite ac valide gestare 
possint ac valeant, servatis tamen Apostolicis Constitutionibus 
ac praesertim ritualibus dispositionibus. 

IX. 

Ad praemissa demum exsequenda Sanctitas Sua deputari 
voluit R. P. D. Raymundum Ibarra et Gonzalez, Metropo- 
litanae Ecclesiae Angelorum Archiepiscopum , cum facul- 
tatibus necessariis et opportunis etiam subdelegandi , ad 
effectum de quo agitur, quamcumque aliam personam in 
ecclesiastica dignitate constitutam, itemque definitive pro- 
nunciandi super qualibet oppositione in exsecutionis actu 
quomodolibet oritura, et cum mandato transmittendi, intra 
sex menses, ad Sacram hanc Congregationem exemplar 
authentica forma exaratum exsecutionis peractae, et praesens 
hisce de rebus edi iussit consistoriale Decretum, perinde 
valiturum ac si super iisdem Litterae Apostolicae sub plumbo 
vel sub anulo Piscatoris expeditae fuissent, et inter acta 
referri Sacrae huius Congregationis Consistorialis. 

Datum Romae hac die vm Septembris an. Domini mcmvi. 

Pro R. P. D. Secretario 
Ivlivs Grazioli 

S. C. Consistorialis et S. Collegii Substitutus. 

LETTRE 



A NOS TRfcS-CHfiRES PILLES 
LOUISE DE REYNOLD PR&SIDENTE 
ET BARONNE DE MONTENACH VICE -PRfiSIDENTE 
DE l’aSSOCIATION CATHOLIQUE INTERNATIONALE 
DES (EUVRES DE PROTECTION DE LA JEUNE P1LLE 



Nos tres-cheres Filles, 

H ous avons requ avec une vive consolation le Compte- 
rendu de vos travaux, et Nous sommes persuade que 
1’Assemblee Generale convoquee h Paris pour le mois d’Octobre 
prochain en assurera les developpements. 

Votre titre d '(Euvre Catholique proclame les principes 
sacrds, les bases immuables sur lesquelles vous entendez 
appuyer votre z&le, et 1’unitd de direction pratique & laquelle 
vous tenez & le subordonner dans son exercice. Mais ce cara- 
ctere catholique, parce que vous le savez bien entendre, loin 
de retrecir d’une maniere jalouse votre champ d’action, est 
fait pour vous y assurer de plus heureux, de plus profonds, 
de plus durables resultats. Vous acceptez avec reconnaissance 
tous les concours sinc&res, vous etendez votre compassion 
h toutes les faiblesses, et vous tendez une main secourable 
h tous les besoins, dans 1’ordre materiei et moral toujours, 
dans 1’ordre religieux autant que la condition des personnes 
vous le permet. 

Puisse cet esprit large et vivifiant, cette sagesse de vues, 
cette misericorde inepuisable non seulement se maintenir 
parmi vous, mais se developper, h mesure que s’etendront 
les cadres de votre personnel et le nombre de vos agrega- 
tions. Ainsi procurerez-vous le bien des peuples, la conso- 
lation de 1’Eglise et 1’augmentation quotidienne de vos pro- 
pres merites. 

C’est dans cette confiance que Nous vous donnons de 
grand cceur, pour vous, Nos tres cheres Filles, pour tous 
vos associds, pour toutes les ramifications de votre belle 
ceuvre, et en particulier pour la prochaine reunion generale, 
la Benediction Apostolique. 

Rome, du Vatican, le 19 Septembre 1906. 

PIYS PP. X 



Digitized by ^ooQle 




204 



DECRETVM 

S. CONGREGATIONIS CONSISTORIALIS 
QVO INSVLAE MARIANAE 
A CAEBVANA DIOECESI SEPARANTVR 
ET IVRISDICTIONI S. CONGREGATIONIS DE PROPAGANDA FIDE 

SVBIICIVNTVR 




nter Insulas trans Oceanum, quae paucos ante annos 
Hispanici Regni dominationi adhuc suberant, eae quo- 



que accensebantur, quae non longe a Philippinis, Orientem 



versus sitae, Marianae appellantur. Hae Insulae, quarum 



tresdecim maiores numerantur, saeculo sextodecimo sub 



Carolo V Hispaniarum Rege ab exploratore Heruando de 
Magalhanes detectae fuere. A latronibus qui in eas sese reci- 
piebant, ipsae primitus sunt nuncupatae, quod nomen in aliud 
postea quo nunc designantur, immutatum est. 

Cum enim anno mdclxv Didacus Aloisius de Sanvitores 



e Societate Iesu a Philippo Hispaniarum Rege IV facultatem 
obtinuisset ad Latronum insulas, Evangelii nunciandi causa, 
sese conferendi, atque in civitate Agafia, quae insulae Quam 
nuncupatae, aliarumque omnium caput etiam in praesens 
est, Ecclesiam et Collegium ad pueros christianis moribus 
imbuendos, subsidiis praesertim adiutus Reginae Mariae, insti- 
tuisset, insulas ex liberalissimae eiusdem Reginae nomine 
Marianas appellandas statuit. Sancti huius viri opera et studio 
christiana Religio apud Marianos tam laeta brevi habuit 

incrementa, ut duorum annorum spatio non in Insula Quam 
solum, sed et alibi, Tinian nempe, Merizo, Pagat, Pigput et 
Ntnchan sacrae aedes erigi potuerint. 

Sed inter haec cum quidam idololatra, Cino nomine, in 
odium christianae fidei hoc etiam inter alias insimulationes 
crimen in Missionarios finxisset, quod infantes ideo bapti- 
zarent, ut eos morte afficerent, gravi exorta contra ipsos 
insectatione, prius in Insula Suipan interfectus est Aloisius 
de Medina eiusdem Societatis Iesu sodalis, ac non multo 
post, anno nempe mdclxxii ipse Didacus de Sanvitores lancea 
transfossus gloriose occubuit, casque insulas suo sanguine 
dicavit, quas Christo lucrifacere susceperat. 

Exinde catholica Religio latius propagari coepit, adeo 
ut anno mdcclxvii, quo Patres e Societate Iesu Marianas 
Insulas deserere coacti sunt, omnes fere earum incolae Chri- 
stianam fidem amplexati fuerint. 

Sodalibus e Societate Iesu in spirituali harum Insula- 
rum regimine successere deinde Patres Recollecti, donec 
anno mdcccxiv Insulae eaedem ab Apostolica Sede Caebuani 
Episcopi iurisdictioni suppositae fuere. 

Cum vero nuperrimis hisce temporibus contigerit, ut ob 
politicas perturbationes tum Philippinis tum Marianis in 
Insulis enatas civile istarum Insularum dominium partim a 
Civitatibus Foederatis Americae Septentrionalis fuerit obten- 
tum, partim ab Imperio Germanico, Summus Pontifex Leo 
f. r. PP. XIII, ne ex nova hac rerum conditione, religiosae 
res quid detrimenti caperent, Litteris Apostolicis sub anulo 
Piscatoris, quarum initium « Quae mari sinico », die xvn Se- 
ptembris anno mcmii datis, easdem Marianas Insulas a Cae- 

buanae dioecesis territorio seiungere, atque Sacrae Con- 
gregationis de Propaganda Fide iurisdictioni subiicere in 
Apostolicam Praefecturam in posterum erigendas, constituit. 

Quod quidem cum rerum adiuncta quominus exsecu- 
tioni demandaretur usque adhuc prohibuissent, SSmus D. N. 
Pius PP. X, summa rei utilitate perspecta, statutam sepa- 
rationem diutius differendam non esse censuit. 

Ideoque quod bonum, faustum felixque sit, Religioni 
reique sacrae procurationi in Marianis Insulis meliori rationi 
ordinandae benevertat, Sanctitas Sua easdem Marianas Insulas 
de Apostolicae potestatis plenitudine, cum omnibus et sin- 
gulis in ipsis existentibus et commorantibus a Caebuanae 
seu Nominis Iesu dioecesis territorio separavit et seiunxit, 
easque in Apostolicam Praefecturam, ubi primum opportu- 
num fuerit, erigendas, Sacrae Congregationis de Propaganda 
Fide iurisdictioni subiecit et submisit ; cum clausulis neces- 
sariis et opportunis, in contrarium facientibus non obstan- 
tibus quibuscumque. 

Ad praemissa vero exsequenda Beatitudo Sua deputare 
dignata est R. P. D. Ambrosium Agius, ex Ordine S. Bene- 
dicti, Archiepiscopum tit. Palmyrenum atque in Insulis Phi- 
lippiuis Delegatum Apostolicum extraordinarium, cum facul- 
tatibus necessariis et opportunis etiam subdelegandi , ad 
effectum de quo agitur, quamcumque aliam personam in 
ecclesiastica dignitate constitutam, itemque definitive pro- 
nunciandi super quacumque oppositione in exsecutionis actu 
quomodolibet oritura, iniuncta eidem obligatione ad Sacram 
hanc Congregationem intra sex menses mittendi exemplar 
authentica forma exaratum exsecutionis peractae, iussitque 

praesens hisce super rebus edi consistoriale decretum perinde 
valiturum ac si super iisdem Apostolicae Litterae sub anulo 
Piscatoris vel sub Plumbo expeditae fuissent, et inter acta 
referri Sacrae huius Congregationis Consistorialis. 

Datum Romae, hac die i Octobris an. Domini mcmvi. 

Pro R. P. D. Secretario 
Ivlivs Grazioli 

S. C. Consistorialis et S. Collegii Substitutus. 

BVLLA sev LITTERAE APOSTOLICAE 



EXTINCTIONIS INSTITVTIONIS TRANSLATIONIS QVARVNDAM PAROECIARVM 

VIDELICET 

EXTINCTIONIS PAROECIARVM 
SANCTAE MARIAE MAGDALENAE 
SANCTAE MARIAE MONTICELLIANAE 

INSTITVTIONIS PAROECIARVM 
SANCTORVM PETRI ET MARCELLINI 
SANCTAE MARIAE ANGELORVM 
SANCTAE CRVCIS IN AEDIBVS SESSORIANIS 

TRANSLATIONIS PAROECIARVM 

SANCTORVM CELSI ET IVLIANI AD S. IOANNEM FLORENTIN ORVM 
SANCTI ANGELI IN FORO PISCARIO AD S. LAVRENTIVM IN LVCINA 



PIVS EPISCOPVS 

SERVVS SERVORVM DEI 

AD PERPETVAM REI MEMORIAM 

S usceptum, Deo inspirante, negotium paroecias ordinandi 
per Urbem opportunius tempori, etsi sensim pro adiun- 
ctis rerum, constanter tamen apostolica providentia prose- 
quimur. Propterea, cum se maturitas modo offerat aliquid 
in re tam gravi atque utili ulterius constituendi, alias his 
Nostris litteris abolere, alias ab inchoato instituere, alias 
transferre alio curias decretum est. — De Nostrae igitur 

potestatis plenitudine paroecias binas, alteram ad Sanctae 
Mariae Magdalenae in platea cognomine, alteram ad Sanctae 
Mariae Monticellianae, extinguimus penitus. Redditus vero 
earum binis aliis suo tempore erigendis, destinamus. — 
Porro paroecias novas instituimus ternas , alteram ad Sancto- 
rum Petri et Marcellini in via Merulana ; alteram ad Sanctae 
Mariae Angelorum in Thermis, utramque pro clero saeculari ; 
alteram ad Sanctae Crucis in Aedibus Sessorianis. In harum 
vero tuitionem, bona, redditus ac iura quaevis transferimus 
et attribuimus, quae trium aliarum paroeciarum huc usque 
extiterunt; videlicet, ex ordine, Sancti Laurentii in aedibus 
Lucinae, Sancti Ioannis nationis Florentinorum, Sancti Ber- 
nardi ad Thermas. — Postremo ius parochiale, cum bonis 
omnibus ac redditibus, necnon collegium canonicorum, quod 
ad hanc diem obtinuit in Basilica SS. Celsi et Iuliani ; item- 
que quod in Aede S. Angeli in Foro piscario; transferimus 
utrumque, illud quidem ad templum Sancti Ioannis Floren- 
tinorum, hoc autem ad Sancti Laurentii in Lucina. 

Quia vero ad S. Ioannis Florentinorum suam obtinet 
sedem Sodalitas confratrum Florentinae gentis ; relationes et 
iura inter eandem Sodalitatem et Collegium Canonicorum eo 
transferendum peculiari pacto definientur et decernentur, 
illudque Nos Auctoritati Nostrae Apostolicae confirmandum 
et sanciendum reservamus. 

Porro ad Sanctum Laurentium in Lucina quod attinet, 

cum praefatis Nostris dispositionibus, extinctionis videlicet, 

translationis et attributionis, obstent Litterae Apostolicae 

Pauli V Decessoris Nostri fel. rec. « In Apostolicae dignitatis 

u 

culmine »: Nos, maius atque uberius animarum bonum spe- 
ctantes ac desiderantes, eisdem Pauli V litteris, quas hic 
de verbo ad verbum veluti insertas haberi volumus, de certa 
scientia et de plenitudine potestatis Nostrae derogamus, 
easdemque, in quantum praedictis extinctioni translationi et 
attributioni obstant, cassamus, retractamus ac veluti non 
datas in posterum habendas esse mandamus. — Clericis 
autem minoribus qui antehac parochiale munus ad Sancti 
Laurentii in Lucina gesserunt, templum atque aedes Sancti 
Angeli in Foro piscario, animarum tamen cura suppressa, 
concedimus. Ad fines quod spectat quibus praedictae paroe- 
ciae contineri debeant, et ad cetera omnia, quae executio 
huius voluntatis Nostrae postulat, potestatem facimus Dilecto 
filio Nostro Cardinali vice sacra Antistiti Urbis, Nostro nomine 
statuendi. 

Praesentes vero Litteras et in eis contenta et statuta 
quaecumque, nulla unquam ex causa, colore et capite, etiam 
ex eo quod Paroeciarum Patroni sive Ecclesiastici sive Laici 
vel alii quilibet in praemissis seu in eorum aliquo, ius aut 
interesse, quamvis ex fundatione, dotatione vel ex alio quo- 
vis titulo habentes vel habere praetendentes, etiam quomo- 
dolibet in futurum, illis non consenserint, seu ad ea vocati 
et auditi non fuerint, de subreptionis, obreptionis aut nul- 
litatis vitio seu aliquo defectu inexcogitato et substantiali, 
notari, impugnari aut in controversiam et iudicium vocari 
posse: sed tamquam ex Pontificiae Providentiae officio, et 
Motu proprio, certa scientia, matura deliberatione, deque 
Nostrae Apostolicae Potestatis plenitudine editas omnimoda 

firmitate perpetuo validas et efficaces existere, et fore, 
suosque plenarios et integros effectus sortiri et obtinere 
atque ab omnibus inviolabiliter observari volumus et decer- 
nimus, sublata cuicumque, etiam Cardinalitia dignitate ful- 
genti, quavis aliter iudicandi et interpretandi facultate ; irri- 
tum quoque et inane decernentes quidquid in contrarium 
scienter vel ignoranter contigerit attentari. 

Non obstantibus de iure quaesito non tollendo aliisque 
Nostris et Cancellariae Apostolicae Regulis, Praedecessorum 
Nostrorum Constitutionibus et Ordinationibus et quarum- 
cumque Ecclesiarum etiam Patriarchalium seu Ordinum et 
Congregationum, iuramento et confirmatione Apostolica vel 
quavis alia firmitate roboratis, statutis et consuetudinibus, 
etiam Motu proprio aliisque quibuslibet in contrarium prae- 
missorum concessis, de illis eorumque totis tenoribus prae- 
sentibus pro expressis habentes, pari Motu, scientia et 
Apostolicae Auctoritatis Nostrae plenitudine, plenissime et 
latissime specialiter derogamus. 

Praesentium vero Transumptis seu exemplis etiam im- 
pressis, manu tamen Notarii Apostolici subscriptis et sigillo 
Personae in ecclesiastica dignitate constitutae munitis, eam- 
dem fidem in Iudicio et extra haberi volumus quae ipsis 
praesentibus haberetur si originaliter exhiberentur. 

Nulli ergo omnino hominum liceat hanc paginam No- 
strae suppressionis et extinctionis institutionis et transla- 
tionis derogationis decreti, statuti, mandati et voluntatis 
infringere vel ei ausu temerario contraire. Si quis autem 
hoc attentare praesumpserit, indignationem Omnipotentis Dei 

ac Beatorum Apostolorum Eius Petri et Pauli se noverit 
incursurum. 

Datum Romae apud S. Petrum Anno Incarnationis Do- 
minicae Millesimo Nongentesimo Sexto, ix Kal. Novembris 
Pontificatus Nostri anno quarto. 

A. Cabd. DI PIETRO R. Cakd. MERRY DEL VAL 
Pro-Datariys. a Secretis Statvs. 



VISA 

De Cvria I. De Aqvila e Vicecomitibvs 



Loco Plumbi 

Reg. in Secret. Brevium 



V. Cygnonivs. 

EPISTOLA 

DILECTO FILIO N08TB0 
ANTONIO TIT. SS. NEREI ET ACHILLEI 
8. R. E. PRESBYTERO CARDINALI FISCHER 
COLONIENSIYM ARCHIEPISCOPO 

COLONUM AGRIPPINAM 



PIVS PP. X 

DILECTE FILI NOSTER 

SALVTEM ET APOSTOLICAM BENEDICTIONEM 



uod felices exitus sortitus fuerit catholicorum Ger- 
maniae conventus Essendiae habitus superiori Sextili 
mense, id non una tantum ex parte comperimus, ac in primis 
ex iis quae coram diserteque retulit Ven. Frater Noster 
Praenestinus Episcopus, zelum et actuosam Germanorum sol- 
lertiam testatus. Opinionem, quae firma iamdiu Nostro inerat 
animo de gravitate filiorum qui Germaniam incolunt, firmio- 
rem adhuc reddidit notitia disceptationum quae in Essen- 
diensi conventu habitae sunt. Haud tamen minor delectatio 



fuit quam hausimus ex proposito iterum iterumque prolato, 
quo actionem religiosam Apostolicae Sedis auctoritati obno- 
xiam velle catholici e Germania orti declararunt. Haec quidem 
obedientia uti diuturna experientia constat, peramplam et 

integram, licet aliter nonnulli oblatraverint rei veritatis ignari, 
cuique relinquit libertatem quoad ea quae religionem non 
attingunt, ideoque eam gignit singulorum animorum con- 
cordiam quae, a singulis ad societatem progrediens, sociale 
firmat bonum duplici coalescens elemento, religioso scilicet 
ac civili. Hoc valde probari visum est Augustissimo Impe- 
ratori ac Regi qui grati et benevolentis animi sensa pro- 
fessus est erga eos qui, ortu Ipsi, relligione autem Nobis 
subditi, statim ac Essendiam convenissent quum Ipsum tum 
Nos obsequio prosecuti sunt. Laetitiam igitur, quam ex 
Essendiensi conventu profitemur haustam, Tibi, dilecte Fili 
Noster, testatam volumus, ac per te clero populoque archi- 
dioeceseos tuae, cunctisque Nostris e Germania filiis qui ad 
participandos praefati Congressus labores multiplici sane modo 
confluxerunt. Grati insuper animi praecipuaeque benevolen- 
tiae Nostrae testis sit Tibi ac illis Apostolica Benedictio, quam 
caelestium munerum auspicem Vobis impertimur. 

Datum Romae apud S. Petrum die xxx Octobris anno 
mdccccvi, Pontificatus Nostri quarto. 

PIVS PP. X 

EPISTOLA 



DILECTO FILIO NOSTRO 
IACOBO S. R. E. PRESBYTERO CARD. GIBBONS 
ARCHIEPISCOPO BALTIMORENSI 
CETERISQVE VENERABILIBYS FRATRIBVS 
ARCHIEPISCOPIS ET EPISCOPIS 
FOEDERATARVM AMERICAE SEPTENTRIONALIS CIVITATVM 



PIYS PP. X 

DILECTE FILI NOSTER ET VENERABILES FRATRES 
SALVTEM ET APOSTOLICAM BENEDICTIONEM 

B bsolutis, ut accepimus, ferme aedibus, quas Delegatus 
Apostolicus Washingtoni posthac habebit sibi proprias 
ad incolendum, libenter facimus, ut per has litteras bene- 
volentissimum vobis animum Nostrum testemur. Vos enim, 
quum Delegatum Nostrum videretis paullo habitare angu- 
stius, quam deceret eum qui Nostram apud vos personam 
sustinet, subveniendum hac quoque in re tenuitati Sedis Apo- 
stolicae decrevistis; ultroque collata pecuniae copia, hone- 
stius ipsi commodiusque domicilium comparastis. In quo 
vestra non solum laudanda liberalitas est ; sed etiam et prae- 
cipue studiosa voluntas erga Pontificem Romanum, cuius 
dignitatem maximae vobis esse curae ostendistis. Quare gra- 
tias vobis quidem agimus pro tributo Nobis officio singu- 

lares ; peramplas autem referat, precamur, Christus Dominus, 
cuius Nos, nullo Nostro merito, gerimus vices; actuosamque 
virtutem vestram ad laetiora quotidie incrementa Ecclesiae, 
lectissimis gratiae suae muneribus, promoveat. Horum auspi- 
cem, et peculiaris Nostrae benevolentiae testem vobis, Dilecte 
Fili Noster et Venerabiles Fratres, itemque vestro cuiusque 
Clero ac populo Apostolicam Benedictionem amantissime in 
Domino impertimus. 

Datum Romae apud S. Petrum, die ix Novembris anno 
mdccccvi, Pontificatus Nostri quarto. 

PIVS PP. X 

EPISTOLA 



DILECTO FILIO 
HENRICO GARRIGVET 
SACERDOTI 

MODERATORI CONSOCIATIONIS SVLPICIANAE 



PIVS PP. X 

DILECTE FILI 

SALVTEM ET APOSTOLICAM BENEDICTIONEM 



H itterae, quas nuper ad Nos dedisti, lectu Nobis iucun- 
dissimae fuere. Perspicue namque ex illis agnovimus 
in Sulpiciana Consociatione Conditoris vestri proposita manere 
integra, devotionem praesertim erga Apostolicam Sedem, 
quaeque inde ortum habet obedientia atque caritas. Gratu- 
lamur equidem Tibi, quod in difficili munere, quo fungeris, 
hoc plane laboris et curarum solatium capis. Gratulamur 
pariter Nobis, quod Apostolicae auctoritatis strenuos in vobis 
adsertores habeamus. Moderandorum vero Seminariorum pro- 
vincia, quae vobis obtigit, egregiam profecto opportunitatem 
praebet ad studium istud erga Christi Vicarium latius in 
sacro clero propagandum. Id porro curari a Vobis impense 
novimus, et promeritam idcirco laudationem ex animo imper- 
tiri libet. At pergite, hortamur, hanc patriae vestrae, et 

clero imprimis praestare gratiam. Nam et clerus eo validior 
quo Petro coniunctior; et patria vestra, uti praeteritorum 
temporum monumenta testantur, eo felicior atque clarior quo 
magis Apostolicae Sedi addicta atque obediens. — Tibi inte- 
rea, Dilecte Fili, universisque Sulpicianis sodalibus caritatem 
Nostram iterum testamur, eiusque pignus, simulque auspex 
divinorum munerum sit Apostolica Benedictio, quam omnibus, 
effuso corde, impertimus. 

Datum Romae apud S. Petrum die xii Novembris anno 
mdccccvi. Pontificatus Nostri quarto. 

PIVS PP. X 

DECRETVM 



SACRAE CONGREGATIONIS CONCILII 
DE EXCARDINATIONE ET SACRA ORDINATIONE 



fj Y5fl ecret0 diei 20 mensis Iulii 1898, quod incipit A primis, 
iJBGi Eflii S. C. Cone. Patres, probante v. m. S. P. Leone XIII, 
circa excardinationem et incardinationem clericorum eorumque 
subsequentem ordinationem, haec quae sequuntur statuerunt: 

« I. Excardinationem fieri non licere nisi iustis de causis, 
« nec effectum undequaque sortiri, nisi incardinatione in alia 
« dioecesi exeeutioni demandata. 

« II. Incardinationem faciendam esse ab Episcopo non ore- 
« tenus, sed in scriptis, absolute et in perpetuum, id est 
« nullis sive expressis sive tacitis limitationibus obnoxiam; 
« ita ut clericus novae dioecesi prorsus mancipetur, prae- 
« stito ad hoc iuramento ad instar illius quod Constitutio 
« “ Speculatores ” pro domicilio acquirendo praescribit. 

« III. Ad hanc incardinationem deveniri non posse, nisi 
« prius ex legitimo documento constiterit alienum clericum 
« a sua dioecesi fuisse in perpetuum dimissum, et obtenta 
« insuper fuerint ab Episcopo dimittente, sub secreto, si 
« opus sit, de eius natalibus, vita, moribus ac studiis oppor- 
« tuna testimonia. 

« IY. Hac ratione adscriptos posse quidem ad Ordines 
« promoveri. Cum tamen nemini sint cito manus imponendae, 
« officii sui noverint esse Episcopi, in singulis casibus per- 
« pendere, an, omnibus attentis, clericus adscriptus talis sit, 
« qui tuto possit absque ulteriori experimento ordinari, an 
« potius oporteat eum diutius probari. Et meminerint quod 
« sicut “ nullus debet ordinari qui iudicio sui Episcopi non 
« sit utilis aut necessarius suis Ecclesiis ” ut in cap. 16, 
« 8e88. 23 de reform. Tridentinum statuit; ita pariter nullum 
« esse adscribendum novum clericum, nisi pro necessitate 
« aut commoditate dioecesis. 

« V. Quo vero ad clericos diversae linguae et nationis, 
« oportere ut Episcopi in iis admittendis cautius et seve- 
« rius procedant, ac numquam eos recipiant, nisi requisi- 
« verint prius a respectivo eorum Ordinario, et obtinuerint 
« secretam ac favorabilem de ipsorum vita et moribus infor- 
« mationem, onerata super hoc graviter Episcoporum con- 
« scientia. 

« VI. Denique quoad laicos, aut etiam quoad clericos, 
« qui excardinationis beneficio uti nequeunt vel nolunt, 
« standum esse dispositionibus Const. “ Speculatores ”, quae, 
« nihil obstante praesenti decreto, ratae ac firmae semper 
« manere debent ». 

Sed pluribus in locis mos iam pridem invaluerat ut 
quaedam litterae quasi excardtnatoriae , seu excorporationis 
aut exeat nuncupatae, laicis quoque traderentur, eodem 
ferme modo ac pro clericis fieri consueverat : quibus litteris 
Episcopus originis laicum suae dioecesis subditum dimittebat, 
et ius nativum, quo pollebat eum in clericalem statum 

adscribendi, in alium Ordinarium transferre eique cedere 
videbatur; et vicissim hic illum suscipiens eum proprium 
subditum sibi facere, et qua talem ad primam tonsuram et 
ss. Ordines promovere libere posse arbitrabatur, quin aut 
ratione domicilii aut ratione familiaritatis subditus sibi esset 
iuxta Constitutionis « Speculatores » praescripta. 

Porro evulgato decreto « A primis », de huius praxis legi- 
timitate disputari coepit, et plura dubia hac de re ad S. Sedem 
delata sunt. 

Quapropter de mandato SSini quaestione semel et iterum 
in hac S. Congregatione examinata, tandem die 15 Septem- 
bris 1906 Emi Patres censuerunt, permitti posse, si San- 
ctitas Sua id probaverit, ut praefatae litterae, quibus laici 
a propria dioecesi dimittuntur, ab Ordinariis concedantur, 
earum vi extradioecesanus fieri proprius valeat Episcopi 
benevoli receptoris, et hoc titulo ad clericalem tonsuram et 
ad ss. Ordines ab eo promoveri; dummodo tamen: 

1. ° Dimissio ab Episcopo proprio ex iusta causa, in scriptis 
et pro determinata dioecesi concedatur. 

2. ° Acceptatio ne fiat nisi servatis regulis quae pro cle- 
ricis incardinandis statutae sunt, et superius sub num. II, 
III, IV et V recensentur; et servato quoque decreto 
« Vetuit » diei 22 Decembris 1905 quoad alumnos a Semi- 
nariis dimissos. 

3. ° Sed iuramentum ad tramitem Constitutionis « Specu- 
latores » requisitum, praestandum esse ante clericalem ton- 
suram. Yerum cum obligatio permanendi in dioecesi non 
propria, eique in perpetuum serviendi, ante maiorem aetatem 
non sine difficultatibus et periculis suscipi possit, cavendum 

esse ab Episcopis ne ad clericalem tonsuram admittant qui 
aetate maior non sit. 

Facta autem de his omnibus relatione SSmo D. N. Pio 
Papae X ab infrascripto Secretario in audientia diei 16 Septem- 
bris 1906, Sanctitas Sua deliberationem Emorum Patrum pro- 
bavit et confirmavit, mandavitque ut evulgaretur per litteras 
S. C. Concilii, ut omnibus ad quos spectat lex et regula 
esset, contrariis quibuslibet minime obstantibus. 

Datum Romae, die 24 mensis Novembris 1906. 

f YINCENTIVS Card. Ep. Praenestinvs, Praefectus. 

C. De Lai, Secretorius. 

EPISTOLA 



DILECTO FILIO NOSTRO 

ANTONIO IOSEPH TIT. S. MARIAE ANGEL. IN THERMIS 
S. R. E. PRESBYTERO CARD. GRVSCHA 
ARCHIEPISCOPO VINDOBONENSIVM 

VINDOBONAM 



PIVS PP. X 

DILECTE FILI NOSTER 
SALVTEM ET APOSTOLICAM BENEDICTIONEM 



H agnam illud voluptatem Cordi Nostro comparavit, Ar- 
chiepiscopos et Episcopos Austriae e Vindobonensi 
conventu, quem Nostri etiam auspicii felicitate praeeunte 
peregerunt, cogitatione et animo Personam Nostram esse 
complexos datisque nomine tuo litteris, gratulandi attulisse 
caussam variam et multiplicem. Quo quidem in perurbano 
officio amorem in primis probavimus, voluntates erga Nos 
informantem vestras: propositum deinde laudavimus omnia 
servandi fideliter, quae sint documentis commonstrata Nostris: 
studium postremo vehementer placuit, a vobis sedulo im- 
pensum ut quae adhuc praecepta per Nos sunt ad ampli- 
ficandum religionis bonum, usui adiungeritis. Opera ista 
consiliaque universa meritam a Nobis praedicationem et 

merentur et habent; quippe si gratum est percepisse iam 
fructus, haud minus iucunde contingit posse alere ferendarum 
spem utilitatum. 

Hoc autem e frugiferis propositis vestris eligimus quod 
maiore contentione flagitemus, scilicet ut a sacra iuventute 
recentius sentiendi cogitandique morem arceatis, religioni, 
auctoritati, institutioni adolescentium adversissimum. Omnia 
vero, quae deliberando spectastis aut praecepistis, fortunet 
propitie abundeque Deus: votorum in eo summa est ex animo 
Nostro profluentium. Testem propensissimae voluntatis et 
pignus caelestium gratiarum Apostolicam Benedictionem tibi, 
Collegis per Austriam tuis, populisque cuique vestrum con- 
creditis peramanter in Domino impertimus. 

Datum Romae apud S. Petrum die xxvi, mensis No- 
vembris anno mdccccvi, Pontificatus Nostri quarto. 

PIVS PP. X 

DECRETVM 



SANCTAE ROMANAE ET VNIVERSALIS INQVISITIONIS 



Ferta IV die 5 Decembris 1906. 



fflBMariavi tarum sacerdotum secta quae ab aliquot annis 
nonnullas Poloniae dioeceses infeliciter infestat, in eam 
paullatim devenit obstinatam pervicaciam et insaniam, ut iam 
Apostolicae Sedis postulet extremas coercitiones. Haec enim 
secta, cum in exordiis suis simulasset singulare studium 
gloriae divinae, mox spretis Episcoporum suorum monitio- 
nibus et correctionibus, spretis ipsius Summi Pontificis pri- 
mum paternis adhortationibus, tum severioribus commina- 
tionibus, spretis quoque censuris in quas non unam ob 
causam inciderat, tandem ecclesiasticae auctoritati se penitus 
subduxit, agnoscens pro capite foeminam quandam Feliciam, 
alias Mariam Franciscam Eozlowska, quam sanctissimam 
matrem dicunt, SS. Dei Genitrici sanctitate parem, sine 
cuius patrocinio nemo salvus esse possit, et quae delegavit 
Ioannem Kowalski, ut suo nomine tanquam Minister generalis 
totam Mariavitarum societatem regat. Cum igitur constet 
praedicta totius societatis capita, Ioannem Eowalski et Ma- 
riam Franciscam Eozlowska, etsi iterum iterumque monitos 
in suis perversis doctrinis et molitionibus quibus simplicem 



15 

multitudinem decipiunt et pervertunt, obstinate persistere, 
atque in censuris in quas inciderunt sordescere, haec Sacra 
Suprema Congregatio S. R. U. I. de expresso SSmi Domini 
Nostri mandato, ne quis, cum detrimento salutis aeternae, 
ulterius communicet operibus malignis Ioannis Kowalski et 
mulieris Kozlowska, declarat atque edicit dictum sacerdotem 
Ioannem Kowalski memoratamque foeminam Mariam Fran- 
ciscam Kozlowska, nominatim ac personaliter maiori subiacere 
excommunicationi, ambosque, e gremio Ecclesiae Sanctae Dei 
penitus extorres, omnibus plecti poenis publice excommu- 
nicatorum, ideoque Ioannem Kowalski et Mariam Franciscam 
esse vitandos ac vitari debere. 

Committit insuper RR. PP. DD. Yarsaviensi Archiepi- 
scopo, Plocensi, Lublinensi, Kielcensi aliisque, quorum forte 
interest, Episcopis Polonis, ut, nomine ipsius Sanctae Sedis, 
declarent singulos et omnes respectivae suae dioeceseos 
sacerdotes infami sectae Mariaviticae adhuc addictos, nisi 
infra viginti dies, ab ipso praesentis intimationis die com- 
putandos, sincere resipuerint, eidem excommunicationi maiori, 
personali et nominali, pariter subiacere eademque ratione 
vitandos esse. 

Praelaudati vero Praesules magis ac magis satagant e 
grege suo fideles, a sacerdotum Mariavitarum insidiis ac 
mendaciis misere deceptos, admonere non amplius Ecclesiae 
Sanctae Dei genuinos esse posse filios quotquot damnatae 
sectae Mariaviticae scienter adhaereant. 

Petrvs Palombelli 
S. B. et Univ. Inquisitionis Notarius. 

ALLOCVTIO 



HABITA IN CONSISTORIO 
DIE VI DECEMBRIS ANNO MDCCCCVI 



VENERABILES FRATRES 



H obis cum animo reputantibus quid bodie potius cum 
amplissimo coetu vestro communicaremus, nihil occur- 
rit, quod sollicitos magis habeat, nisi ea acerbior in dies 
rerum atque hominum calamitosa procella, qua catholicum 
nomen miserrime affligitur. Equidem hoc maxime tempore 
Ecclesia sancta naviculae illi est verissime comparanda, quae 
in medio mari operiebatur fluctibus. Attamen minime nutat 
fides Nostra ; quin imo firmissime persuasum est, nunc quoque 
nobis adesse Christum, qui maturo opitulandi momento, sur- 
gens imperet ventis et mari, atque optata fiat tranquillitas 
magna. Interea, Venerabiles Fratres, tametsi magnis premi- 
mur aerumnis, solatium non deest Nobis, grande illud qui- 
dem planeque mirandum, quodque vel ipsi stupent catho- 
licarum partium osores. Concordiam inquimus singularem, 
qua universus coalescit Episcoporum ordo, atque Nobiscum 
est coniunctissimus. Una enim omnium est conspiratio, unus 
consensus cum Pastore summo, Christi in terris Vicario; ut 
nemo sit illorum, qui insigne illud Augustini verbum iterare 
non gaudeat: Roma loquuta est, caussa finita est. Sicubi vero 

turbulentis inimicorum ausibus sacrorum Antistites acrius 
vexantur; eo ceterorum Episcoporum videmus oculos ani- 
mosque converti addereque fratres fratribus solatia afflictis, 
ut scilicet malis ne cedant, sed stent fortiores tortoribus. — 
Pater sancte, qui illos posuisti regere Ecclesiam tuam, custodi 
in aeternum hanc voluntatem cordis eorum! 

Utinam porro ad praeclarissimum hoc Episcoporum suo- 
rum exemplum catholicus etiam populus componatur ubique! 
Id utique toto Nos pectore exoptamus, id toto nisu horta- 
mur, ut fideles suis omnino consentiant pastoribus, nihilque 
antiquius habeant, quam illorum nutu duci suasuque moveri. 
Postulat hoc quidem christiani nominis officium ; sed postulat 
modo impensius religionis bonum; ut videlicet, ubi Chri- 
stianae rei oppugnatio iam premit, constanti fortitudine supe- 
retur; ubi vero parantur religioni infesta, catholici, partium 
studiis animorumque dissensionibus generose depositis, quid- 
quid leges sinunt nec christiana conscientia prohibet, id 
totum audeant ut ea feliciter avertantur. 

Haec ad commune solatium atque ad animos excitandos 
visum est significare : nunc vero officium exigit, Venerabiles 
Fratres, ut nonnullarum viduitati ecclesiarum, imprimisque 
inclitae Sedi Patriarchali Hierosolymitanae latinae, quae per 
obitum Venerabilis Fratris Ludovici Piavi vacat, providea- 
mus. Ad quam, re mature perpensa, Venerabilem Fratrem 
Philippum Camassei, Archiepiscopum Naxiensem, destinare 
placuit. — Quae huius antistitis in Apostolicam Sedem sit 
voluntas, quae sint multarum ornamenta virtutum fusius 
prosequi non opus est. Curiae Vicarii Pontificis Maximi in 
Urbe primum navavit operam, matrimoniis fidelium rite ordi- 

nandis praefectus. Tum vero, per annos quindecim, Collegio 
Urbaniano Rector cum laude praefuit, inter Pontificiae Domus 
Antistites merito cooptatus. Illum demum, ante annos duos, 
Arciliepiscopatu Naxiensi Nos ipsi auximus. In quo admi- 
nistrando quoniam egregie se probavit, de eo ad latinum 
Hierosolymitanum Patriarchatum evehendo cogitavimus. Quare 
auctoritate Omnipotentis Dei, Sanctorum Apostolorum Petri 
et Pauli et Nostra, electionem facimus de persona praedicti 
Philippi Camassei, quem absolvimus a vinculo, quo tene- 
batur, Ecclesiae Naxiensis, ac transferimus ad Patriarchalem 
Ecclesiam -latinam Hierosolymitanam, praeficientes eum Pa- 
triarcham et Pastorem eidem Patriarchali Ecclesiae latino- 
rum, prout in decreto et schedula consistorialibus exprime- 
tur; contrariis quibuscumque non obstantibus. In nomine 
Patris >fn et Filii >i< et Spiritus dr' Sancti. Arnen. 

DECRETVM 



S. CONGREGATIONIS CONCILII 
DE S. COMMVNIONE INFIRMIS NON IEIVNIS 




|ost editum de frequenti et quotidiana SS. Eucharistiae 
sumptione decretum die xx mensis Decembris mdccccv, 
concessasque a SSfiio D. N. Pio PP. X die xxx mensis Maii 
eiusdem anni indulgentias omnibus Christi fidelibus, qui 
certas preces devote recitaverint pro quotidianae Commu- 
nionis propagatione ; post additum praeterea decretum Urbis 
et Orbis, die xiv mensis Februarii mdccccvi a S. C. Indul- 
gentiarum et Reliquiarum, cuius decreti vi possent Christi 
fideles per quotidianam Communionem lucrari omnes indul- 
gentias, absque onere confessionis hebdomadariae, vix dicere 
est, quanta laetitia benignae huiusmodi S. Sedis dispositiones 
exceptae sint, praesertim ab Episcopis et moderatoribus reli- 
giosorum Ordinum. Excitato inde studio fovendae pietatis, 
quaesitum est, si quo forte modo consuli posset aegrotis 
diuturno morbo laborantibus et eucharistico Pane haud semel 
confortari cupientibus, qui naturale ieiunium in sua integri- 
tate servare nequeant. Quare supplices ad hoc preces delatae 
sunt SSmo D. N. Pio PP. X; qui, re mature perpensa audi- 
toque consilio S. Congregationis Concilii, benigne concessit 
ut infirmi, qui iam a mense decumberent absque certa spe 
ut cito convalescant, de confessarii consilio SSffiam Eucha- 

ristiam sumere possint semel aut bis in hebdomada, si agatur 
de infirmis qui degunt in piis domibus, ubi SSmum Sacra- 
mentum adservatur, aut privilegio fruuntur celebrationis 
Missae in Oratorio domestico; semel vero aut bis in mense 
pro reliquis, etsi aliquid per modum potus antea sumpserint, 
servatis de cetero regulis a Rituali Romano et a S. Rituum 
Congregatione ad rem praescriptis. Praesentibus valituris, 
contrariis quibuslibet non obstantibus. 

Datum Romae, die vii mensis Decembris mdccccvi. 

| YINCENTIUS Card. Ep. Praenestinus, Praefectus. 

C. De Lai, Secretarius. 

DECRETVM 



S. RITVVM CONGREGATIONIS 
DE VSV LINGVAE SLAVONICAE IN SACRA LITVRGIA 



H eres de liturgico palaeoslavi seu glagolitici sermonis 
usu controversias, quae diu iam in provinciis Gori- 
tiensi, Iadrensi et Zagrabiensi dioeceses plures commoverunt, 
compositas atque adeo sublatas omnino esse oportuit, post 
ea quae Sacrum hoc Consilium itemque illud extraordinariis 
Ecclesiae negotiis praepositum, Pontificis Maximi nomine et 
auctoritate decreverat. Sed tamen nondum ipsas conquievisse 
dolendum est; siquidem hic sermo etiamnunc multifariam 
contra praescriptum usurpatur in perfunctione sacrorum; id 
quod non modo magnam affert et admirationem et offen- 
sionem pietati publicae, verum, cum gravi etiam caritatis 
pacisque christianae detrimento, Christi fideles fidelibus, vel 
intra domesticos parietes, hostiles facit. 

Tanta obtemperationis debitae oblivio quantae sit aegri- 
tudini SSifio D. N. Pio PP. X, facile aestimari potest; Isque, 
Apostolici officii sui esse intelligens, huiusmodi controversiis 
imponere finem, nuper huic Sacrae Congregationi mandavit, 
ut, datis ad Rffios Archiepiscopos, Episcopos et Ordinarios 
ceteros provinciarum memoratarum litteris, quaecumque De- 
creto diei v Augusti MDCCCLXxxxvra aliisque deinceps prae- 
scripta fuissent, omnia, nonnullis opportune mutatis, revo- 

caret, eaque sancte inviolateque, onerata ipsorum Antistitum 
conscientia, observari iuberet. 

Primum igitur, quum eo ipso Decreto cautum fuerit, 
ut Ordinarii singuli indicem conficerent atque exhiberent 
omnium suae dioecesis ecclesiarum, quas certum esset pri- 
vilegio linguae glagoliticae in praesens uti; quumque ei 
praescriptioni satisfactum non sit, quippe talis index, licet 
studiose expetitus, desideratur tamen adhuc, eumdem Sacra 
haec Congregatio praecipit ut Ordinarii omnes intra mensem 
Iulium anni proximi Apostolicae Sedi exhibeant, his quidem 
legibus confectum: 

Ut eae dumtaxat ecclesiae, tamquam hoc privilegio auctae, 
notentur, in 'quibus non coniectur& aliqua sed certis monu- 
mentis ac testibus constiterit, linguam glagoliticam ab anno 
MDCCCLXvm ad praesens tempus sine intermissione in sacris 
peragendis adhibitam esse: 

Ut, eiusdem privilegii nomine, nullae istis adscribantur 
ecclesiae, ubi in solemnibus Missis latina lingua celebrandis 
Epistolam et Evangelium cantari glagolitice mos fuerit, eoque 
minus ubi ista sermone croatico vulgari canantur. 

Praeterea, Sacra haec Congregatio, quae infra scripta 
sunt, approbante item Summo Pontifice, religiosissime obser- 
vanda edicit: 

I. Quandoquidem Apostolica Sedes de usu glagoliticae 
linguae liturgico opportunum factu censuit, certis terminare 
finibus quod olim indulserat, usus huiusmodi considerari et 
haberi ab omnibus debet ut privilegium locale, quibusdam 
adhaerens ecclesiis, minime vero ut personale, quod ad non- 
nullos Sacerdotes pertineat. Quamobrem Sacerdotes, qui 

palaeoslavicae dictionis periti sint, eam adhibere non pote- 
runt, Sacrum facientes in ecclesia, quae hoc privilegio careat. 

II. Semel confecto et publicato ecclesiarum privilegia- 
tarum indice, nulli prorsus licebit in aliis ecclesiis, quacum- 
que causa aut praetextu, linguam palaeoslavicam in sacram 
liturgiam inducere. Si quis vero, saecularis aut regularis 
Sacerdos, secus fecerit, aut id attentaverit, ipso facto a cele- 
bratione Missae ceterorumque sacrorum suspensus maneat, 
donec ab Apostolica Sede veniam impetrabit. 

III. In ecclesiis, quae privilegio fruuntur, Sacrum facere 
et Officium persolvere publica et solemni ratione, permis- 
sum exclusive erit palaeoslavico idiomate, quacumque seclusa 
alterius linguae immixtione, salvis tamen praescriptis ad 
§ XI huius Decreti. Libri autem ad Sacra et ad Officium 
adhibendi characteribus glagoliticis sint excusi atque ab Apo- 
stolica Sede recogniti et approbati: alii quicumque libri 
liturgici, vel alio impressi charactere, vel absque approba- 
tione Sanctae Sedis, vetiti omnino sint et interdicti. 

IV. Ubicumque populus Sacerdoti celebranti respondere 
solet, aut nonnullas Missae partes canere, id etiam nonnisi 
lingua palaeoslavica , in Ecclesiis privilegiatis fieri licebit. 
Idque ut facilius evadat, poterit Ordinarius, fidelibus exclu- 
sive, permittere usum manualis libri latinis characteribus, 
loco glagoliticorum, exarati. 

V. In praefatis ecclesiis, quae concessione linguae palaeo- 
slavicae indubitanter fruuntur, Rituale, slavico idiomate im- 
pressum, adhiberi poterit in Sacramentorum et Sacramen- 
talium administratione, dummodo illud fuerit ab Apostolica 
Sede recognitum et approbatum. 

VI. Sedulo curent Episcopi in suis Seminariis studium 
provehere cum latinae linguae, tum palaeoslavicae , ita ut 
cuique dioecesi necessarii Sacerdotes praesto sint ad mini- 
sterium in utroque idiomate. 

VII. Episcoporum officium erit, ante Ordinationem sacram, 
designare Clericos, qui latinis vel qui palaeoslavicis ecclesiis 
destinentur, explorata in antecessum promovendorum volun- 
tate et dispositione, nisi aliud exigat Ecclesiae necessitas. 

VIII. Si quis Sacerdos, addictus ecclesiae, ubi latina 
adhibetur lingua, alteri debeat ecclesiae inservire, quae 
palaeoslavici fruitur idiomatis privilegio, Missam solemnem 
ibi celebrare Horasque canere tenebitur lingua palaeosla- 
vica : attamen illi fas erit privatim Sacra peragere et Horas 
canonicas persolvere latina lingua. 

Sacerdos vero, palaeoslavici idiomatis ecclesiae adscri- 
ptus, cui forte latinae ecclesiae deservire contigerit, non 
solemnem tantummodo, sed privatim etiam Missam celebrare 
itemque Horas canere tenebitur latina lingua; relicta illi 
solum facultate Officium privatim persolvendi glagolitice. 

IX. Licebit pariter Sacerdotibus, latini eloquii ecclesiae 
inscriptis, in aliena ecclesia, quae privilegio linguae palaeo- 
slavicae potitur, Missam privatam celebrare latino idiomate. 
Sacerdotes vero, linguae palaeoslavicae ecclesiis addicti, 
eodem hoc idiomate ne privatum quidem Sacrum facere 
poterunt in ecclesiis, ubi latina lingua adhibetur. 

X. Ubi usus invaluit in Missa solemni Epistolam et 
Evangelium slavice canendi, post eorumdem cantum latino 
ecclesiae ipsius idiomate absolutum, huiusmodi praxis ser- 
vari poterit. In Missis autem parochialibus fas erit post 

Evaogelii recitationem illud perlegere vulgari idiomate, ad 
pastoralem fidelium instructionem. 

XI. In ipsis paroeciis, ubi viget linguae palaeoslavicae 
privilegium, si quis fidelis ostenderit se cupere aut velle, 
ut Baptismus vel sacramenta cetera, Matrimonio non excepto, 
sibi suisve administrentur secundum Rituale Romanum lati- 
num, et quidem publice, e&demque lingua habeantur rituales 
preces in sepultura mortuorum, huic desiderio aut voluntati 
districte prohibentur Sacerdotes ullo pacto obsistere. 

XII. In praedicatione verbi Dei, aliisve cultus actioni- 
bus quae stricte liturgicae non sunt, lingua slavica vulgaris 
adhiberi permittitur ad fidelium commodum et utilitatem, 
servatis tamen Generalibus Decretis huius Sacrae Rituum 
Congregationis. 

XIII. Episcopi illarum regionum, ubi eadem in usu est 
lingua vernacula, studeant uniformi curandae versioni pre- 
cum et hymnorum, quibus populus indulget in propria ecclesia: 
ad hoc ut qui ex una ad aliam transeunt dioecesim vel paroe- 
ciam, in nullam offendant precationum aut canticorum diver- 
sitatem. 

XIV. Pii libri, in quibus continetur versio vulgata litur- 
gicarum precum, ad usum tantummodo privatum Christifide- 
lium , ab Episcopis rite recogniti sint et approbati. 

Datum Romae, ex Secretaria Sacrorum Rituum Congre- 
gationis, die xviii Decembris anno mdccccvi. 

S. Card. CRETONI, 8. R. C. Praefectus . 

Diomedes Panici, Archiep. Laodicen. Secretorius. 

CONSTITVTIO 



DE SEDE APOSTOLICA VACANTE 
ET DE ROMANI PONTIFICIS ELECTIONE 



PIVS EPISCOPVS 

8ERVVS SERVORVM DEI 
AD PERPETVAM REI MEMORIAM 



gra p jacante Sede Apostolica, illud gravissimum sanctissi- 
gfl™ mumque est, summum dominici gregis pastorem et 
caput, ad catholicam Ecclesiam provide solerterque regen- 
dam, eligere, qui in beati Petri locum succedens, Christi 
Iesu in terris personam gerat. Quod cum intelligerent Ro- 
mani Pontifices Decessores Nostri, eo quavis aetate vigilem 
curam sedulamque cogitationem contulerunt ut ille modus 
et ordo in eligendo adhiberetur, qui rei gravitati aptius con- 
gruentiusque responderet. Qua de causa plures ex re et 
tempore ab iis sapientissimae editae sunt leges ut negotium 
ipsum rite, legitime expediteque absolveretur: quas inter 
principem obtinent locum Constitutiones a Pio IV, Grego- 
rio XV et Clemente XII opportune sancitae. 

Verum, decursu aetatum, factum est ut hae de Romano 
eligendo Pontifice indictae ac promulgatae leges sensim mul- 
tiplici varioque numero augerentur: nonnullae etiam tem- 

porum rationibus hominumque moribus mutatis, obsoletae 
evaderent: ita ut haud exigui laboris esse videatur discer- 
nere quaenam in Summo Pastore eligendo servanda sint. 

Nos igitur, hoc incommodum praevertere volentes, quae 
de Romano Pontifice eligendo a Decessoribus Nostris decreta 
sunt, omnia in unam Constitutionem digerere opportunum 
duximus, integris, quantum fieri potuit, servatis ipsis priorum 
Constitutionum praescriptis, quin etiam verbis (licet haud 
semper uniformi stilo respondentibus), quae veneranda vetu- 
stas sancivit, nonnullis tamen mutatis, prouti opportunius 
Nobis visum est. 

Itaque, re diu ac mature perpensa, certa scientia et 
proprio motu, de Apostolicae Nostrae potestatis plenitudine, 
hanc Constitutionem, quae perpetuo in futurum vigeat, edere 
statuimus, qua Sacrum Cardinalium Collegium, Romana Petri 
Sede vacante, atque in Romano Pontifice eligendo unice 
utatur, eamque vim legis habere solam decernimus, abrogatis 
Constitutionibus ac Decretis omnibus et singulis a Romanis 
Pontificibus hac de re editis, etiam in Conciliis generalibus 
promulgatis et in corpore iuris conclusis: excepta tamen 
Nostra Constitutione « Commissum Nobis », diei xx mensis 
Ianuarii labentis anni, de civili Veio seu Exclusim, uti vocant, 
in electione Summi Pontificis, et Constitutione « Praedeces- 
sores Nostri » cum Instructione (vulgo Regolamento ) adiecta, 
a fel. rec. Leone XIII die xxiv mensis Maii mdccclxxxii 
data pro extraordinariis perturbatisque temporum adiunctis, 
quam in futurum quoque, ubi in iisdem Sedes Apostolica 
conditionibus versetur, praeter ea quibus hac Constitutione 
derogatum est, vigere integram volumus. 

TITVLVS I. 

DE SEDE APOSTOLICA VACANTE. 

Capvt I. 

De potestate 8. Collegii Cardinalium, Sede Apostolica vacante. 

1. Sedis Apostolicae vacatione durante, S. Collegium Car- 
dinalium in iis, quae ad Pontificem Maximum dum viveret 
pertinebant, nullam omnino potestatem aut iurisdictionem 
habeat, neque gratiam, neque iustitiam faciendi, aut factam 
per Pontificem mortuum executioni demandandi ; sed ea omnia 
futuro Pontifici reservare teneatur *. Itaque irritum et inane 
esse decernimus quidquid potestatis aut iurisdictionis ad 
Romanum, dum vivit, Pontificem pertinentis (nisi quatenus 
in hac Nostra Constitutione expresse permittatur) coetus 
ipse Cardinalium duxerit (eadem vacante Ecclesia) exer- 
cendum *. 

2. Item praecipimus, ne S. Cardinalium Collegium de 
iuribus Sedis Apostolicae Romanaeque Ecclesiae quomodo- 
libet disponere valeat, neque in quopiam iuribus eiusdem 
sive directe detrahere attentet, sive indirecte per conniven- 
tiae speciem, seu per dissimulationem facinorum adversus 
eadem iura, etiam post obitum Pontificis seu vacationis tem- 

1 Pii IV Const. « In eligendis > , vn Idos Oct. 1 562, § 6; Clem. XII 
Const. * Apostclatus officium » , iv Non. Oct. 1732, § 6. 

* dem. V in Cone. Viennensi, cap. 2 « Ne Romani » in pr. 
de dect. I, 3 in Clem. 

16 

pore, perpetratorum, attentare videatur; immo volumus ut 
omnium virium contentione eadem custodire et defendere 
debeat *. 

B. Leges a Romanis Pontificibus latae, per coetum Car- 
dinalium Romanae Ecclesiae, ipsa vacante, corrigi, vel immu- 
tari nullo modo possunt, nec quicquam eis detrahi sive addi, 
vel dispensari quomodolibet circa ipsas seu aliquam earum 
partem. Quod potissimum valet de Constitutionibus ponti- 
ciis, ad ordinandum negotium electionis Romani Pontificis 
latis 2 . 

4. Si quae tamen dubia exoriantur circa sensum prae- 
scriptionum, quae hac Nostra Constitutione continentur, vel 
etiam circa rationem, iuxta quam ad usum ea traduci debeat, 
sive super quovis alio Nostrae huius Constitutionis capite, 
edicimus ac decernimus unice penes Sacrum Cardinalium Col- 
legium potestatem esse super his ferendi sententiam; quam 
in rem eidem S. Cardinalium Collegio plenam tribuimus facul- 
tatem, qua hanc Nostram Constitutionem interpretari ac dubia 
declarare valeant. Qua quidem in re, quemadmodum in reli- 
quis, de quibus ad Nostrae huius Constitutionis tramites, 
excepto ipso electionis actu, deliberari contingat, satis omnino 
erit si maior congregatorum Cardinalium pars in eamdem sen- 
tentiam consentiat s . 

5. Pariter in casu urgentis negotii, quod, ex voto 
maioris congregatorum Cardinalium partis, in aliud tempus 

1 Leonis XIII Const. ♦ Praedecessores Nostri *, 24 Maii 1882. 

2 Clem. V cap. 2 « Ne Romani » in pr. de elect. I, 3 in Clem.; 
Greg. XV Const. « Aeterni Patris *, xvn kal. Decembr. 1621, § 20. 

3 Leonis XIII Const. « Praedecessores Nostri >. 



Digitized by 



Google 




